പോസ്റ്റ് ചെയ്തത് govindan kutty ല് 1:53 PM\nഈ യാത്രകളുടെ ഇക്കണോമിക്സിനെക്കുറിച്ച് പഠിക്കുകയൊ ചിന്തിക്കുകയൊ ചെയ്തവരുടെ അഭിപ്രായം അറിയാന് താല്പര്യമുണ്ട്.\n2009, ഫെബ്രുവരി 16 2:51 PM\nഈ യാത്രയുടെ എക്കണോമിക്സ് എന്തെന്നാല് കുട്ടനാടന് പടശേഖരം ഒരാണ്ട് കൃഷി ഇറക്കാനും കൊയ്യാനുമുള്ളത്രയും പണം പാഴാക്കിയുള്ള ഒരു യാത്ര\n2009, ഫെബ്രുവരി 16 3:13 PM\n‘അധികാരം‘ എന്നാല് പണം എന്നും, തിരിച്ചും കരുതപ്പെടുന്ന ഒരു വ്യവസ്ഥിതിയില് ‘പണം മുടക്കി പണമുണ്ടാക്കുക’ എന്ന ലളിതമായ ബിസിനസ് പാഠമാണ് ഈ യാത്രകളുടെ പിന്നിലുള്ള എക്കണോമിക്സ് എന്നാണെനിക്കു തോന്നുന്നത്. വിവേചനബുദ്ധിയുള്ള ജനങ്ങളാണ് ഒരു ജനാധിപത്യ വ്യവസ്ഥിതിയുടെ ശക്തിയും അടിത്തറയും; അന്ധമായ വിശ്വാസങ്ങള് അതിന്റെ ബലഹീനതയും. കേരളത്തിലെ എന്നല്ല, ഇന്ത്യയിലെ തന്നെ വോട്ടര്‍മാര്‍ക്ക് ഈ വിവേചനശക്തി വരാത്തിടത്തോളം ഇത്തരം യാത്രകള് നടന്നുകൊണ്ടേയിരിക്കും.\n2009, ഫെബ്രുവരി 16 3:26 PM\nസാമ്പത്തിക മാന്ദ്യം ഉണ്ടായതുപോലെ കേരള രാഷ്ട്രീയവും ഉലയും ഉറപ്പ്..!\nനേതാക്കന്മാര്‍ക്ക് ഉന്മേഷം ലഭിക്കട്ടെ നവ ചൈതന്യം ലഭിക്കട്ടെ ഈ യാത്രകൊണ്ട്. റാന് മൂളി ജനങ്ങള് അവിടെയിവിടെ നിന്നോളും കാഴ്ചക്കാരായി അല്ലാതെന്തുചെയ്യാന്..ഒരു നാള് പൊട്ടിത്തെറിക്കും,ലാവ ഉണ്ടാകുന്നുണ്ട്.\nഒരു മറുചിന്ത,വിഷയത്തില്‍നിന്നുമുള്ള ചലനം.\nഎന്റെ ബാല്യകാലത്തില് അടുത്തുള്ള ചായക്കടയില് കാലത്ത് പാലു കൊടുക്കാന് ചെല്ലുമ്പോള് അവിടെ പൊരിഞ്ഞ ചര്‍ച്ച നടക്കുന്നതു കാണാറുണ്ട്..അവിടത്തെ ചില അശരീരികള്..\nഞങ്ങളുടെ ഈയെമ്മസ്..ഞങ്ങളുടെ നയനാരുണ്ടല്ലൊ..ഞങ്ങളുടെ കരുണാകരന്.. ഇങ്ങനെയുള്ള “ഞങ്ങളുടെ” എന്ന ശബ്ദം നല്ല ആത്മവിശ്വാസത്തിലും ശക്തിയിലുമാണ് കേട്ടിരുന്നത്. അതിനെതിരെ വ്യക്തിവൈരാഗ്യത്തോടെ ചീറുന്നതും കാണാമായിരുന്നു. എന്നാല് കഴിഞ്ഞതവണ നാട്ടില്‍പ്പോയപ്പോള് ചില അശരീരികള് കേള്‍ക്കാറായി..\nരമേശ് ഹിമാലയുടെ...ശരിയാ..പിണറായുടെ വേറൊരു ഐഡിയാണ് ഫാരീസ്..ശരിയാ.. ഇവിടെ നേതാക്കളെപ്പറ്റിപ്പറയുമ്പോള് അതിനെ എതിര്‍ക്കാനൊ അല്ലെങ്കില് പക്ഷം പിടിക്കാനൊ നില്‍ക്കാതെ നിസംഗതയോടെ തലകുലുക്കുന്നു..ചങ്കൂറ്റത്തോടെ ഞങ്ങളുടെ നേതാവ് അങ്ങിനെ ചെയ്യില്ല എന്നുപറയാന് ആരുമില്ല.\n2009, ഫെബ്രുവരി 16 3:27 PM\nKunhaa... well said..\nI reached here byalink from Appu.\nI seriously thought inasilent and solitude moment about them... why dont they be ashamed to do such dramas before these "kerala Audience"... and how the party activists can escort these jokers......\nWe have to realize this\n(sorry for english comment, malayalam is not possible now..)\n2009, ഫെബ്രുവരി 16 3:41 PM\nഒരിക്കല് ഒരു യാത്ര കഴിഞ്ഞപ്പോള് മറ്റു പലരേയും വിമോചിതരാക്കി സന്യാസത്തിലെത്തിച്ചു. അതുപോലൊരു യാത്ര സ്വപ്നത്തില് മാത്രം. എന്നിട്ടും ശ്രമിക്കുന്നു അതൊപോലൊന്നാക്കിയെടുക്കാന് .\nനവകേരളമാണേലും, നവ സന്ദേശമാണേലും യാത്ര കഴിയുമ്പോള് നവ ഉന്മേഷം ആര്‍ക്കെന്ന് കണ്ടറിയണം.\nമാന്ദ്യം, മാന്ദ്യം ലോക മാന്ദ്യം പക്ഷേ യാത്രയിലെവിടെ മാന്ദ്യം?\n2009, ഫെബ്രുവരി 16 3:45 PM\nനമ്മൾ ജനങ്ങൾ കഴുതകളായിരിക്കുന്നിടത്തോളം കാലം യാത്രകൾ പാർട്ടി ഭേദമന്യെ തുടരാണ്നാണ് സാദ്ധ്യത. പ്രത്യേകിച്ചും കേരളത്തിൽ.\n2009, ഫെബ്രുവരി 16 11:52 PM\nപാർട്ടി ഫണ്ട് ഒരുതരത്തിലുള്ള ഓഡിറ്റിങ്ങിനും വിധേയമല്ലല്ലൊ!\n2009, ഫെബ്രുവരി 16 11:53 PM\n"പാര്‍ട്ടി ഫണ്ട് ഒരുതരത്തിലുള്ള ഓഡിറ്റിങ്ങിനും വിധേയമല്ലല്ലൊ"\nഅതോടൊപ്പം രസീതില്ലാത്ത ബക്കറ്റ് പിരിവും കൂടിയയാലോ? അത് അണികളെ കൂടെ നിറുത്താനാവും അല്ലെ?\n2009, ഫെബ്രുവരി 17 5:27 AM\nറിഡിഫ്യുഷന് എന്ന പരസ്യക്കമ്പനി പണ്ടിറക്കിയ ഒരു പരസ്യം ഓര്‍മ്മ വരുന്നു. അതായിരുന്നു ഒരു പക്ഷേ തിരഞ്ഞെടുപ്പില് ഇറക്കുന്ന രാഷ്ട്രീയപരസ്യം. ഇന്ദ്രിരയുടെ മരണത്തിനു തൊട്ടുപിന്നാലെ.\nആ ദുരത്തിനുതൊട്ടുമുമ്പായിരുന്നു ചന്ദ്രശേഖറിന്റെ ഭാരതപദയാത്രയുടെ തുടക്കം. കേരളം വിടുമ്പോഴേക്കും ഗുലുമാലായി എന്നു തോന്നുന്നു. ഏതായാലും പരസ്യം ഏതാണ്ട് ഇങ്ങനെ ആയിരുന്നു:\nനാട് നട്ടം തിരിയുമ്പോള് ചിലര് നടക്കാന് ഇറങ്ങുന്നു...\nകാരണം എന്തായാലും, ആ ബലിയക്കാരന് പദയാത്രികന് തിരഞ്ഞെടുപ്പില് തോറ്റുതുന്നം പാടി.\nനടക്കാന് ഇറങ്ങുന്നവര് എല്ലാവരും, നടക്കുന്നതുകൊണ്ടുമാത്രം, തോല്‍ക്കണമെന്നില്ല. ദാ, ഇന്നിതാ, എംവിആര് നടക്കാന് തുടങ്ങുന്നു. എനിക്ക് നേരിട്ടറിയാം, മുമ്പൊരിക്കല് ഇതുപോലൊരു നീണ്ട നടത്തത്തിനുശേഷം തിരുവനന്തപുരത്തെത്തിയപ്പോള് എംവിആറിന്റെ കൂട്ടാളി സിപി ജോണിന്റെ തൂക്കം കൂടി. പതിവുപോലെ കുറയുകയല്ല, കൂടുകയായിരുന്നു.\nനടക്കട്ടെ. ചരൈവേതി, ചരൈവേതി എന്നു വേദം.\n2009, ഫെബ്രുവരി 18 8:38 AM\n2009, മാർച്ച്33:15 AM


ആർഎസ‌്എസ‌് ആക്രമണം ക്ഷേത്രത്തിലും ; കൽമണ്ഡപം തകർത്ത‌് കവർച്ച | Kerala | Deshabhimani | Wednesday Oct 31, 2018\nആർഎസ‌്എസ‌് ആക്രമണം ക്ഷേത്രത്തിലും ; കൽമണ്ഡപം തകർത്ത‌് കവർച്ച\nക്ഷേത്ര കൽമണ്ഡപം തകർത്ത ആർഎസ‌്എസ‌് സംഘം സ്വർണവും പണവും കവർന്നു. കോവളം ബൈപാസിൽ പനത്തുറ സുബ്രഹ്മണ്യസ്വാമി ക്ഷേത്രത്തിൽ തിങ്കളാഴ‌്ച രാത്രിയാണ‌് മാരകായുധങ്ങളുമായി എത്തിയ ആർഎസ‌്എസുകാർ അഴിഞ്ഞാടിയത‌്. ക്ഷേത്ര ഭാരവാഹികളെ മർദിച്ചവശരാക്കിയശേഷം രേഖകൾ കൈക്കലാക്കിയ സംഘം കാണിക്കയായി ലഭിച്ച പണവും സ്വർണവും കവർന്ന‌് ഓഫീസ‌് താഴിട്ടുപൂട്ടി.\nനാൽപ്പതോളം വരുന്ന സംഘത്തിന്റെ ആക്രമണത്തിൽ സാരമായി പരിക്കേറ്റ ക്ഷേത്രം പ്രസിഡന്റ‌് വി പ്രദീപ‌്, ട്രഷറർ വി ചിത്തരഞ്‌ജൻ,എസ‌് അജിത്ത‌് എന്നിവരെ തിരുവനന്തപുരം ജനറൽ ആശുപത്രിയിൽ പ്രവേശിപ്പിച്ചു. തിങ്കളാഴ‌്ച സന്ധ്യയ‌്ക്ക‌് ക്ഷേത്ര ഉത്സവത്തിനുള്ള മുന്നൊരുക്കമെന്ന നിലയിൽ പ്രസിഡന്റും ട്രഷററും കണക്കുകൾ തയ്യാറാക്കിക്കൊണ്ടിരിക്കവെയാണ‌് ക്രിമിനൽ സംഘം എത്തിയത‌്.\nപ്രസിഡന്റിനെയും ട്രഷററെയും പിടിച്ചുവച്ച‌് തോർത്തിൽ കല്ലുകെട്ടി തലങ്ങും വിലങ്ങും അടിച്ചു. രക്ഷതേടി നാലമ്പലത്തിലേക്ക‌് ഓടിക്കയറിയ പ്രദീപിനെയും ചിത്തരഞ‌്ജനെയും ക്ഷേത്രത്തിനകത്തിട്ടും മർദിച്ചു. ഇവരെ തല്ലുന്നത‌് കണ്ട‌് തടയാനെത്തിയപ്പോഴാണ‌് അജിത്തിനെ മർദിച്ചത‌്.\nമൂവരെയും അടിച്ചുവീഴ‌്ത്തിയ ശേഷം ഓഫീസിലുള്ള രേഖകളെല്ലാം സഞ്ചിയിലാക്കി അക്രമി സംഘം കടന്നു. കാണിക്കയായി ലഭിച്ച 39,000 രൂപയും ഭക്തർ വഴിപാടായി അർപ്പിച്ച സ്വർണവുമാണ‌് അപഹരിച്ചത‌്. ക്ഷേത്രകമ്മിറ്റിയുടെ മിനിറ്റ‌്സ‌് അടക്കമുള്ള രേഖകളും കവർന്നു. നാട്ടുകാർ വിവരമറിയിച്ചതിനെ തുടർന്ന‌് തിരുവല്ലം പൊലീസ‌് സ്ഥലത്തെത്തിയശേഷമാണ‌് പരിക്കേറ്റവരെ ആശുപത്രിയിലേക്ക‌് മാറ്റാനായത‌്.\nതെരഞ്ഞെടുപ്പിലൂടെ അധികാരത്തിലെത്തിയ ഭരണസമിതിയെ അട്ടിമറിച്ച‌് അധികാരം പിടിച്ചെടുക്കാനായിരുന്നു അക്രമം. ധീവരസമുദായക്ഷേത്രത്തിൽ ഒന്നരവർഷം മുമ്പാണ‌് പ്രദീപിന്റെ നേതൃത്വത്തിലുള്ള സംഘം ഭാരവാഹികളായി തെരഞ്ഞെടുക്കപ്പെട്ടത്. ഒന്നരവർഷം കൂടി കാലാവധി ബാക്കിയുണ്ടായിരിക്കെയാണ‌് അക്രമത്തിലൂടെ ഭരണം പിടിച്ചെടുക്കാൻ ശ്രമിച്ചത‌്. ആർഎസ‌്എസ‌്നേതാവ‌് ശിവപ്രസാദ‌്, സെക്രട്ടറിയറ്റിലെ ജീവനക്കാരനും ബിജെപിക്കാരനുമായ ചെന്താമരാക്ഷൻ, ശ്രീകണ‌്ഠൻ, ബൈജു എന്നിവരുടെ നേതൃത്വത്തിലായിരുന്നു അക്രമം.


മസ്തിഷ്കം പുറപ്പെടുവിക്കുന്ന എന്‍ഡോര്‍ഫിന് വേദന സംഹാരിയാണ് . ഇതു ലൈംഗിക ബന്ധത്തില് ഏര്‍പ്പെടു മ്പോള് മസ്തിഷ്കത്തില് ഉല്‍പ്പാദിച്ചു രക്തത്തിലേക്ക് പ്രവഹിക്കുന്നു. ഇതു നടുവേദനയും സന്ധിവേദനയും കുറക്കുവാനും ഉപകരിക്കുന്നു. പൊതുവില് സെക്സ് സര്‍വരോഗ നിവാരിണിയെന്നു ന്യൂയോര്‍ക്ക് സര്‍വകലാശാലയിലെ മെഡിക്കല് സെന്റര് ഡയറക്ടര് ഡോ: റീഡ് മോസ്ക്കൊവിറ്റ് സ് ഓര്‍മ്മപ്പെടുത്തുന്നു.\nPrevious: സിംഹങ്ങളെ തോല്‍പ്പിച്ച പോരാളി..അസാധാരണ പോരാട്ടം\nNext: സെക്സ് ആയുസ്സ് വര്‍ദ്ധിപ്പിക്കും\nചീമേനി വധം; ജാനകിയെ കൊലപ്പെടുത്തിയത് ആസൂത്രിതം.. ക്വട്ടേഷന് നല്‍കിയെന്നും…അധ്യാപികയുടെ കൊലപാതകത്തില് പുറത്തു വരുന്നത് ഞെട്ടിക്കുന്ന വിവരങ്ങള്..!\nപൊലീസ് മർദ്ദനം; നടപടി ഇല്ലെങ്കിൽ കുട്ടികളുമായി പൊലീസ് സ്റ്റേഷനിൽ തങ്ങള് ഇങ്ങനെ ചെയ്യ്മെന്ന് ഉസ്മാന്‍റെ ഭാര്യ..!!\nതാരന് ഇല്ലാതാക്കാനുള്ള മാര്‍ഗങ്ങള്…!


ആ 'ആന' വലിച്ചത് സിഗരറ്റല്ല: വീഡിയോയ്ക്ക് പിന്നിലുള്ള സത്യം തുറന്ന് പറഞ്ഞ് ഡോക്ടര് വരുണ് ഗോസ്വാമി - Samakalika Malayalam\nആ 'ആന' വലിച്ചത് സിഗരറ്റല്ല: വീഡിയോയ്ക്ക് പിന്നിലുള്ള സത്യം തുറന്ന് പറഞ്ഞ് ഡോക്ടര് വരുണ് ഗോസ്വാമി\nBy സമകാലികമലയാളം ഡെസ്‌ക് | Published: 24th March 2018 12:29 PM |\nLast Updated: 24th March 2018 12:30 PM | A+A A- |\nരണ്ടു ദിവസം മുന്‍പാണ് നഗരഹോള നാഷനല് പാര്‍ക്കില് നിന്നും പുറത്തുവന്ന ഒരു വീഡിയോ സോഷ്യല് മീഡിയയില് വൈറലാകുന്നത്. കാട്ടില് നിന്ന് ഒരു പിടിയാന സിഗരറ്റ് വലിക്കുന്നതായിരുന്നു വീഡിയോ, ഇത് എന്താണെന്ന് ചിന്തിച്ച് ചിന്തിച്ച് പലരും വല്ലാതെ തലപുകച്ചു.\nസിഗരറ്റ് വലിക്കുന്ന കാട്ടാന എന്നു പറഞ്ഞാണ് വീഡിയോ സോഷ്യല് സോഷ്യല് മീഡിയ വഴി പുറത്തുവന്നത്. മാര്‍ച്ച് 20 ന് വൈല്‍ഡ്‌ലൈഫ് കണ്‍സര്‍വേഷന് സൊസൈറ്റി അവരുടെ ഫെയ്‌സ്ബുക്ക് പേജിലാണ് വീഡിയോ ആദ്യം ഷെയര് ചെയ്തത്. പിന്നീട് ഇത് വ്യാപകമായി പ്രചരിക്കുകയായിരുന്നു.\nവൈല്‍ഡ്‌ലൈഫ് കണ്‍സര്‍വേഷന് സൊസൈറ്റിയിലെ അസിസ്റ്റന്റ് ഡയറക്ടര് വിനയ് കുമാര് ഷൂട്ട് ചെയ്ത വീഡിയോ ഏതാനും ദിവസം മുന്‍പ് അദ്ദേഹം ഫേസ്ബുക്കില് അപ്‌ലോഡ് ചെയ്യുകയായിരുന്നു. 2016 ഏപ്രിലില് ഷൂട്ട് ചെയ്ത വീഡിയോ ആണിത്.\nആന സിഗരറ്റ് വലിക്കുന്നുവെന്ന് പറഞ്ഞാണ് വീഡിയോ സോഷ്യല് മീഡിയയില് വ്യാപകമായി പ്രചരിക്കപ്പെട്ടത്. തറയില് കിടക്കുന്ന എന്തോ എടുത്ത് ആന വായില് വയ്ക്കുകയും അതിനുശേഷം പുക പുറത്തേക്കു വിടുകയും വീഡിയോയില് കാണാം. 30-35 വയസുളള പിടിയാനയാണ് വീഡിയോയില് കാണുന്നതെന്ന് വിനയ് കുമാര് പറഞ്ഞതായി എന്‍ഡിടിവി റിപ്പോര്‍ട്ട് ചെയ്യുന്നു. ഇതിനു മുന്‍പും ഇത്തരത്തിലുളള സംഭവം കണ്ടിട്ടുണ്ട്. പക്ഷേ ആദ്യമായിട്ടാണ് ഷൂട്ട് ചെയ്യാന് സാധിച്ചതെന്നും അദ്ദേഹം പറഞ്ഞിരുന്നു.\nഎന്നാലിപ്പോള് വീഡിയോയ്ക്ക് പിന്നിലെ യഥാര്‍ത്ഥ സത്യാവസ്ഥയെക്കുറിച്ച് പറയുകയാണ് വൈള്‍ഡ്‌ലൈഫ് കണ്‍സര്‍വേഷന് സൊസൈറ്റിയില് ആനകളെക്കുറിച്ച് പഠനം നടത്തുന്ന ഡോക്ടര് വരുണ് ഗോസ്വാമി. 'കാട്ടുതീയില് കത്തിക്കരഞ്ഞ് തറയില് കിടന്ന മരക്കഷ്ണം ആണ് പിടിയാന വായിലാക്കിയത്. അതിനുശേഷം അത് ചവയ്ക്കുകയും അതില്‍നിന്നുണ്ടായ പുക പുറത്തേക്ക് വിടുകയുമായിരുന്നു. കാട്ടു തീയ്ക്കുശേഷം അവശേഷിക്കുന്ന ചെറിയ കനലുകള് കാട്ടാനകളെ ആകര്‍ഷിക്കാറുണ്ട്. അവ എന്താണെന്ന് അറിയാന് ചിലപ്പോഴൊക്കെ ആനകള് അത് വായ്ക്കകത്ത് ആക്കാറുണ്ട്. ഈ വീഡിയോയയില് കാണുന്നതും അതാണ്'- വൈല്‍ഡ്‌ലൈഫ് കണ്‍സര്‍വേഷന് സൊസൈറ്റിയുടെ ഫേസ്ബുക്ക് പേജില് അദ്ദേഹം പറയുന്നു.\nsmoking viral elephant വൈല്‍ഡ്‌ലൈഫ്


ഇന്ത്യന് സാമൂഹിക രൂപീകരണവും ഇസ്‌ലാമും-6\nസ്ത്രീയുടെ അന്തസ്സും പദവിയും ഉയര്‍ത്തിയെന്നതാണ് ഇന്ത്യക്ക് ഇസ്‌ലാം നല്‍കിയ മറ്റൊരു പ്രധാന സംഭാവന. ഭര്‍തൃമതിയെ സംബന്ധിച്ചേടത്തോളം പതിയെ കണ്‍കണ്ട ദൈവം പോലെ സേവിച്ച് കഴിയുകയല്ലാതെ മറ്റൊരു ജീവിതം ഇന്ത്യന് സ്ത്രീക്കുണ്ടായിരുന്നില്ല. ഭര്‍ത്താവ് മരിച്ചാലാകട്ടെ അയാളുടെ ചിതയില് ചാടി ഭാര്യ ജീവിതം ഒടുക്കുന്ന സമ്പ്രദായവും നിലനിന്നിരുന്നു. സതിയെന്ന പേരിലറിയപ്പെടുന്ന ക്രൂരവും സ്ത്രീവിരുദ്ധവുമായ ഒരാചാരം ലോകത്ത് മറ്റെവിടെയുമില്ലായിരുന്നു. വിവാഹമെന്ന കരാറിലൂടെ ഇണയും തുണയുമായുള്ള സഹകരണാടിസ്ഥാനത്തിലുള്ള മുസ്‌ലിം കുടുംബജീവിതം, ഭര്‍ത്താവിന്റെ അടിമപ്പണിയെടുക്കുന്ന ഇവിടത്തെ ചില കുടുംബ സംവിധാനങ്ങള്‍ക്ക് അത്ഭുതമായിരുന്നു. വിധവാ വിവാഹത്തിനും മുസ്‌ലിംകള്‍ക്കിടയില് യാതൊരു തടസ്സവുമില്ലായിരുന്നു. സതി ഒരു മതാചാരമായതിനാല് അത് നിരോധിക്കാന് മുസ്‌ലിംഭരണാധികാരികള്‍ക്ക് കഴിയുമായിരുന്നില്ല. കാരണം ഇതര സമുദായങ്ങളുടെ മതജീവിതത്തില് ഇടപെടുകയില്ല എന്നത് മുസ്‌ലിംഭരണകൂടങ്ങളുടെ നയമായിരുന്നു. പക്ഷേ ഈ ക്രൂരതക്കെതിരെ പൂര്‍ണമായും കണ്ണടക്കാനും അവര്‍ക്ക് കഴിയുമായിരുന്നില്ല. അതിനാല് അതിന്റെ വ്യാപ്തി കുറക്കാന് പല നടപടികളും അവര് സ്വീകരിച്ചു. അതനുസരിച്ച് സ്വമേധയായുള്ള സതി മാത്രമേ അവര് അനുവദിച്ചിരുന്നുള്ളൂ. അതിനവര് സീകരിച്ചിരുന്ന നടപടികളെ കുറിച്ചറിയാന് മുഗള് ചക്രവര്‍ത്തി ഷാജഹാന്റെ കാലത്ത് ഇന്ത്യ സന്ദര്‍ശിച്ച ഡോ. ബര്‍നിയറെ ഉദ്ധരിക്കാം: ''ആപേക്ഷികമായി സതിയുടെ എണ്ണം കുറഞ്ഞു. കാരണം ഈ കാടന് ആചാരം അവസാനിപ്പിക്കുന്നതിന് ഈ നാട് ഭരിച്ച മുസ്‌ലിംകള് അങ്ങേയറ്റം ശ്രമിച്ചു. എന്നാല് ഇത് തടയുന്നതിന് അവര് യാതൊരു നിയമവും നിര്‍മിച്ചിരുന്നില്ല. കാരണം ഹിന്ദുക്കളുടെ മതകാര്യങ്ങളില് ഇടപെടുക അവരുടെ ഭരണരീതിയായിരുന്നില്ല. മതപരമായ അനുഷ്ഠാനങ്ങളും ആചാരങ്ങളും നടത്താന് ഹിന്ദുക്കള്‍ക്ക് അവര് അനുമതി നല്‍കി. തന്ത്രപരമായാണ് അവര് സതി നിര്‍ത്താന് ശ്രമിച്ചത്. പ്രവിശ്യാ ഭരണാധികാരിയുടെ സമ്മതത്തോടു കൂടി മാത്രമേ സതി നടത്താന് പാടുണ്ടായിരുന്നുള്ളൂ. ഭരണാധികാരിയാകട്ടെ ഏതു നിലക്കും സതിയനുഷ്ഠിക്കുക എന്ന തീരുമാനത്തില് സ്ത്രീ ഉറച്ചുനിന്നാല് മാത്രമേ അതിന് അനുമതി നല്‍കൂ. ഭീഷണിപ്പെടുത്തിയും പ്രലോഭിപ്പിച്ചും പിന്തിരിപ്പിക്കാന് ശ്രമിക്കും. ഈ ശ്രമങ്ങളെല്ലാം പരാജയപ്പെട്ടാല് അവളെ കുടുംബത്തിലെ കുലീന സ്ത്രീകളോടൊപ്പം കഴിയാന് വിടും. അവര് അവളെ പ്രീണിപ്പിച്ച് തീരുമാനം മാറ്റാന് ശ്രമിക്കും. ഇതെല്ലാം ഉണ്ടായിട്ടും സതി ധാരാളമായി ഉണ്ടായിരുന്നു. വിശേഷിച്ചും മുസ്‌ലിംകളുടെ നേരിട്ടുള്ള ഭരണത്തിലല്ലാത്ത പ്രഭുക്കന്മാരുടെ സ്വാധീനമുള്ള പ്രദേശങ്ങളില്''1\nസംസ്‌കാര നാഗരികതകളുടെ നിര്‍മിതി മാത്രമല്ല, അതിന്റെ വിതരണവും വലിയൊരു നാഗരിക ദൗത്യമാണ്. ഇതര നാഗരികതകളുടെ സംഭാവനകള് പുറംലോകത്തിന് പരിചയപ്പെടുത്തിയും അതിലെ വൈജ്ഞാനിക-കലാ-സാഹിത്യ ഗ്രന്ഥങ്ങള് മറ്റു ഭാഷകളില് മൊഴിമാറ്റിയുമാണ് ഈ ദൗത്യം നിര്‍വഹിക്കപ്പെടുന്നത്. ഗ്രീക്ക് ചിന്തകളും തത്ത്വശാസ്ത്രവും അബ്ബാസി കാലഘട്ടത്തില് അറബിയിലേക്ക് മൊഴിമാറ്റം ചെയ്യപ്പെട്ടതിലൂടെ യൂറോപ്യന് നാഗരികതക്കുണ്ടായ നേട്ടം ചില്ലറയല്ല. അറബികളിലൂടെ കൈമാറ്റം ചെയ്യപ്പെട്ട ഈ വിജ്ഞാനങ്ങളാണ് യൂറോപ്യന് നവോത്ഥാനത്തിന്റെ അടിത്തറ. നവോത്ഥാനത്തിന്റെ ഈ അറബി ബന്ധം പക്ഷേ അവര് മറച്ചു വെച്ചതിനാല് മോഷ്ടിക്കപ്പെട്ട വിജ്ഞാനത്തിന് പുറത്താണ് യൂറോപ്യന് നാഗരികത പടുത്തുയര്‍ത്തിയിരിക്കുന്നത് എന്ന് വിമര്‍ശിക്കപ്പെട്ടിട്ടുണ്ട്.\nഇതേ ദൗത്യം ഇന്ത്യന് നാഗരികതയുടെ കാര്യത്തില് മുസ്‌ലിംകളും നിര്‍വഹിച്ചിട്ടുണ്ട്. വളരെ ഉയര്‍ന്ന തത്ത്വചിന്തയും കലകളും ശാസ്ത്രങ്ങളുമൊക്കെ ഉള്ളതു തന്നെയാണ് ഇന്ത്യയുടെ പ്രാചീന നാഗരികത. പക്ഷേ ഇന്ത്യന് നാഗരികതയുടെ പ്രശ്‌നം അവര് തങ്ങളുടേതൊന്നും പുറത്തെത്തിക്കുകയോ പുറത്തുനിന്നൊന്നും സ്വീകരിക്കുകയോ ചെയ്തിരുന്നില്ല എന്നതാണ്. പ്രത്യക്ഷത്തില് സ്വയം സമ്പൂര്‍ണതയുടെ ലക്ഷണമായി ഇതിനെ ന്യായീകരിക്കാമെങ്കിലും ഏതൊരു നാഗരികതയുടെയും വളര്‍ച്ചയെയും വികാസത്തെയും തടയാന് ഈ സമീപനം ഒന്നു മാത്രം മതി. ആര്യമതത്തിന് തന്നെ ആ ഒരു പ്രത്യേകതയുണ്ട്. തങ്ങളുടെ മതത്തെ വംശീയമായി കണ്ടതിനാല് ആ മതത്തെ അവര് പുറത്ത് പ്രചരിപ്പിക്കുകയോ അതിലേക്ക് ആരെയെങ്കിലും പ്രവേശിപ്പിക്കുകയോ ചെയ്തിരുന്നില്ല. വംശവിശുദ്ധി കളങ്കപ്പെടുമെന്ന ചിന്തയാണ് ഇതിനു പിറകിലെ ചേതോവികാരം. വലിയ തത്ത്വചിന്തയും സാഹിത്യവുമുള്ള സംസ്‌കൃതം എന്തുകൊണ്ട് ജനകീയമായില്ല എന്നതിന് ഇതല്ലാതെ മറ്റൊരു കാരണവുമില്ല. കടല് യാത്ര പോലും ജാതി ഹിന്ദുക്കള്‍ക്ക് നിഷിദ്ധമായിരുന്നു. അതിനാല് രാജ്യത്തെ കാര്‍ഷികോല്‍പന്നങ്ങള് പോലും അവര് സ്വന്തമായി പുറം ലോകത്ത് എത്തിച്ചില്ല. അവിടെനിന്ന് ഒന്നും ഇറക്കുമതി ചെയ്തതുമില്ല. നെഹ്‌റു ചൂണ്ടിക്കാട്ടിയതുപോലെ, പുറംലോകത്തു നിന്നെല്ലാം ഒറ്റപ്പെട്ട് ഒരടഞ്ഞ സമൂഹമായിരുന്നു അത്. നാഗരികമായ ഈ സ്തംഭനാവസ്ഥയാണ് വലിയ സംസ്‌കാരത്തിന്റെ ഉടമകളായിട്ടും വിദേശാക്രമണകാരികളുടെ മുന്നില് അത് വേഗത്തില് തല കുനിക്കാന് നിമിത്തമായത്. മുസ്‌ലിംകളാണ് യഥാര്‍ഥത്തില് ഇന്ത്യയുടെ ഈ സാംസ്‌കാരിക ഈടുവെപ്പുകളെയും കാര്‍ഷിക വിഭവങ്ങളെയും പുറംലോകത്ത് എത്തിച്ചത്. മുസ്‌ലിംകള് ഇന്ത്യന് സംസ്‌കാരത്തിന് നല്‍കിയ വലിയൊരു സംഭാവനയായിരുന്നു ഇത്. അല്‍ബറൂനി, ഇബ്‌നു ഖുര്‍റദാദ് ബേ ഇദ്‌രീസി, അബ്ദുര്‍റസാഖ്, ഇബ്‌നു ബത്തുത്ത, ഇദ്‌രീസി, ബലാദുരി, മസ്ഊദി തുടങ്ങിയ ഭൂമിശാസ്ത്രകാരന്മാരും സഞ്ചാരികളും ഈ നാടിനെയും ഈ നാട്ടിലെ ജനങ്ങളെയും സംസ്‌കാരത്തെയും പുറംലോകത്തിന് പരിചയപ്പെടുത്തി. അല്‍ബറൂനിയുടെ കിതാബുല് ഹിന്ദും അജാഇബുല് ഹിന്ദും ഇന്ത്യയെ കുറിച്ച് പുറം ലോകത്തിന് പഠിക്കാനുള്ള നല്ലൊരു റഫറന്‍സായിരുന്നു കുറേ കാലം. ഉപനിഷത്തുക്കളും ഇതിഹാസങ്ങളും പേര്‍ഷ്യനിലേക്കും അറബിയിലേക്കും പരിഭാഷപ്പെടുത്തി. ഇതിനും എത്രയോ വര്‍ഷങ്ങള്‍ക്കു ശേഷം വന്ന മാക്‌സ് മുള്ളറെ പോലുള്ള ഇന്തോളജിസ്റ്റുകളുടെ സേവനം വലിയ കാര്യമായി എടുത്തുപറയുകയും എന്നാല് മുസ്‌ലിംകളുടെ ഈ സേവനം വിസ്മരിക്കുകയും ചെയ്യുന്നുവെന്നതാണ് ഇപ്പോഴത്തെ നമ്മുടെ ദുര്യോഗം. പടിഞ്ഞാറന് തീരത്തെ കടല്‍മാര്‍ഗം തുറന്ന് നമ്മുടെ കാര്‍ഷിക വിഭവങ്ങള് അലക്‌സാി്രയയിലും അവിടെ നിന്ന് യൂറോപ്യന് മാര്‍ക്കറ്റിലും എത്തിച്ച അറബികളും തദ്ദേശീയരുമായ മുസ്‌ലിംകളുടെ സേവനം ആര്‍ക്കാണ് നിഷേധിക്കാനാവുക?\n''വ്യത്യസ്ത ജീവിതരീതികളും പുതിയ പല ചിന്താഗതികളുമായി ഇന്ത്യയിലേക്ക് വന്ന വിവിധ ജനസമുദായങ്ങളും ഇസ്‌ലാമും ഇന്ത്യയുടെ വിശ്വാസത്തിലും സാമൂഹിക ഘടനയിലും സ്വാധീനം ചെലുത്തിയിട്ടുണ്ട്. വിദേശാക്രമണം - അതിന് എത്ര തന്നെ ദോഷമുണ്ടായാലും - വലിയ പ്രയോജനവും ചെയ്തിട്ടുണ്ട്. ജനങ്ങളുടെ ചിന്തക്ക് അവ വികാസം ഉണ്ടാക്കുകയും സ്വയം കെട്ടിയ ഉപരോധം ഭേദിച്ച് പുറത്തുവരാന് അത് അവരെ നിര്‍ബന്ധിക്കുകയും ചെയ്തു. അങ്ങനെയാണ് തങ്ങള് ഇതുവരെ സങ്കല്‍പിക്കുകയും വിശ്വസിക്കുകയും ചെയ്തതിനേക്കാളെല്ലാം വിശാലവും വ്യത്യസ്തവുമാണ് ലോകം എന്ന് ഇന്ത്യക്കാര് മനസ്സിലാക്കാന് തുടങ്ങിയത്. അഫ്ഗാന് ആക്രമണം ഇപ്രകാരം ഇന്ത്യയില് സ്വാധീനം ചെലുത്തുകയുണ്ടായി. തന്മൂലം ഇന്ത്യക്കാരുടെ ജീവിതത്തില് പല പരിവര്‍ത്തനങ്ങളും പ്രത്യക്ഷമാവുകയും ചെയ്തു. മുഗളര് ഇന്ത്യയില് വന്നതിനു ശേഷമാണ് ഈ മാറ്റത്തിന്റെ ആഴവും ഗതിവേഗവും വര്‍ധിച്ചത്. കാരണം അഫ്ഗാനികളേക്കാള് സംസ്‌കാരസമ്പന്നരും പുരോഗതി പ്രാപിച്ചവരുമായിരുന്നു അവര്. ഇറാനികളുടെ സവിശേഷമായ സൗന്ദര്യബോധം ഇന്ത്യയില് പ്രചരിപ്പിച്ചത് അവരാണ്.''2\nമുഗളര് ഇന്ത്യയില് വരുമ്പോള് നമ്മുടെ നാടിന്റെ നാഗരിക ദാരിദ്ര്യം ബാബറിന്റെ ഓര്‍മക്കുറിപ്പില്‍നിന്ന് ഇങ്ങനെ വായിച്ചെടുക്കാം. ''മുന്തിയ കുതിരയില്ല. മുന്തിരിയോ വത്തക്കയോ നല്ല ഫലങ്ങളോ ഇല്ല. ഐസ് കാണാന് പ്രയാസം. തണുത്ത വെള്ളം അപൂര്‍വമായി ലഭിക്കും. കുളിപ്പുര ഇല്ല തന്നെ. ഇന്ത്യക്കാര്‍ക്ക് സ്‌കൂളുകള് അറിഞ്ഞുകൂടാ. മെഴുകുതിരിയും കുപ്പി വിളക്കും റാന്തലും അപരിചിതമാണ്. പകരം അവര് ഉപയോഗിക്കുന്നത് മൂന്ന് കാലുള്ള ഒരു മരക്കഷ്ണമാണ്. ഒരു കാലില് ഇരുമ്പു കഷ്ണം ഘടിപ്പിച്ചിട്ടുണ്ടാകും. രണ്ടാമത്തെ കാലില് നേരിയ ഒരു തിരിയും. വലെത്ത കൈയില് ചിരങ്ങയുടെ തോടും. അതിലെ ചെറിയ ദ്വാരത്തിലൂടെ തിരിയിലേക്ക് എണ്ണ കിനിയും. ഈ വിളക്കാണ് രാത്രിയില് രാജാക്കന്മാരും പ്രഭുക്കന്മാരും ഉപയോഗിച്ചിരുന്നത്. തോട്ടങ്ങളോ കെട്ടിടങ്ങളോ കുത്തിപ്പായുന്ന ഉറവിടങ്ങളോ ജലധാരയോ ഇല്ല. കെട്ടിടങ്ങള്‍ക്കു വൃത്തിയും ചേര്‍ച്ചയുമില്ല. ജനങ്ങള് അധികവും കാല്‍നടയായാണ് സഞ്ചരിക്കുക. പാദങ്ങളില് കീറിയ തുണിക്കഷ്ണങ്ങള് വെച്ച് കെട്ടിയിട്ടുണ്ടാകും. സ്ത്രീകള് തുണിയുടുത്ത് അതിന്റെ തന്നെ തലപ്പ് തലയില് ചുറ്റും.''3\nഅതിനാല് മുസ്‌ലിം ഭരണാധികാരികള് ഇവിടെ പരിഷ്‌കാരങ്ങള് നടപ്പിലാക്കി. റോഡുകളും സത്രങ്ങളും സ്‌കൂളുകളും ആശുപത്രികളും അഗതി മന്ദിരങ്ങളും പാര്‍ക്കുകളും സ്ഥാപിച്ചു. പലതരം വിളകളും ചെടികളും മരങ്ങളും വെച്ചു പിടിപ്പിച്ച് കാര്‍ഷിക അഭിവൃദ്ധിയുണ്ടാക്കി. പരിഷ്‌കരണത്തിന്റെ കാര്യത്തില് മുഹമ്മദുബ്‌നു തുഗ്ലക്ക്, ഷേര്‍ഷാ സൂരി, അക്ബര്, ഷാജഹാന്, ഔറംഗസീബ്, മുഹമ്മദ് ഷാ ഗുജറാത്തി, മഹ്മൂദ് ഗവാന്, ടിപ്പു സുല്‍ത്താന് എന്നിവര് മുന്നിട്ടുനിന്നു. കേവലം അഞ്ച് വര്‍ഷം കൊണ്ട് അമ്പത് വര്‍ഷത്തെ പരിഷ്‌കരണം ഇന്ത്യയില് നടപ്പാക്കിയ മുസ്‌ലിം ഭരണാധികാരിയാണ് സൂരി വംശത്തിലെ ഷേര്‍ഷാ സൂരി.\nഇന്ത്യയുടെ കിഴക്കും പടിഞ്ഞാറും ബന്ധിപ്പിക്കുന്ന ദീര്‍ഘ റോഡുകള് നാട്ടിലുടനീളം സ്ഥാപിച്ചത് മുസ്‌ലിം ഭരണാധികാരികളാണ്. ബംഗാളിലെ അറ്റമായ സനാര്‍ക്കാവില്‍നിന്ന് സിന്ധിലെ നീലാബുവരെയുള്ള വലിയ റോഡാണ് ഇതില് പ്രസിദ്ധമായത്. ഈ റോഡിന് 4832 കിലോമീറ്റര് നീളമുണ്ടായിരുന്നു. റോഡ് നിര്‍മാണത്തില് ഷേര്‍ഷാ സൂരിയുടെയും ടിപ്പു സുല്‍ത്താന്റെയും പേര് ഇന്ത്യ ചരിത്രത്തില് അനശ്വരമാണ.് ഇന്നും ഇന്ത്യക്കും പാകിസ്താനുമിടയിലുള്ള പ്രധാന വാണിജ്യ പാതയായ പെഷവാറിനും കൊല്‍ക്കത്തക്കുമിടയിലുള്ള ഗ്രാന്റ് ട്രങ്ക് റോഡ്, ഷേര്‍ഷായുടെ സംഭാവനയാണ്. മലബാറിലെ എല്ലാ പ്രധാന റോഡുകള്‍ക്കും ടിപ്പു സുല്‍ത്താന്റെ കൈയൊപ്പുണ്ട്.\nമുസ്‌ലിംകളുടെ നാഗരിക സംഭാവനകളെ കുറിച്ച അല്ലാമാ നദ്‌വിയുടെ നിരീക്ഷണം ഇങ്ങനെ വായിക്കാം: ''വൃത്തി, മോടി, ഭക്ഷണം, വസ്ത്രം, വീട്, സാമൂഹിക സംഗമങ്ങള് എന്നിവയിലെല്ലാം മുസ്‌ലിംകളുടെ ബുദ്ധിവൈഭവം തെളിഞ്ഞുകണ്ടിരുന്നു. ആരോഗ്യ സംരക്ഷണത്തിന് വായു സഞ്ചാരമുള്ള വീടൊരുക്കുക, വീടുകളില് വിളക്കുപയോഗിക്കുക, മോടിയുള്ള പാത്രങ്ങള് എന്നിവയിലെല്ലാം അവര് പ്രത്യേകം ശ്രദ്ധിച്ചിരുന്നു. ഇന്ത്യക്കാര് ഇലകളിലാണ് ഭക്ഷിച്ചിരുന്നത്. ഇന്ന് ഏറക്കുറെ ആ സമ്പ്രദായം അവര് നിലനിര്‍ത്തുന്നു. സാമൂഹികരംഗത്തും ഗാര്‍ഹിക ജീവിതത്തിലും വീട്ടുപകരണങ്ങളുടെ കാര്യത്തിലും മുസ്‌ലിംകള് വിപ്ലവം തന്നെ സൃഷ്ടിച്ചു.''4 യൂനാനി വൈദ്യം എന്ന വൈദ്യശാസ്ത്ര ശാഖ ഇന്ത്യയില് കൊണ്ടുവന്നതും ലോകത്തിന് പരിചയപ്പെടുത്തിയതും മുസ്‌ലിംകളാണ്.\nഅറിവിന്റെ ജനാധിപത്യവല്‍ക്കരണമാണ് ഇന്ത്യക്ക് മുസ്‌ലിംകള് നല്‍കിയ ഏറ്റവും വലിയ മറ്റൊരു സംഭാവന. ഗുരുകുല വിദ്യാഭ്യാസം മാത്രമായിരുന്നു അറിവിന്റെ പ്രസരണത്തിന് അക്കാലത്ത് ഇവിടെയുണ്ടായിരുന്ന ഏക സമ്പ്രദായം. ഗുരുവിന്റെ വീട്ടില് നടക്കുന്ന ഏകാധ്യാപക വിദ്യാലയത്തിനാണ് ഗുരുകുലം എന്ന് പറയുന്നത്. അതിലാകട്ടെ ഉന്നത കുലജാതര്‍ക്ക് മാത്രമേ പ്രവേശനമുണ്ടായിരുന്നുള്ളൂ. എന്നാല് മുസ്‌ലിം ഭരണാധികാരികള് പ്രധാന നഗരങ്ങളിലെല്ലാം നൂറു കണക്കിന് വിദ്യാര്‍ഥികള് പഠിക്കുന്ന മദ്‌റസകള് സ്ഥാപിച്ചു. സുല്‍ത്താന്മാരും അവരുടെ കുടുംബാംഗങ്ങളുമെല്ലാം ഈ മദ്‌റസകളുടെ സ്ഥാപനത്തിനും നടത്തിപ്പിനുമെല്ലാം ഏക്കര് കണക്കിന് കൃഷിഭൂമികളും തോട്ടങ്ങളുമാണ് വഖ്ഫ് ചെയ്തത്. ഇന്ത്യയിലെ മുസ്‌ലിം ഭരണകാലത്ത് ജീവിച്ച പണ്ഡിതന്മാരുടെ സേവനത്തെയും അക്കാലത്തെ വിദ്യാഭ്യാസ സമ്പ്രദായത്തെയും കുറിച്ച് ഗവേഷണം നടത്തിയ പണ്ഡിതന് അബ്ദുല് ഹയ്യുല് ഹസനി തന്റെ ജന്നത്തുല് മശ്‌രിഖ് എന്ന ഗ്രന്ഥത്തില് അക്കാലത്ത് ഉന്നത നിലവാരത്തില് നടന്നിരുന്ന 103 മദ്‌റസകളെ കുറിച്ച് വിവരിക്കുന്നുണ്ട്. അതില് രാജകുടുംബത്തിലെ ചില സ്ത്രീകളുടെ ധനസഹായത്താല് നടന്നിരുന്ന വനിതാ മദ്‌റസകളും ഉണ്ടായിരുന്നു.\nമുസ്‌ലിംകള് എവിടെയായാലും അവരുടെ നാഗരിക സംഭാവന തെളിഞ്ഞുകണ്ടത് വന് നഗരങ്ങളുടെ നിര്‍മാണത്തിലാണ്. ബഗ്ദാദ്, ദമസ്‌കസ്, ഖൈറവാന്, കൊര്‍ദോവ തുടങ്ങിയ മധ്യകാലത്തെ ലോകപ്രശസ്ത നഗരങ്ങള് സംഭാവന ചെയ്തത് മുസ്‌ലിംകളാണല്ലോ. ഇന്ത്യയിലും ഈ രംഗത്ത് മികച്ച കൈയൊപ്പ് ചാര്‍ത്താന് മുസ്‌ലിംകള്‍ക്ക് സാധിച്ചു. ദല്‍ഹി, ആഗ്ര, ഫത്ഹ്പൂര് സിക്രി, ലാഹോര്, അഹ്മദാബാദ്, ഇലാഹാബാദ്, ജോണ്‍പൂര്, ഹൈദരാബാദ് തുടങ്ങിയ നഗരങ്ങള് നിര്‍മിച്ചതോ അവയെ ലോകപ്രശസ്തിയിലേക്ക് ഉയര്‍ത്തിയതോ മുസ്‌ലിംകളാണ്. ഇതില് അഹ്മദാബാദ് നഗരം നിര്‍മിച്ചത് ഗുജറാത്തിലെ സ്വതന്ത്ര മുസ്‌ലിം രാജവംശത്തിലെ മുഹമ്മദ് ഷാ ഗുജറാത്തിയും ആഗ്ര നിര്‍മിച്ചത് ലോധികളും ഫത്ഹ്പൂര് സിക്രി അക്ബറും ഹൈദരാബാദ് സുല്‍ത്താന് ഖുലി ഖുത്വ്ബ് ഷായുമാണ്. ദല്‍ഹി, ലാഹോര് നഗരങ്ങളെ ലോകപ്രശസ്തമാക്കിയത് മുഗള് ചക്രവര്‍ത്തിമാരായ ഷാജഹാനും ഔറംഗസീബുമാണ.് ഈ നഗരങ്ങള് കേന്ദ്രീകരിച്ച് മുസ്‌ലിം സൗന്ദര്യബോധത്തിന്റെ മകുടോദാഹരണമായ വാസ്തുവിദ്യയും അവര് ഇന്ത്യയിലേക്ക് കൊണ്ടുവന്നു. നഗരനിര്‍മാണത്തിലും നഗര ഭിത്തികള് കെട്ടുന്നതിലും കോട്ട നിര്‍മാണത്തിലും പള്ളി, ശവകുടീരം എന്നിവ നിര്‍മിക്കുന്നതിലുമെല്ലാം ഈ വാസ്തു വിദ്യയാണ് അവര് പ്രയോജനപ്പെടുത്തിയത്. നെഹ്‌റു നിരീക്ഷിച്ചതുപോലെ, ഇറാനിയന് സൗന്ദര്യബോധമാണ് അതില് തെളിഞ്ഞുകാണുന്നതെങ്കിലും ഇസ്‌ലാമിന്റെ തൗഹീദ് സങ്കല്‍പം അവയില് അന്തര്‍ലീനമാണ്. കാരണം ഈ രാജ്യത്തിന്റെ വാസ്തുവിദ്യയുടെ പ്രധാന മേച്ചില്‍പുറം തന്നെ പ്രതിമനിര്‍മാണമായിരുന്നു. മനുഷ്യന്റെയും ജീവികളുടെയും മാത്രമല്ല സ്ത്രീ-പുരുഷന്മാരുടെ ലൈംഗികാവയവങ്ങളുടെ വരെ ശില്‍പങ്ങള് അടങ്ങിയതാണ് ഇന്ത്യന് വാസ്തുവിദ്യ. ഖജുരാവോയിലെയും എല്ലോറയിലെയും രതിശില്‍പങ്ങള് പ്രസിദ്ധമാണല്ലോ. എന്നാല്, മുസ്‌ലിം വാസ്തുവിദ്യയെ ഇത് തെല്ലും സ്വാധീനിക്കാതിരുന്നത് ഏകദൈവത്വത്തിലുള്ള അവരുടെ ഉറച്ച നിലപാട് കൊണ്ടായിരുന്നു. മുസ്‌ലിംകള് നിര്‍മിച്ച ശവകൂടീരങ്ങളില് പോലും ബഹുദൈവത്വ അടയാളങ്ങള് കാണാനാവില്ലെന്നതാണ് വസ്തുത. ആര്‍ച്ചുകളും ഖുബ്ബകളും മിനാരങ്ങളും അറബെസ്‌ക്കുകളുമാണ് മുസ്‌ലിം ശില്‍പവിദ്യയുടെ പ്രധാന ഉള്ളടക്കം. ഈ ശില്‍പവിദ്യ എത്രത്തോളം ഇന്ത്യയെ സ്വാധീനിച്ചുവെന്നത് ആധുനിക ഇന്ത്യയില് നിര്‍മിക്കപ്പെടുന്ന കെട്ടിടങ്ങളും ക്ഷേത്രങ്ങളും വരെ ഈ ശില്‍പ വിദ്യയെ അനുകരിക്കുന്നുവെന്നതില്‍നിന്ന് മനസ്സിലാക്കാം. ഉദാഹരണമായി, ദല്‍ഹിയിലെ അക്ഷര്‍ധാം അടുത്ത കാലത്ത് നിര്‍മിക്കപ്പെട്ട ഒരു ക്ഷേത്രമാണ്. ദൂരെനിന്ന് നോക്കുന്ന ആര്‍ക്കും ചാരനിറത്തിലുള്ള താജ്മഹലായേ അത് തോന്നൂ. അത്രക്ക് സാമ്യതയുണ്ട് അതിന് താജുമായി. രാഷ്ട്രപതിഭവന്റെയും സുപ്രീം കോടതിയുടെയുമെല്ലാം നിര്‍മാണത്തില് മുസ്‌ലിംകള് ഇന്ത്യയില് കൊണ്ടുവന്ന പേര്‍ഷ്യന് വാസ്തുവിദ്യയുടെ സ്വാധീനമുണ്ട്. കെട്ടിട നിര്‍മാണത്തിന്റെ കാര്യത്തില് മുഗള് ചക്രവര്‍ത്തി ഷാജഹാനെ വെല്ലുന്ന മറ്റൊരു ഭരണാധികാരി ഇന്ത്യക്കുണ്ടായിട്ടില്ല. സൗന്ദര്യാരാധകനായ ഈ ഭരണാധികാരിയുടെ സംഭാവനയാണ് താജ്മഹലും ചെങ്കോട്ടയും ജുമാ മസ്ജിദുമെല്ലാം. ഇന്ത്യന് മുസ്‌ലിംകളെ ഈ മണ്ണില്‍നിന്ന് ആര്‍ക്കും പറിച്ചെറിയാന് കഴിയാത്തവിധം അവരുടെ പാരമ്പര്യത്തിന്റെ മുദ്രയായി അവ ഇന്നും തലയുയര്‍ത്തി നില്‍ക്കുന്നു. ഖുത്വ്ബ് മിനാറും ചാര്‍മിനാറും ആഗ്ര കോട്ടയും ഗോള്‍ക്കൊണ്ടയും ബുല്‍ബുലയ്യയും ഹുമയൂന് ടോംബും പുരാന ഖിലയും ഇമാം ബാഡയുമെല്ലാം ഒട്ടും അപ്രധാനമല്ലാത്ത അവരുടെ മഹിത പാരമ്പര്യത്തിന്റെ മുദ്രകള് തന്നെ. ഇവയൊന്നും പലരും ഉപരിപ്ലവമായി മനസ്സിലാക്കുന്നതുപോലെ ധൂര്‍ത്തിന്റെയോ ദുര്‍വ്യയത്തിന്റെയോ സ്മാരകങ്ങളല്ല. മറിച്ച് ഇന്ത്യയിലെ മുസ്‌ലിം സംസ്‌കാരത്തിന്റെ മഹത്തായ ഈടുവെപ്പും സമുദായമെന്ന നിലയിലുള്ള അവരുടെ വര്‍ത്തമാനകാല നിലനില്‍പിന്റെ ഗ്യാരണ്ടിയുമാണ്.\n1. ഡോ. ബര്‍ണിയറുടെ യാത്ര, ഭാഗം 2, പേജ് 173\n2. Jawaharlal Nehru, Discovery of India, Part1, Page 511\n3. ബാബര്-തസൂഖ് ബാബരി. ഉദ്ധരണം: നദ്‌വി-അല് മുസ്‌ലിമൂന ഫില് ഹിന്ദ് പേജ് 232\n4. നദ്‌വി -അല് മുസ്‌ലിമൂന ഫില് ഹിന്ദ് പേജ് 26


കൂടത്തായി: ഭാര്യയെയും കുഞ്ഞിനെയും ജോളി കൊന്നത് തന്‍റെ അറിവോടെ; കുറ്റസമ്മതവുമായി ഷാജു - ഇ വാർത്ത | evartha\nകൂടത്തായി: ഭാര്യയെയും കുഞ്ഞിനെയും ജോളി കൊന്നത് തന്‍റെ അറിവോടെ; കുറ്റസമ്മതവുമായി ഷാജു\nNews Desk7October 2019\nകൂടത്തായിയിൽ നടന്ന കൊലപാതകങ്ങളിൽ തന്‍റെ പങ്ക് സമ്മതിച്ച് ജോളിയുടെ രണ്ടാം ഭർത്താവ് ഷാജു. തന്‍റെ സ്വന്തം ഭാര്യയെയും പത്ത് മാസം മാത്രം പ്രായമായ കുഞ്ഞിനെയും ജോളി കൊന്നത് തന്‍റെ അറിവോടെയാണെന്ന് ഷാജു പറഞ്ഞു. കുട്ടിയായ ആൽഫിനെ ആദ്യം ജോളി കൊന്നു. അതിന് ശേഷം ഭാര്യ സിലിയെ കൊല്ലാനുള്ള പദ്ധതി തയ്യാറാക്കിയത് ഒന്നിച്ച് വയനാട് പനമരത്തേക്ക് ഒരു കല്യാണത്തിന് ജോളിയുമൊന്നിച്ച് പോയപ്പോഴാണ്. ഷാജു പറഞ്ഞു.\nസിലിയുടെ മകനെയും കൊല്ലണമെന്ന് ജോളി ആവശ്യപ്പെട്ടതാണ്. അതിനെ താൻ എതിർത്തെന്നും, തന്‍റെ അച്ഛനുമമ്മയും മകനെ നോക്കിക്കോളുമെന്ന് പറഞ്ഞ് അത് ഒഴിവാക്കിയെന്നും ഷാജു വെളിപ്പെടുത്തി. ഭാവിയിൽ മകൾ ബാധ്യതയാകുമെന്ന് ഞങ്ങൾ രണ്ട് പേരും ഭയന്നു. അതിനാലാണ് കൊല്ലാൻ തീരുമാനിച്ചതെന്നും ഷാജു പോലീസിനോട് സമ്മതിച്ചു. പോലീസിനോട് ഷാജുവിന്‍റെ അച്ഛൻ സക്കറിയയും കുറ്റം സമ്മതിച്ചിട്ടുണ്ട്.\nതന്നോട് കൊലപാതകവിവരം തന്‍റെ മകൻ പറഞ്ഞിരുന്നുവെന്നാണ് സക്കറിയ പറ‍ഞ്ഞത്.\nഅന്വേഷണ ഭാഗമായി പോലീസ് സ്റ്റേഷനിലെത്തിയ സക്കറിയയെയും ഇപ്പോൾ ചോദ്യം ചെയ്ത് വരികയാണ്. പോലീസിന്റെ മുന്നിൽ പൊട്ടിക്കരഞ്ഞുകൊണ്ടാണ് ഷാജു കുറ്റങ്ങൾ ഓരോന്നായി സമ്മതിച്ചത്. തുടക്കത്തിൽ ജോളിയെ കസ്റ്റഡിയിലെടുക്കുകയും പിന്നീട് അറസ്റ്റ് ചെയ്യുകയും ചെയ്ത സമയത്ത് ഷാജുവിനെയും പോലീസ് വിളിച്ച് വരുത്തിയിരുന്നു എങ്കിലും ചോദ്യം ചെയ്ത ശേഷം വിട്ടയച്ചു.\nശരിയായ തെളിവുകളില്ലാതെ ഷാജുവിനെ അറസ്റ്റ് ചെയ്യാനാകില്ലെന്ന് പോലീസിനും അറിയാമായിരുന്നു. അവസാനം ജോളിയുടെ കുറ്റ സമ്മതമൊഴിയും മറ്റ് തെളിവുകളും കൃത്യമായി ശേഖരിച്ച് ഷാജുവിനെ തിരികെ വിളിപ്പിച്ചു, ചോദ്യം ചെയ്തു അങ്ങിനെ ഷാജു കുറ്റം സമ്മതിക്കുകയും ചെയ്തു. തുടക്കത്തിൽ ജോളിയാണ് കൊലപാതകങ്ങൾക്ക് പിന്നിലെന്ന് അറിയാമായിരുന്നു എന്ന് മാത്രമാണ് ഷാജു പറഞ്ഞിരുന്നത്.ഏകദേശം മൂന്ന് മണിക്കൂറോളം നീണ്ട ചോദ്യം ചെയ്യലിന് ശേഷമായിരുന്നു എല്ലാം ഷാജു സമ്മതിച്ചത്.\nTopics: Koodathay murder


First Budget of second Pinarayi Vijayan Government - രണ്ടാം പിണറായി സര്‍ക്കാരിന്റെ ആദ്യ ബജറ്റ് നാളെ\nരണ്ടാം പിണറായി സര്‍ക്കാരിന്റെ ആദ്യ ബജറ്റ് നാളെ\nധനമന്ത്രി കെ.എൻ.ബാലഗോപാലിന്റെ കന്നി ബജറ്റ് അവതരണമാണിത്\nUpdated: June 3, 2021 11:08:10 am\nതിരുവനന്തപുരം: ചരിത്രം തിരുത്തി അധികാരത്തിലെത്തിയ പിണറായി വിജയന് സര്‍ക്കാരിന്റെ ആദ്യ ബജറ്റ് നാളെ. പുതിയ തീരുമനങ്ങള് ഉണ്ടാകുമോ അതോ മുന് ബജറ്റിലെ പ്രഖ്യാപനങ്ങൾ തന്നെയാണോ ഇത്തവണയും എന്നാണ് അറിയേണ്ടത്. കോവിഡിന്റെ കെട്ടകാലത്ത് വലിയ വെല്ലുവിളികളുടെ മധ്യത്തിലാണ് സംസ്ഥാന ബജറ്റ്. ആദ്യ തരംഗത്തെക്കാള് സമ്പദ്‌ഘടനയെ കോവിഡിന്റെ രണ്ടാം വരവ് ബാധിച്ചേക്കാമെന്ന് വിദഗ്ധര് അഭിപ്രായപ്പെട്ടിരുന്നു.\nആരോഗ്യമേഖലയ്ക്ക് കൂടുതല് പ്രധാന്യമുണ്ടാകുമെന്ന് ധനമന്ത്രി കെഎന് ബാലഗോപാൽ വ്യക്തമാക്കി. കോവിഡ് പ്രതിരോധ പ്രവര്‍ത്തനങ്ങള്‍ക്ക് ബജറ്റില് നല്ലൊരു തുക മാറ്റിവച്ചേക്കും. വാക്സിന് സൗജന്യമായി നല്‍കുന്നതിനായി 1000 കോടി രൂപ ഉപയോഗിക്കുമെന്ന് സര്‍ക്കാരിന്റെ നയ പ്രഖ്യാപനത്തില് പറഞ്ഞിരുന്നു. ലോക്ക്ഡൗണ് കാലമായതിനാല് സര്‍ക്കാരിന്റെ വരുമാന മാര്‍ഗങ്ങളും നിലച്ചിരിക്കുകയാണ്.\nAlso Read: ബജറ്റില് ആരോഗ്യ സംരക്ഷണത്തിന് പ്രാധാന്യം നല്‍കും: ധനമന്ത്രി\nകടുത്ത സാമ്പത്തിക പ്രതിസന്ധിയിലാണ് സംസ്ഥാനമെന്ന് മന്ത്രി ഇതിനോടകം തന്നെ വ്യക്തമാക്കി കഴിഞ്ഞു. കേന്ദ്ര സര്‍ക്കാരിന്റെ ആനൂകുല്യങ്ങള് ലഭിക്കാത്തതിനെ മന്ത്രി ഇന്നലെ വിമര്‍ശിച്ചിരുന്നു. അര്‍ഹതപ്പെട്ട സഹായം ലഭിച്ചില്ലെങ്കിൽ കോവിഡ് കാലത്ത് സംസ്ഥാനങ്ങൾ വലിയ പ്രതിസന്ധിയിലേക്ക് പോകുമെന്നാണ് കെ.എന്.ബാലഗോപാലിന്റെ അഭിപ്രായം.\nകടമെടുക്കാനുള്ള പരിധിയും ഉയര്‍ത്തണമെന്നാണ് സംസ്ഥാനത്തിന്റെ ആവശ്യം. കഴിഞ്ഞ മാര്‍ച്ചില് 5,000 കോടി രൂപയാണ് കടമെടുത്തത്. ഈ മാസം 2,000 കോടിയും എടുത്തു കഴിഞ്ഞു. അതേസമയം, 6.6 ശതമാനം വളര്‍ച്ചയാണ് ഈ സാമ്പത്തിക വര്‍ഷം സര്‍ക്കാര് ലക്ഷ്യമിടുന്നത്.\nWeb Title: First budget of second pinarayi vijayan government


ആനന്ദപ്പൂരം | Pooram 2018\nപതിനായിരങ്ങളെ സന്തോഷിപ്പിക്കുന്ന മനോഹരമായ കൂടിച്ചേരലാണ് പൂരം. പൂരപ്പറമ്പിലൂടെ അവർ പറവകളെപ്പോലെ പാറിനടക്കുന്നു. ആനകളുടെ ചുറ്റിലും മേളവിസ്മയത്തിലും ലയിച്ച് അവർ പൂരലഹരിയിലാണ്ടു. തേക്കിൻകാട്ടിൽ കണ്ട പൂരക്കാഴ്ചകളിലേക്ക് കെ.കെ.ശ്രീരാജിന്റെ ഓട്ടപ്രദക്ഷിണം\nPublished: Apr 27, 2018, 03:24 AM IST\nഅളവില്ലാത്ത ആനന്ദമാണ് പൂരം. ഈ ആനന്ദത്തിൽ മനസ്സുകൾ അപ്പൂപ്പൻതാടികണക്കെ പൂരപ്പറമ്പിൽ പാറിപ്പറന്നു. പലതരം ആനന്ദങ്ങളാണ് പൂരപ്പറമ്പിൽ കണ്ടത്. ചിലർ മേളങ്ങൾക്കുപിറകെ... മറ്റുചിലർക്ക് ആനകളിലാണ് ആനന്ദം.\nമനസ്സ് പൂരത്തിലേക്ക് അർപ്പിച്ചാണ് മിക്കവരും പൂരപ്പറമ്പിൽ എത്തിയത്. അതുകൊണ്ടുതന്നെ പറയാൻ പൂരക്കഥകൾ മാത്രമാണുണ്ടായിരുന്നത്. ഇവിടെ കേട്ടതിലേറെ ശിവസുന്ദറിന്റെ കഥകളായിരുന്നു. വെടിക്കെട്ടിന്റെ ചിത്രങ്ങളും ഓരോ ആനകളെക്കുറിച്ചുള്ള ഓർമകളും പൂരപ്പറമ്പിൽ നിറഞ്ഞു. മഠത്തിൽവരവിന് നിരന്ന ആനകളുടെ കാൽച്ചുവട്ടിലിരുന്ന് തിരുവമ്പാടി വലിയ ചന്ദ്രശേഖരന്റെ കഥകൾ വരെ അയവിറക്കുന്നവരെ കണ്ടു.\nപുതുവസന്തം പഴയ വസന്തങ്ങളെ ഓർമപ്പെടുത്തുന്നതുപോലെ. മേളങ്ങൾക്ക് കാത്തിരിക്കുമ്പോൾ അന്നമനടത്രയത്തെ വരെ ഇങ്ങനെ അനുസ്മരിക്കും. പൂരത്തിന്റെ അറിയാവുന്ന ചരിത്രം മുഴുവൻ ഇവിടെ ഓർമകളായി പാറിക്കളിച്ചു. കാരണം പൂരത്തിനിടയ്ക്കുനിന്ന് മറ്റൊന്നും ഓർക്കാനുള്ള വഴികളില്ല. വിശകലനങ്ങളുടെ ചെറുവഴികളും പൂരപ്പറമ്പിൽ സജീവമായി. ആനകളുടെ കൊമ്പും തുമ്പിക്കൈയും നിൽപ്പും എല്ലാം സൈദ്ധാന്തികമായി ഇവിടെ ചർച്ചയ്ക്ക് വന്നു.\nഎല്ലാ സിദ്ധാന്തങ്ങൾക്കും അതീതമായ ഒരുമയുടെ പാട്ടാണ് പൂരപ്പറമ്പിൽ എപ്പോഴും അലയടിച്ചത്. ഒത്തൊരുമകൾ കണ്ണിചേർന്നാണ് പൂരം ഉണ്ടാകുന്നത്. പൂരത്തിന് ഒരുമിച്ചെത്തുകയെന്ന ശരാശരി ആസ്വാദകന്റെ ഒത്തൊരുമ ഇവിടെ കണ്ടു. ഇലഞ്ഞിത്തറച്ചുവട്ടിലെ പാണ്ടിയിൽ മുന്നൂറോളം കലാകാരൻമാർ ഒത്തൊരുമിച്ച് ശബ്ദവസന്തം തീർത്തത് മറ്റൊരു ഒത്തൊരുമ. തലയെടുപ്പോടെ നിൽക്കുന്ന പൂരപ്പന്തലുകൾക്ക് പറയാനുള്ളത് ഐക്യത്തിന്റെ മറ്റൊരു നിറം. എഴുന്നള്ളിപ്പുകളും വെടിക്കെട്ടും എല്ലാം ഇങ്ങനെ ഒത്തൊരുമയുടെ നിറഭേദങ്ങളാകുന്നു.\nകെട്ടിപ്പിടിച്ച് വിശേഷങ്ങൾ പങ്കുവെയ്ക്കുന്ന നിരവധിചിത്രങ്ങൾ ഇവിടെ പിറന്നു. നിലത്തിറങ്ങി നടക്കാനും ഇത്തിരിവിയർക്കാനുമെല്ലാമുള്ള വിമുഖത മലയാളി കൈവിടുന്ന ഒരുസ്ഥലം പൂരപ്പറമ്പാണെന്ന കാര്യത്തിൽ ഒരുവട്ടം പൂരംകൂടിയവർക്ക് സംശയം കാണില്ല. വിയർത്തുകുളിച്ച് പൊരിവെയിൽ കൊണ്ട് പൂരപ്പറമ്പിലൂടെ വെറുതെ ചുറ്റിക്കറങ്ങാനുമുണ്ടായിരുന്നു വൻജനം.\nവാഹനസൗകര്യമില്ലെങ്കിൽ മറ്റെവിടേക്കും പോകാൻ മടിക്കുന്നവരാണ് സ്വരാജ് റൗണ്ടിന്റെ മൂന്നുകിലോമീറ്റർ ദൂരം പലവട്ടം കറങ്ങിയത്. പൂരപ്പറമ്പിൽ എവിടെത്തിരിഞ്ഞാലും വിസ്മയിക്കാൻ മാത്രമെ നേരംകാണു. തലകുലുക്കിവരുന്ന കൊമ്പനെ ആയിരം വിസ്മയക്കണ്ണുകൾ എതിരേൽക്കുന്നത് എവിടെത്തിരിഞ്ഞാലും കാണാം. കണ്ണുകൊണ്ടുള്ള അളവുകളിൽ ആനസൗന്ദര്യം മുഴുവൻ വിലയിരുത്തി. എഴുന്നള്ളിനിൽക്കുന്ന കൊമ്പനെ കാണുമ്പോൾ മറ്റൊരു വിസ്മയമാണ് കണ്ണുകളിൽ വരിക. രാത്രിപൂരത്തിൽ തീവെട്ടിവെളിച്ചത്തിൽ കാണുന്ന എഴുന്നള്ളിപ്പ് കൊണ്ടുവരുന്ന വിസ്മയം വേറെയാണ്.\nഒരുതുമ്പി വെള്ളം സ്വന്തം ശരീരത്തിലേക്കുചീറ്റുന്ന കൊമ്പനെ കാണാനുമുണ്ടായിരുന്നു ആളുകൾ. പൂരപ്പറമ്പിലെത്തിയാൽ അറിയാതെ കൈനീളുന്ന മറ്റൊരുവസ്തു വിശറിയാണ്. പലതരം പരസ്യങ്ങളാണതിലുള്ളതെങ്കിലും, കത്തുന്നവെയിലിൽ ഇത്തിരിപ്പോന്ന വിശറികൊണ്ട് വലിയ കാര്യമില്ലെങ്കിലും പൂരപ്പറമ്പിൽ അതുവീശി നടക്കുകയെന്നത് എന്തുകൊണ്ടോ കുറേയധികം പേർക്ക് ഇഷ്ടമുള്ള കാര്യമാണ്. വാദ്യങ്ങൾ മുറുകുമ്പോൾ താളംതുള്ളാനുള്ള ചുമതലയും ഈ വിശറികൾക്ക് നൽകി. ഇങ്ങനെയിങ്ങനെ ആസ്വാദകമനസ്സിൽ പലതരം ആനന്ദങ്ങൾ തീർത്തുകൊണ്ടാണ് ഈ പൂരവും നടന്നുനീങ്ങിയത്.\nആർപ്പോ... ഇർറോ... ഇർറോ..റോാാ...\nവിസ്മയമൊരുക്കാന് പൂര പന്തലുകള്


Kollam G K Pillai Passed away - Malayalam Filmibeat\n25 min ago മമ്മൂട്ടി ചെയ്യാത്ത തെറ്റിന് ശിക്ഷിച്ചു, പിന്നീട് തിരിച്ചുവിളിച്ചു, വാത്സല്യം സെറ്റിലെ അനുഭവത്തെക്കുറിച്ച് സേതു\nപ്രശസ്ത നടന് കൊല്ലം ജി കെ പിള്ള അന്തരിച്ചു\n| Published: Sunday, January 31, 2016, 9:36 [IST]\nകൊല്ലം; പ്രശസ്ത സീരിയല് സിനിമ നടന് കൊല്ലം ജി കെ പിള്ള(80) അന്തരിച്ചു. കൊല്ലം ഒായൂരിലെ വീട്ടില് ശനിയാഴ്ച രാത്രി 9. 30നായിരുന്നു അന്ത്യം. വാര്‍ദ്ധക്യ സഹജമായ അസുഖങ്ങളെ തുടര്‍ന്ന് ഏറെ നാള് ചികിത്സയിലായിരുന്നു.\nനടക രംഗത്ത് നിന്നാണ് സിനിമാ രംഗത്ത് എത്തുന്നത്. തുടര്‍ന്ന് അമ്പതോളം സിനിമകളില് അഭിനയിച്ചു. 1970കളിലും 80കളിലും ഒട്ടേറെ ഹാസ്യ കഥാപാത്രങ്ങളും അവതരിപ്പിച്ചിട്ടുണ്ട്.\n1934ല് കൊല്ലം അമ്മച്ചി വീട് രാധാഭവനത്തില് കെപി ഗോപാലപിള്ളയുടെയും കുഞ്ഞിയമ്മയുടെയും മകനായി ജനനം. 1950ല് സ്‌കൂള് നാടക വേദികളില് നിന്നാണ് കാലരംഗത്തേക്കുള്ള അരങ്ങേറ്റം. തുടര്‍ന്ന് ദാഹജലം, നീതിപീഠം, രാജധൂത് തുടങ്ങി നാലയിരത്തോളം നാടകങ്ങളില് അഭിനയിച്ചു. പിന്നീട് കെഎസ്ആര്‍ടിസിയില് കണ്ടക്ടറായി ജോലി നോക്കി.\n1973ല് എഎന് തമ്പി സംവിധാനം ചെയ്ത മാസപ്പിടി മുത്തുപ്പിള്ള എന്ന ചിത്രത്തിലൂടെ സിനിമയിലേക്കും അരങ്ങേറ്റം കുറിച്ചു. മുച്ചീട്ടുകാരന്റെ മകള്, പുഷ്പശരം, മുക്കുവനെ സ്‌നേഹിച്ച ഭൂതം,മൈഡിയര് കുട്ടിച്ചാത്തന് തുടങ്ങിയവയാണ് പ്രധാന ചിത്രങ്ങള്. ഒട്ടേറെ ടെലിവിഷന് സീരിയലുകളിലിലും അഭിനയിച്ചിട്ടുണ്ട്.\nRead more about: malayalam film news malayalam cinema death actor gk pillai മലയാളം സിനിമ നടന് മരണം\nKollam G K Pillai Passed away.\nStory first published: Sunday, January 31, 2016, 9:36 [IST]


എറണാകുളത്ത് എം.ഡി.എം.എ മയക്കുമരുന്ന് വിപണനം തകൃതി. – NavaKerala News\nHome/Crime/എറണാകുളത്ത് എം.ഡി.എം.എ മയക്കുമരുന്ന് വിപണനം തകൃതി.\nCrimeEditor's ChoiceKerala NewsLatest NewsLocal NewsNewsUncategorized\nനെടുമ്പാശേരി / എറണാകുളം ജില്ലയിൽ മയക്ക് മരുന്ന് വിൽപ്പന അനുദിനം വർധിക്കുകയാണ്. ആലുവ – നെടുമ്പാശേരി മേഖലയിൽ മയക്കുമരുന്ന് വിതരണം ചെയ്തുവന്നരണ്ട് പേരെ കൂടി എക്സൈസ് കഴിഞ്ഞ ദിവസം അറസ്റ്റ് ചെയ്തു. കൊച്ചി പള്ളുരുത്തി സ്വദേശികളായ ഷിനാസ് (22), സുധീഷ് (23) എന്നിവരെയാണ് സർക്കിൾ ഇൻസ്പെക്ടർ ജി.കൃഷ്ണകുമാറിന്‍റെ നേതൃത്വത്തിൽ അറസ്റ്റ് ചെയ്തത്.\n5 ലക്ഷം രൂപവരുന്ന 14 ഗ്രാം എം.ഡി.എം എ എന്ന മയക്കുമരുന്ന് ആണ് ഇവരിൽ നിന്നും എക്സൈസ് പിടിച്ചെടുത്തത്. കർണാടകയിൽ നിന്നും വൻതോതിൽ എം.ഡി.എം.എ വാങ്ങുകയും, മലപ്പുറം ജില്ലയിലെ നിലമ്പൂർ കേന്ദ്രീകരിച്ച് വിൽപ്പന നടത്തുകയും ചെയ്യുന്ന ആളിൽ നിന്നാണ് ഇരുവരും എം.ഡി.എം.എ വാങ്ങി ആലുവ – നെടുമ്പാശേരി മേഖലയിൽ വിപണനത്തിനെത്തിച്ചു വന്നിരുന്നതെന്ന് എക്സൈസ് പറഞ്ഞു.\nകഴിഞ്ഞ മൂന്ന് മാസത്തിനിടെ രണ്ട് തവണ ഇവർ മയക്കുമരുന്ന് എത്തിച്ചിട്ടുണ്ടെന്ന് ചോദ്യം ചെയ്യലിൽ സമ്മതിക്കുകയുണ്ടായി. മെട്രോ ട്രെയിനിൽ ഇവർ മയക്കുമരുന്നുമായി എത്തുമെന്ന് രഹസ്യ വിവരം ലഭിച്ചതിനെ തുടർന്നാണ് എക്സൈസ് വിഭാഗം ഇവരെ പിടികൂടുന്നത്. പ്രിവൻറീവ് ഓഫീസർമാരായ സി.ബി രഞ്‌ജു , കെ.എച്ച്. അനിൽകുമാർ, പി.കെ.ഗോപി, സിവിൽ ഓഫീസർമാരായ ബസന്ത് കുമാർ, അരുൺ കുമാർ, സജോ വർഗീസ്, അഖിൽ, പ്രദീപ് കുമാർ എന്നിവർ പരിശോധനകൾക്ക് നേതൃത്വം നൽകി.\nകൊച്ചി- മട്ടാഞ്ചേരി എക്സൈസ് ഇൻസ്പെക്ടർ എസ്.ബി .മുരളിധരന്റെ നേതൃത്വത്തിൽ തോപ്പുംപടി, കരുവേലിപ്പടി, ചുള്ളിക്കൽ,ഭാഗങ്ങളിൽ നടത്തിയ മിന്നൽ പരിശോധനയിൽ 2.603 mg എം.ഡി.എം.എ എന്ന മയക്കുമരുന്നും, കഞ്ചാവും ,ബൈക്കും സഹിതം രണ്ടു യുവാക്കൾ എക്സൈസ് രണ്ടു ദിവസം മുൻപ് എക്സൈസിന്റെ പിടിയിലായിരുന്നു.


ജനം ടിവിയുമായി ആത്മബന്ധമുണ്ട്; അതെല്ലാവര്‍ക്കും അറിയാം- കെ സുരേന്ദ്രന് – Chandrika Daily\nBy Test User Friday August 28, 2020 12:45 pm\nജനം ടിവിയുമായി ആത്മബന്ധമുണ്ട്; അതെല്ലാവര്‍ക്കും അറിയാം- കെ സുരേന്ദ്രന്\nസ്വര്‍ണക്കടത്ത് കേസില് ജനം ടിവി കോ ഓര്‍ഡിനേറ്റിംഗ് എഡിറ്റര് അനില് നമ്പ്യാരെ ചോദ്യം ചെയ്തതുമായി ബന്ധപ്പെട്ടും അദ്ദേഹം പ്രതികരിച്ചു.\nതിരുവനന്തപുരം: ജനം ടിവിയുമായി ആത്മബന്ധം ഉണ്ടെന്നും അതെല്ലാവര്‍ക്കും അറിയുന്നതാണെന്നും ബി.ജെ.പി സംസ്ഥാന അധ്യക്ഷന് കെ സുരേന്ദ്രന്. ജനം ടിവിയുടെ ഉമസ്ഥാവകാശവുമായി ബി.ജെ.പിക്ക് ഒരു ബന്ധവുമില്ല എന്നാണ് ഇന്നലെ താന് പറഞ്ഞത് എന്നും അദ്ദേഹം വിശദീകരിച്ചു.\nസ്വര്‍ണക്കടത്ത് കേസില് ജനം ടിവി കോ ഓര്‍ഡിനേറ്റിംഗ് എഡിറ്റര് അനില് നമ്പ്യാരെ ചോദ്യം ചെയ്തതുമായി ബന്ധപ്പെട്ടും അദ്ദേഹം പ്രതികരിച്ചു. സ്വര്‍ണകടത്ത് കേസ് നിഷ്പക്ഷമായാണ് അന്വേഷിക്കുന്നത്. വിശദമായിട്ടുള്ള പരിശോധന പോസിറ്റീവ് ആയിട്ടാണ് കാണുന്നത്. അനില് നമ്പ്യാര്‍ക്കെതിരെയുള്ളത് കസ്റ്റംസ് കണ്ടെത്തലല്ല. പ്രതിയുടെ മൊഴിയാണ്- അദ്ദേഹം അവകാശപ്പെട്ടു.\nസെക്രട്ടേറിയറ്റ് തീപിടിത്തത്തില് അട്ടിമറി നടന്നു എന്നത് മറച്ചുവയ്ക്കാന് ആണ് മന്ത്രിമാര് രംഗത്തിറങ്ങി പ്രസ്താവനകള് നടത്തുന്നത് എന്നും സുരേന്ദ്രന് ആരോപിച്ചു. മന്ത്രിമാര് ഭരണഘടനാ ലംഘനം നടത്തുകയാണ്. അന്വേഷണം അട്ടിമറിക്കാനും കുറ്റക്കാരെ രക്ഷപെടുത്താനുമാണ് ശ്രമം. മന്ത്രിമാര് അന്വേഷണത്തില് ഏര്‍പ്പെടുന്നത് എന്തിനാണെന്ന് അറിയില്ല. ഇത് അന്വേഷണ സംഘമല്ല, കേസ് അട്ടിമറിക്കുന്ന സംഘമാണ്- അദ്ദേഹം കൂട്ടിച്ചേര്‍ത്തു.\nCategories: kerala, News Tags: Janam TV, k surendran


ചാവേറാക്രമണം നടന്ന പള്ളികൾ മോദി സന്ദർശിച്ചു; ഐഎസ്സുമായി ബന്ധമുള്ള5ശ്രീലങ്കൻ നമ്പരുകൾ എൻഐഎ കൈമാറി\n9 Jun 2019 11:13 AM GMT\nശ്രീലങ്കയിൽ ഈസ്റ്റർ ദിനത്തിൽ ഭീകരാക്രമണം നടന്ന ക്രിസ്ത്യൻ പള്ളി സെയ്ന്റ് അന്തോണീസ് ചർച്ച് പ്രധാനമന്ത്രി നരേന്ദ്രമോദി സന്ദർശിച്ചു. ഇന്ന് രാവിലെയാണ് മോദി ശ്രീലങ്കയിലെത്തിയത്. ഭീകരാക്രമണത്തിന്റെ പശ്ചാത്തലത്തിലുള്ള മോദിയുടെ സന്ദർശനത്തിന് ഏറെ രാഷ്ട്രീയപ്രാധാന്യം കണക്കാക്കപ്പെടുന്നുണ്ട്.\nബണ്ടാരനായകെ അന്താരാഷ്ട്ര വിമാനത്താവളത്തിൽ ശ്രീലങ്കൻ പ്രധാനമന്ത്രി റനിൽ വിക്രമസിംഗെയാണ് മോദിയെ സ്വീകരിച്ചത്. ഏറെ പ്രതീക്ഷയോടെയാണ് ഈ ദ്വീപരാഷ്ട്രം മോദിയുടെ സന്ദർശനത്തെ നോക്കിക്കാണുന്നത്. രാജ്യം സാധാരണ നില പ്രാപിച്ചുവെന്ന സന്ദേശം ലോകത്തിന് നൽകാൻ ഈ സന്ദർശനം ഉപകരിക്കുമെന്ന് അവർ കണക്കുകൂട്ടുന്നുണ്ട്. രാജ്യത്തേക്ക് ടൂറിസ്റ്റുകളുടെ വരവ് കുത്തനെ ഇടിഞ്ഞ സ്ഥിതിയാണുള്ളത്. ടൂറിസത്തെ ആശ്രയിച്ചാണ് ശ്രീലങ്കൻ സാമ്പത്തിക വ്യവസ്ഥ വലിയൊരളവ് ഉപജീവിക്കുന്നത്. ഇന്ത്യയിൽ നിന്നുള്ള യാത്രകളും നിരോധിക്കപ്പെട്ടിരിക്കുകയാണ്. മോദി തന്റെ സന്ദർശനത്തിനു പിന്നാലെ ഈ വിലക്ക് നീക്കുമെന്ന് ശ്രീലങ്ക പ്രതീക്ഷിക്കുന്നുണ്ട്.\nമേഖലയില് ഭീകരത ഒരു പൊതുപ്രശ്നമാണെന്നും അതിനെ അടിച്ചമർത്താൻ ഒരുമിച്ചു നിൽക്കേണ്ട ആവശ്യകതയുണ്ടെന്നും ഉറപ്പിക്കാൻ ഈ സന്ദർഭം പ്രധാനമന്ത്രി പ്രയോജനപ്പെടുത്തും.\nഅതിനിടെ ഇസ്ലാമിക് സ്റ്റേറ്റുമായി ബന്ധമുള്ള അഞ്ച് ശ്രീലങ്കക്കാരുടെ ഫോൺ നമ്പര് അടക്കമുള്ള വിവരങ്ങൾ ഇന്ത്യയുടെ ദേശീയാന്വേഷണ ഏജൻസി ശ്രീലങ്കൻ അധികൃതർക്ക് കൈമാറിയതായി റിപ്പോർട്ടുകൾ വരുന്നുണ്ട്. ഭീകരാക്രമണം നടത്തിയ ചാവേറുകളുടെ കുടുംബവുമായി ബന്ധപ്പെട്ട ചില ഇന്ത്യാക്കാരുടെ കോൾ വിവരങ്ങൾ ശ്രീലങ്കയ്ക്ക് കൈമാറിയിട്ടുണ്ട്.\nഭീകരാക്രമണവുമായി ബന്ധപ്പെട്ട അന്വേഷണത്തിന് ദേശീയാന്വേഷണ ഏജൻസിയുടെ ഉദ്യോഗസ്ഥർ കഴിഞ്ഞയാഴ്ച ശ്രീലങ്കയിലെത്തിയിരുന്നു. ഇന്ത്യയിലെ ഐസിസ് ബന്ധമുള്ളവരെന്ന് സംശയിക്കുന്ന ചിലരുമായി നിരന്തര ബന്ധം പുലർത്തിയ ശ്രീലങ്കക്കാരുടെ പേരുവിവരങ്ങളാണ് എൻഐഎ കൈമാറിയിട്ടുള്ളത്. അതെസമയം ഈ നമ്പരുകൾ ഈസ്റ്റർദിന ബോംബിങ് നടത്തിയവരുമായി ബന്ധപ്പെട്ടവയാണോയെന്നത് വ്യക്തമല്ല.\nChurch Colombo narendra modi


എൻ.എസ്.എസിനെതിരെ വിമർശനവുമായി തെരഞ്ഞെടുപ്പ്\nHome/സംസ്ഥാനം (State)/എൻ.എസ്.എസിനെതിരെ വിമർശനവുമായി തെരഞ്ഞെടുപ്പ് കമ്മീഷൻ.\nസമുദായ സംഘടനകൾ രാഷ്ട്രീയത്തിലിടപെടുന്നത് ശരിയല്ലെന്ന് മുഖ്യ തെരഞ്ഞെടുപ്പ് ഓഫീസർ ടിക്കാറാം മീണ\nElection Commission with criticism of NSS.\nഉപതെരഞ്ഞെടുപ്പിലെ ശരിദൂര നിലപാടിൽ എൻ.എസ്.എസിനെതിരെ വിമർശനവുമായി തെരഞ്ഞെടുപ്പ് കമ്മീഷൻ. കേരളത്തിൽ സമുദായങ്ങൾ തമ്മിൽ യുദ്ധം ചെയ്യുന്ന നിലയുണ്ടാക്കരുതെന്ന് മുഖ്യ തെരഞ്ഞെടുപ്പ് ഓഫീസർ ടിക്കാറാം മീണ തിരുവനന്തപുരത്ത് പറഞ്ഞു.\nസമുദായ സംഘടനകൾ രാഷ്ട്രീയത്തിലിടപെടുന്നത് ശരിയല്ലെന്ന് മുഖ്യ തെരഞ്ഞെടുപ്പ് ഓഫീസർ ടിക്കാറാം മീണ വ്യക്തമാക്കി. രാഷ്ട്രീയത്തിൽ ഇടപെടണമെങ്കിൽ അവർക്ക് രാഷ്ട്രീയ പാർട്ടിയായി രജിസ്റ്റർ ചെയ്യാം. സാമുദായികരായി നിന്നുകൊണ്ട് സംഘടനകൾ കേരളത്തെ യുദ്ധക്കളമാക്കരുതെന്നും എൻ.എസ്.എസിന്റെ നിലപാടിനെ വിമർശിച്ചുകൊണ്ട് ടിക്കാറാം മീണ പറഞ്ഞു.\nഎൻ.എസ്.എസ് നിലപാട് തെരഞ്ഞെടുപ്പ് കമ്മീഷൻ പരിശോധിക്കും. നടപടി എന്നതിനേക്കാൾ സാമുദായിക സംഘടനകൾ ആത്മ പരിശോധന നടത്തണം. ഉപതെരഞ്ഞെടുപ്പ് സമാധാനപരമായി നടത്താൻ നടപടികൾ പൂർത്തീകരിച്ചതായും ടിക്കാറാം മീണ പറഞ്ഞു. കലാശക്കൊട്ടിൽ ജനജീവിതം തടസപ്പെടുത്തരുതെന്നും മുഖ്യ തെരഞ്ഞെടുപ്പ് ഓഫീസർ നിർദേശിച്ചു.


അഞ്ച് സീറ്റ് ചോദിച്ച് ലീഗ്; രണ്ട് നല്‍കാമെന്ന് കോണ്‍ഗ്രസ്\nHomeNewsഅഞ്ച് സീറ്റ് ചോദിച്ച് ലീഗ്; രണ്ട് നല്‍കാമെന്ന് കോണ്‍ഗ്രസ്\nകോഴിക്കോട്: മുസ്‍ലിം ലീഗിന് ചേലക്കരയും, ഇരവിപുരവും അധിക സീറ്റുകളായി നല്‍കാമെന്ന് ഉഭയകക്ഷി ചര്‍ച്ചയില് കോണ്‍ഗ്രസ് അറിയിച്ചു. കൂടുതല് സീറ്റുകള് വേണമെന്ന് ലീഗ് നിലപാട് എടുത്തതോടെ കൂത്തുപറമ്പ് കൂടി നല്‍കിയേക്കും.[www.malabarflash.com]\nലീഗിന്‍റെ കയ്യിലുള്ള ഗുരുവായൂര് വേണമെന്ന് കോണ്‍ഗ്രസ് ആവശ്യപ്പെട്ടിട്ടുണ്ട്. അടുത്ത ഉഭയകക്ഷി ചര്‍ച്ച വ്യാഴാഴ്ച നടക്കും.\nCalicut congress IUML Kerala News


30 മിനുട്ട് സൗജന്യ ടോക് ടൈമുമായി ജിയോ\nന്യൂഡല്‍ഹി: കോളുകള്‍ക്ക് ചാര്‍ജ് ഈടാക്കാനുള്ള റിലയന്‍സ് ജിയോയുടെ തീരുമാനത്തിനെതിരെ ഉപഭോക്താക്കളില് നിന്ന് പ്രതിഷേധം ഉയരുന്നതിനിടെ സൗജന്യ ടോക്ക് ടൈം നല്‍കാനൊരുങ്ങി കമ്പനി. ഉപഭോക്താകള്‍ക്ക് 30 മിനിട്ട് സൗജന്യ ടോക് ടൈം ജിയോ നല്‍കുമെന്നാണ് റിപ്പോര്‍ട്ട്.\nടോക് ടൈം വൗച്ചറുകള് ഉള്‍പ്പെടുന്ന പ്ലാന് റീചാര്‍ജ് ചെയ്യുന്നവര്‍ക്ക് ഒറ്റത്തവണയായി 30 മിനിട്ട് സൗജന്യ സംസാര സമയമാവും ജിയോ നല്‍കുക. ഏഴ് ദിവസമായിരിക്കും സൗജന്യ സംസാര സമയത്തിന്റെ കാലാവധി.\nകോളുകള്‍ക്ക് നിരക്ക് ഈടാക്കാനുള്ള ജിയോ തീരുമാനത്തിനെതിരെ വലിയ പ്രതിഷേധം ഉയര്‍ന്നിരുന്നു. ട്വിറ്ററിലായിരുന്നു പ്രധാനമായും പ്രതിഷേധം. ജീവിതകാലത്തേക്ക് മുഴുവന് സൗജന്യ കോളുകള് നല്‍കുമെന്ന് അറിയിച്ചാണ് ജിയോ സേവനം തുടങ്ങിയതെന്നും ഇപ്പോഴുള്ള തീരുമാനം അംഗീകരിക്കാനാവില്ലെന്നുമാണ് ഉപയോക്താക്കള് പറയുന്നത്.


ഈ തിരുവസ്ത്രം ഞാൻ ഉപേക്ഷിക്കുകയാണ്, എഴുതിയത് എസ് രമേശന് , വിഷയം കവിതകള് , ISBN 9789387331594, Published by Green Books ::: കേരളാ ബുക്ക് സ്റ്റോർ\nISBN : 9789387331594\nAuthor എസ് രമേശന്\nOther Books of എസ് രമേശന്\nmore about author എസ് രമേശന്\nBook Name in English : Ee Thiruvasthram Njan Upekshikkukayanu\nസാംസ്കാരിക വ്യവഹാരങ്ങളിലെ തിരസ്കാരങ്ങളെ രേഖപ്പെടുത്തുകയാണ് കവി. ആത്മനിന്ദയും വേദനയും അമർഷവും വീണ്ടുവിചാരവും ഇടകലരുന്ന ഇടനാഴിയിലൂടെയാണ് കവി കടന്നു പോകുന്നത്. “ഇന്നലത്തെ പത്രത്തിലും ഏതോ ഉദ്ഘാടനച്ചിത്രത്തിൽ പിന്നിൽ ഞാൻ നിൽക്കുന്നത് കണ്ടിരുന്നു. വലിയ ക്ഷീണമൊന്നും മുഖത്തില്ലാതെ എന്നാൽ ചിരി മാഞ്ഞു പോയ തിളക്കം കെട്ടുപോയ കണ്ണുകളുമായി ഒരാശംസ പ്രസംഗകനായി.“ തീക്ഷണവും ശക്തവുമാണ് ഇതിലെ കവിതകളെല്ലാം. കവിതയിലുടനീളം ഒരു ധിക്കാരിയും സത്യാന്വേഷകനും നെഞ്ച് വിരിച്ചു നിൽക്കുന്നുണ്ട്.\nWrite Your Review about ഈ തിരുവസ്ത്രം ഞാൻ ഉപേക്ഷിക്കുകയാണ്\n3 ദീര്‍ഘ കവിതകള്


സാംസങ്ങിന്റെ ഗാലക്സി എ 51 സ്മാർട്ട് ഫോണില് പുതിയ ആൻഡ്രോയിഡ് അപ്പ്‌ഡേഷനുകള്\nHome LATEST NEWS സാംസങ്ങിന്റെ ഗാലക്സി എ 51 സ്മാർട്ട് ഫോണില് പുതിയ ആൻഡ്രോയിഡ് അപ്പ്‌ഡേഷനുകള്\nPrevious articleസൂര്യയുടെ സൂരരൈ പൊട്ര്, ഡിലീറ്റ് രംഗം പുറത്തുവിട്ടു\nNext articleപ്രമേഹരോഗികള്‍ക്ക് പഞ്ചസാരയ്ക്ക് പകരം തേനോ ശര്‍ക്കരയോ ഉപയോഗിക്കാമോ?\nകൊച്ചി: സിപിഎം നേതാവ് കോടിയേരി ബാലകൃഷ്ണന്റെ ഭാര്യ വിനോദിനിക്ക് കസ്റ്റംസിന്റെ നോട്ടിസ്. യുണിടാക് എംഡി സന്തോഷ് ഈപ്പന് വാങ്ങിയ ഐഫോണുകളിലൊന്ന് വിനോദിനി ഉപയോഗിച്ചെന്ന് കസ്റ്റംസ് കണ്ടെത്തി. സ്വര്‍ണക്കടത്ത് വിവാദമാവുംവരെ ഉപയോഗിച്ചിരുന്ന ഫോണിലെ സിംകാര്‍ഡും...\nനാല് പേര്‍ക്കൊപ്പം യുവതി ഒളിച്ചോടി;പിടികൂടിയത്5ദിവസത്തിന് ശേഷം; വിവാഹം കഴിക്കാനാവില്ലെന്ന് യുവാക്കള്; വരന്...\n60 കഴിഞ്ഞവർക്കും ഗുരുതര രോഗികൾക്കും വാക്സീൻ; റജിസ്ട്രേഷൻ ഇന്നു മുതൽ ; റജിസ്ട്രേഷൻ ഇങ്ങനെ ചെയ്യണം\n‘നിങ്ങള് നല്ല ടൂറിസ്റ്റാണ്, കേരളത്തിലെ കടല് അത്ര ശാന്തമല്ലെന്നോര്‍ക്കണം’; രാഹുല് ഗാന്ധിയോട് പിണറായി\n‘തമിഴ് അറിയാത്തതിൽ ക്ഷമ ചോദിക്കുന്നു’, നരേന്ദ്ര മോദിക്ക് പിന്നാലെ ഖേദം രേഖപ്പെടുത്തി അമിത് ഷായും\nആശങ്കയുടെ ദിനങ്ങൾ , ഏറ്റവും കൂടുതല് കൊവിഡ് രോഗികള് കോഴിക്കോട്; ജില്ല തിരിച്ചുള്ള കണക്കുകളിങ്ങനെ\nസിനിമാസംഘത്തിന് കോവിഡ്…; സ്റ്റുഡിയോയും ചലച്ചിത്ര കോര്‍പറേഷന്റെ ആസ്ഥാന ഓഫീസും ഒരാഴ്ചത്തേക്ക് അടച്ചു\nതൊടുപുഴയില് മാധ്യമ പ്രവര്‍ത്തകനെ ആക്രമിച്ച കേസില് ഏഴ് പേര് അറസ്റ്റില്; അറസ്റ്റിലായത് 18നും 23നും ഇടയില് പ്രായമുള്ള യുവാക്കൾ


രാഷ്ട്രീയപ്പാര്‍ട്ടികളും സ്ഥാനാര്‍ഥികളും പിരിക്കുന്ന സംഭാവനകള്‍ക്ക് നിയന്ത്രണമേര്‍പ്പെടുത്താന് കരട്ബില്\nJuly 17, 2011 ദേശീയം\nന്യൂഡല്‍ഹി: ഇനിമുതല് ക്രിമിനല് കേസുകളില് കീഴ്‌ക്കോടതിയില്‍നിന്ന് ശിക്ഷ ലഭിച്ചാലും ഉന്നത കോടതി അന്തിമതീര്‍പ്പാക്കും വരെ തിരഞ്ഞെടുപ്പില് മത്സരിക്കാന് ഇപ്പോള് അവസരമുണ്ട്. അതൊഴിവാക്കി ഏത് കോടതിയില്‍നിന്ന് ശിക്ഷിക്കപ്പെട്ടാലും മത്സരത്തിന് വിലക്കേര്‍പ്പെടുത്തണമെന്നാണ് കരടുബില്ലിലെ നിര്‍ദേശം. കേസ് ഉന്നതകോടതിയുടെ പരിഗണനയിലിരിക്കെ മത്സരിച്ചു ജയിക്കുന്ന ജനപ്രതിനിധികള്‍ക്ക് 1951ലെ ജനപ്രാതിനിധ്യനിയമത്തിലെ 8 (4) വകുപ്പുപ്രകാരം ലഭിക്കുന്ന പരിരക്ഷ എടുത്തുകളയും. ക്രിമിനല് പശ്ചാത്തലമുള്ളവരെ തിരഞ്ഞെടുപ്പില് മത്സരിക്കുന്നതില്‍നിന്ന് പൂര്‍ണമായി ഒഴിവാക്കാനും രാഷ്ട്രീയപ്പാര്‍ട്ടികളും സ്ഥാനാര്‍ഥികളും പിരിക്കുന്ന സംഭാവനകള്‍ക്ക് നിയന്ത്രണമേര്‍പ്പെടുത്താനും കേന്ദ്രസര്‍ക്കാര് ആലോചിക്കുന്നു. ഇതിനായി തയ്യാറാക്കിയ കരട്ബില് കേന്ദ്രമന്ത്രിസഭയുടെ അന്തിമതീരുമാനത്തിനായി ഉടന് സമര്‍പ്പിക്കും.\nനാമനിര്‍ദേശപത്രിക സമര്‍പ്പിക്കുന്നതിന് ഒരുവര്‍ഷം മുമ്പാണ് കുറ്റപത്രം നല്‍കിയതെങ്കില്, കുറ്റവിമുക്തനാക്കപ്പെടുംവരെയോ കേസില് തീര്‍പ്പാകുംവരെയോ അയോഗ്യനാക്കപ്പെടും. തനിക്കെതിരായ കുറ്റം രാഷ്ട്രീയപ്രേരിതമാണെന്ന് ഏതെങ്കിലും സ്ഥാനാര്‍ഥി കരുതിയാല് അദ്ദേഹത്തിന് ഹൈക്കോടതി മുഖേന പ്രത്യേക കോടതിയെ അല്ലെങ്കില് െ്രെടബ്യൂണലിനെ സമീപിക്കാം.\nകേസ് രാഷ്ട്രീയപ്രേരിതമാണോ അല്ലയോ എന്ന് െ്രെടബ്യൂണല് 15 ദിവസത്തിനകം തീരുമാനിക്കണം. കേസ് രാഷ്ട്രീയപ്രേരിതമാണെന്ന് െ്രെടബ്യൂണല് വിധിച്ചാല് തിരഞ്ഞെടുപ്പില് മത്സരിക്കാം. കുറ്റപത്രം ലഭിച്ചതോ ശിക്ഷിക്കപ്പെട്ടതോ ആയ വിവരം സ്ഥാനാര്‍ഥി മറച്ചുവെക്കുകയോ തെറ്റായ വിവരം നല്‍കുകയോ ചെയ്താലും പിന്നീട് അയോഗ്യനാക്കപ്പെടും. ഇതിനായി ജനപ്രാതിനിധ്യ നിയമത്തിലെ ‘125 എ’ വകുപ്പ് ഭേദഗതി ചെയ്യണമെന്നാണ് നിര്‍ദേശം.\nപൊതുജനങ്ങള്, കമ്പനികള് എന്നിവിടങ്ങളില്‍നിന്ന് പാര്‍ട്ടികളും സ്ഥാനാര്‍ഥികളും കൈപ്പറ്റുന്ന സംഭാവനകള്‍ക്ക് രശീത് നല്‍കണമെന്ന വ്യവസ്ഥ ജനപ്രാതിനിധ്യ നിയമത്തില് ഉള്‍പ്പെടുത്തണമെന്നാണ് നിര്‍ദേശം. തിരഞ്ഞെടുപ്പില് പണത്തിന്റെ സ്വാധീനം കുറയ്ക്കാനും സുതാര്യത ഉറപ്പുവരുത്താനുമാണിത്. ഇതുമായി ബന്ധപ്പെട്ട് ജനപ്രാതിനിധ്യ നിയമത്തിലെ ’29 ബി’ വകുപ്പിനാണ് ഭേദഗതി നിര്‍ദേശിച്ചത്. അതനുസരിച്ച് പാര്‍ട്ടിസ്ഥാനാര്‍ഥികള് ‘ ക്രോസ് ചെയ്ത അക്കൗണ്ട് പേയ്’ ചെക്ക് മുഖേന മാത്രമേ സംഭാവനകള് സ്വീകരിക്കാവൂ. അതിന് രശീത് നല്‍കുകയും വേണം.\nവിവിധ തലങ്ങളില്‍നിന്ന് ലഭിച്ച സംഭാവനകളുള്‍പ്പെടെ വരവുചെലവു കണക്കുകള് പൊതുജനങ്ങളുടെ അറിവിലേക്ക് പ്രസിദ്ധപ്പെടുത്തണം. പാര്‍ട്ടികള് മത്സരിപ്പിക്കുന്ന സ്ഥാനാര്‍ഥികളുടെ എണ്ണത്തിന് ആനുപാതികമായിഅവരുടെ തിരഞ്ഞെടുപ്പ് ചെലവിന് പരിധി നിശ്ചയിക്കണമെന്ന നിര്‍ദേശവും നിയമമന്ത്രാലയം മുന്നോട്ടുവെച്ചിട്ടുണ്ട്.


മുസ്ലീം യൂത്ത് ലീഗിന്‍റെ യുവജന യാത്ര നാളെ കോട്ടയത്ത് – Jaihind TV\nമുസ്ലീം യൂത്ത് ലീഗിന്‍റെ യുവജന യാത്ര നാളെ കോട്ടയത്ത്\nവർഗീയ മുക്ത ഭാരതം അക്രമരഹിത കേരളം എന്ന മുദ്രാവാക്യമുയർത്തി ജന വിരുദ്ധ സർക്കാരുകൾക്കെതിരെ മുസ്ലീം യൂത്ത് ലീഗ് സംസ്ഥാന പ്രസിഡന്റ് സയ്യിദ് മുനവ്വറലി ശിഹാബ് തങ്ങൾ നയിക്കുന്ന യുവജന യാത്ര നാളെ കോട്ടയത്തെത്തും. കാസർകോഡ് നിന്നും നവംബർ 24 ആരംഭിച്ച യാത്ര ഈ മാസം 24 ന് തിരുവനന്തപുരത്ത് സമാപിക്കും.\nകേന്ദ്ര കേരള സർക്കാരുകളുടെ ജന വിരുദ്ധ നയങ്ങൾക്കെതിരെ ശക്തമായ പ്രതിഷേധമുയർത്തിയാണ് യാത്ര മുന്നോട്ട് നീങ്ങുന്നത്. യുവജന യാത്ര നാളെ കോട്ടയത്തെത്തും. പാലാ സെന്റ് തോമസ് കോളജ് പരിസരത്തുനിന്നും ആരംഭിക്കുന്ന യാത്രയ്ക്ക് കേരളാ കോൺഗ്രസ് എം ചെയർമാൻ കെ.എം മാണി , ജോസ് കെ.മാണി എംപി എന്നിവരുടെ നേതൃത്വത്തിൽ സ്വീകരണം നൽകും.\nതുടർന്ന് ഇരാറ്റുപേട്ടയിൽ യുവജന യാത്രയുടെ ജില്ലാ സമാപന സമ്മേളനം കോൺഗ്രസ് പ്രവർത്തക സമിത അംഗം ഉമ്മൻചാണ്ടി ഉദ്ഘാടനം ചെയ്യും. ജില്ലാ സംഘാടക സമിതി ചെയർമാൻ അസീസ് ബഡായിൽ അധ്യക്ഷത വഹിക്കും. സംഘപരിവാർ ഭീകരതയ്ക്കിരയായ ശഹീദ് ജുനൈദിന്റെ മാതാവ് സൈറയും സഹോദരൻ ഹാഫിസ് കാസിമും സമ്മേളനത്തിൽ വിശിഷ്ടാതിഥികളാകും. തിരുവഞ്ചൂർ രാധാകൃഷ്ണൻ എംഎൽഎ, ആന്റോ ആന്റണി എംപി തുടങ്ങി പ്രമുഖ നേതാക്കൾ പങ്കെടുക്കും.\nതാനൂരില് ഇസ്ഹാഖ് കൊല്ലപ്പെട്ടത് പി.ജയരാജന്‍റെ സന്ദര്‍ശനത്തിന് പിന്നാലെയെന്ന്...\nയൂത്ത് ലീഗ് യുവജനയാത്രയുടെ സമാപനസമ്മേളനം ഇന്ന് തിരുവനന്തപുരത്ത്


ധ്യാനിക്കുന്ന ബുദ്ധ സന്യാസിയായി ട്രംപ്; വൈറലായി ചൈനീസ് പ്രതിമ - Chinese furniture maker creates statues of Donald Trump dressed in Buddhist robes - AajTak\nധ്യാനിക്കുന്ന ബുദ്ധ സന്യാസിയായി ട്രംപ്; വൈറലായി ചൈനീസ് പ്രതിമ\nമുൻ യു എസ് പ്രസിഡൻ്റ് ഡൊണാൾഡ് ട്രംപിനെ അത്രപെട്ടന്നൊന്നും ലോകം മറക്കില്ല. വിവാദ പ്രസ്താവനകളിലൂടെയാണ് ട്രംപ് എപ്പോഴും വാർത്തകളിൽ ഇടം നേടാറുള്ളത്.\nChinese furniture maker creates statues of Donald Trump dressed in Buddhist robes. (Photo: Reuters)\n(Updated 01 Apr 2021, 3:18 PM IST)\nമുൻ യു എസ് പ്രസിഡൻ്റ് ഡൊണാൾഡ് ട്രംപിനെ അത്രപെട്ടന്നൊന്നും ലോകം മറക്കില്ല. വിവാദ പ്രസ്താവനകളിലൂടെയാണ് ട്രംപ് എപ്പോഴും വാർത്തകളിൽ ഇടം നേടാറുള്ളത്. ഇപ്പോൾ ട്രംപിൻ്റെ പ്രതിമയും ട്രെൻ്റായിരിക്കുകയാണ്. ട്രംപിന് ഏറ്റവും വിരോധമുണ്ടായിരുന്ന ചൈനയിലാണ് ട്രംപിൻ്റെ പ്രതിമകൾ നിർമ്മിക്കപ്പെടുന്നത് എന്നതാണ് ഏറെ കൗതുകകരം.\nചൈനീസ് ഫർണിച്ചർ നിർമാതാവായ ഹോങ് ജിൻ‌ഷിയാണ് ട്രംപിന്റെ ചെറു പ്രതിമകൾ നിർമ്മിച്ചിരിക്കുന്നത്. ബുദ്ധ സന്യാസിയേപ്പോലെ ധ്യാനിച്ചിരിക്കുന്ന ട്രംപിനെയാണ് പ്രതിമയിൽ കാണാനാകുക. കഴിഞ്ഞ വർഷം വെറുതേ ഒരു രസത്തിന് വേണ്ടിയാണ് ഹോങ് ഇത്തരത്തിൽ ഒരു പ്രതിമ നിർമ്മിച്ചത്.\nആറുമാസം കഴിഞ്ഞപ്പോൾ, ഹോങിന്റെ ഹോബി ഒരു ചെറിയ സൈഡ് ബിസിനസ് ആയി മാ‍റി. ഫ്യൂജിയൻ പ്രവിശ്യയിലെ ഡെഹുവ പട്ടണത്തിൽ അദ്ദേഹം പ്രതിമ നിർമ്മിക്കാൻ ഒരു വർക്ക് ഷോപ്പ് ആരംഭിച്ചു.\nതീവ്രനിലപാടുകൾക്ക് പേരുകേട്ട ട്രംപും ബുദ്ധമതവും തമ്മിലുള്ള വൈരുദ്ധ്യമാണ് ഇത്തരത്തിൽ ഒരു പ്രതിമ തെരഞ്ഞെടുക്കാൻ ഹോങിന് പ്രചോദനമായത്.\nHong has received orders from China and abroad for 200 of the statues. (Photo: Reuters)\n“ഞങ്ങളുടെ പാരമ്പര്യമെന്തെന്നാൽ, വളരെ പ്രായമുള്ളവനും വിജയിച്ചവനുമായ ഒരാൾ ... തന്റെ വാർദ്ധക്യം ആസ്വദിക്കാനും കൂടുതൽ വിശ്രമിക്കാനും തുടങ്ങണം, പക്ഷേ വിവിധ മോഹങ്ങളെയും അനിശ്ചിതത്വങ്ങളെയും പറ്റി അദ്ദേഹം ഇപ്പോഴും വേദനിക്കുകയും വിഷമിക്കുകയും ചെയ്തിരുന്നു,” ഹോങ് പറഞ്ഞു.\nഇതിനോടകം തന്നെ ചൈനയിൽ നിന്നും വിദേശത്തുനിന്നും 200 പ്രതിമകൾക്ക്ക്ക് ഹോങ്ങിന് ഓർഡറുകൾ ലഭിച്ചു. ഒരു പ്രതിമ ഉണ്ടാക്കാൻ 10 ദിവസമെടുക്കും. ശിൽപ്പ വൈദഗ്ധ്യമുള്ള ഒരു സുഹൃത്തിൻ്റെ സഹായത്തോടെയാണ് അവർ മാസങ്ങളോടമെടുത്ത് പരിഷ്കരിച്ച ഡിസൈൻ ഉണ്ടാക്കിയത്.\n16 സെന്റിമീറ്റർ ഉയരമുള്ള പ്രതിമയ്ക്ക് 999 യുവാനാണ് വില. ഇത് ഏകദേശം 11,174.93 രൂപ വരും. 46 സെൻ്റിമീറ്റർ വലുപ്പമുള്ള വലിയ പ്രതിമയ്ക് ഇതിൻ്റെ 20 ഇരട്ടി വിലയുണ്ട്. തൻ്റെ പ്രതിമകൾ ട്രംപ് കണ്ടിട്ടുണ്ടോയെന്ന് ഹോങ്ങിന് ഉറപ്പില്ല. എന്നാൽ ട്രംപിന് ഒരു പ്രതിമ സമ്മാനിക്കാൻ അവർ തയ്യാറാണ്.


നിരവധി വിമാനങ്ങളെ രക്ഷിച്ച ആ ടെക്നോളജി കരിപ്പൂരിൽ ഇല്ലായിരുന്നു, മംഗലാപുരത്തും! | നേര്‍രേഖ24X7\nനിരവധി വിമാനങ്ങളെ രക്ഷിച്ച ആ ടെക്നോളജി കരിപ്പൂരിൽ ഇല്ലായിരുന്നു, മംഗലാപുരത്തും!\nകരിപ്പൂരിൽ വിമാന ദുരന്തത്തിന് കാരണം എന്താണെന്നത് സംബന്ധിച്ച് ഇതുവരെ ഔദ്യോഗിക റിപ്പോർട്ടുകളൊന്നും വന്നിട്ടില്ല. പൈലറ്റിന് ദിശതെറ്റിയെന്നും മോശം കാലാവസ്ഥയാണ് കാരണമെന്നും നിരവധി പേർ പറയുന്നുണ്ടെങ്കിലും വ്യക്തമായ തെളിവുകളൊന്നും ഇതുവരെ ലഭിച്ചിട്ടില്ല. എന്നാൽ ലോകത്തെ നിരവധി വിമാനങ്ങളെയും യാത്രക്കാരെയും വൻ ദുരന്തങ്ങളിൽ നിന്ന് രക്ഷിച്ച ആ അദ്ഭുത ടെക്നോളജി കരിപ്പൂരിലും ഉണ്ടായിരുന്നെങ്കിൽ ഈ ദുരന്തം സംഭവിക്കില്ലായിരുന്നു എന്നാണ് വ്യോമയാന മേഖലയിലെ വിദഗ്ധർ പറയുന്നത്. ആ ടെക്നോളജിയുടെ പേരാണ് ഇമാസ്. റൺവെയ്ക്ക് പുറത്തേക്ക് പോകുമ്പോൾ വിമാനങ്ങളുടെ ടയറുകളെ പിടിച്ചു നിര്‍ത്തുന്ന ടെക്നോളജി.\nഎൻജിനീയറിങ് മെറ്റീരിയൽ അറസ്റ്റിങ് സിസ്റ്റത്തെ അറസ്റ്റർ ബെഡ് എന്നും വിളിക്കുന്നുണ്ട്. റൺ‌വേയുടെ അവസാനത്തിൽ സ്ഥാപിച്ചിരിക്കുന്ന എന്‍ജിനീയറിങ് മെറ്റീരിയലുകളുടെ ഒരു കിടക്കയാണിത്. ലാൻഡിങ്ങിനിടെ അത് മറികടക്കാൻ ശ്രമിച്ചാൽ വിമാനം പിടിച്ചുനിർത്താനും തടയാനും സഹായിക്കുന്നു.\n2010 ൽ മംഗലാപുരം വിമാനത്താവളത്തിലുണ്ടായ ദുരന്തം ഒഴിവാക്കാനും ഇമാസിന് സാധിക്കുമായിരുന്നു. എയർ ഇന്ത്യ എക്സ്പ്രസ് ഫ്ലൈറ്റ് IX812 മംഗലാപുരം വിമാനത്താവളത്തിൽ ലാൻഡിങ്ങിനിടെ റൺ‌വേയിൽ നിന്ന് തെന്നിമാറി തീപിടിക്കുകയായിരുന്നു. 166 യാത്രക്കാരും ജോലിക്കാരുമാണ് അന്ന് മരിച്ചത്. എട്ട് പേർ മാത്രമാണ് രക്ഷപ്പെട്ടത്. ഇന്ത്യയുടെ ഫ്ലാഗ് കാരിയറായ എയർ ഇന്ത്യയുടെ യൂണിറ്റായ എയർ ഇന്ത്യ എക്സ്പ്രസ് ഉൾപ്പെട്ട ആദ്യത്തെ അപകടമായിരുന്നു ഇത്. 10 വർഷത്തിനുശേഷം, സമാനമായ സാഹചര്യങ്ങളിൽ മറ്റൊരു എയർ ഇന്ത്യ എക്സ്പ്രസ് വിമാനം - IX1344, കോഴിക്കോട് വിമാനത്താവളത്തിലെ റൺ‌വേയെ മറികടന്ന് താഴേക്ക് വീഴുകയും രണ്ടായി പിളരുകയും ചെയ്തു.\nവിമാനം താഴേക്ക് വീഴുന്നത് തടയാൻ ഇമാസിന് കഴിയുമായിരുന്നു. കോഴിക്കോട് വിമാനത്താവളത്തിൽ ഈ സംവിധാനം ഉണ്ടായിരുന്നെങ്കിൽ നിരവധി പേരുടെ ജീവൻ രക്ഷിക്കാൻ കഴിയുമായിരുന്നു. മംഗലാപുരത്തെ പോലെ കരിപ്പൂരിലും ഒരു ടേബിൾ ടോപ്പും കുന്നിൻമുകളിലുമാണ് വിമാനത്താവളം നിലകൊള്ളുന്നത്.\n🌕 എന്താണ് ഇമാസ് ?\n2015 അവസാനത്തോടെ വാണിജ്യ സേവന വിമാനത്താവളങ്ങളിലെ റൺ‌വേ സുരക്ഷാ മേഖലകൾ (റസാ) മെച്ചപ്പെടുത്തുന്നതിന് ഫെഡറൽ ഏവിയേഷൻ അഡ്മിനിസ്ട്രേഷൻ (എഫ്എഎ) സജീവമായി പ്രവർത്തിച്ചുതുടങ്ങി. റസാ സാധാരണ 500 അടി വീതിയും റൺ‌വേയുടെ ഓരോ അറ്റത്തും 1,000 അടി നീളത്തിലുമാണ് സാധാരണയായി സ്ഥാപിക്കുന്നത്. ഇത് വിമാനം റൺ‌വേയുടെ വശത്ത് നിന്ന് മറികടക്കുകയോ അണ്ടർ‌ഷൂട്ട് ചെയ്യുകയോ വീർ‌സ് ചെയ്യുകയോ ചെയ്യുന്ന സാഹചര്യത്തിൽ വിമാനം പിടിച്ചുനിർത്താനുള്ള ഏരിയ നൽകുന്നു. ഏകദേശം 20 വർഷം മുൻപ് നിലവിലെ 1,000 അടി ആർ‌എസ്‌എ നിലവാരം സ്വീകരിക്കുന്നതിനു മുൻപാണ് നിരവധി വിമാനത്താവളങ്ങൾ നിർമിക്കപ്പെട്ടിട്ടുള്ളത്. ചില സാഹചര്യങ്ങളിൽ, പൂർണമായ അളവിൽ ആർഎസ്എ സ്ഥാപിക്കുന്നത് പ്രായോഗികമല്ല. കാരണം ലഭ്യമായ ഭൂമിയുടെ അഭാവം ഉണ്ടാകാം. ജലാശയങ്ങൾ, ദേശീയപാതകൾ, റെയിൽ‌പാതകൾ, ജനവാസമുള്ള പ്രദേശങ്ങൾ തുടങ്ങിയ തടസ്സങ്ങളും ഉണ്ടാകാം.\nപൂർണ ആർ‌എസ്‌എ സ്ഥാപിക്കാനാകാത്ത വിമാനത്താവളങ്ങളിൽ സുരക്ഷ എങ്ങനെ മെച്ചപ്പെടുത്താമെന്ന് നിർണയിക്കാൻ 1990 കളിൽ എഫ്‌എ‌എ ഗവേഷണം ആരംഭിച്ചു. ഡേട്ടൻ സർവകലാശാല, പോർട്ട് അതോറിറ്റി ഓഫ് ന്യൂയോർക്ക്, ന്യൂജേഴ്‌സി, എൻജിനീയേർഡ് അറസ്റ്റിങ് സിസ്റ്റംസ് കോർപ്പറേഷൻ എന്നിവയുമായി ചേർന്നാണ് റൺവെയിൽ വിമാനം നിയന്ത്രിക്കാനുള്ള പുതിയ ടെക്നോളജി വികസിപ്പിച്ചെടുത്തത്. റൺ‌വേയെ മറികടക്കുന്ന ഒരു വിമാനത്തിന്റെ ടയറുകളെ പിടിച്ചു നിർ‌ത്തുന്നതിനായി റൺ‌വേയുടെ അവസാനത്തിൽ സ്ഥാപിക്കാവുന്ന ക്രഷബിൾ മെറ്റീരിയൽ ടെക്നോളജിയാണ് ഇവർ വികസിപ്പിച്ചെടുത്തത്. വിമാനത്തിന്റെ ടയറുകൾ ഭാരം കുറഞ്ഞ മെറ്റീരിയലിലേക്ക് താഴ്ന്നു പോകുന്നതാണിത്.\n🌕 ഇമാസ് സാങ്കേതികവിദ്യയുടെ പ്രയോജനങ്ങൾ\nഭൂമി ലഭ്യമല്ലാത്തതോ അല്ലെങ്കിൽ 1,000 അടി ഉയരത്തിൽ കടന്നുപോകാൻ കഴിയാത്തതോ ആയ സാഹചര്യങ്ങളിൽ ഇമാസ് സാങ്കേതികവിദ്യ സുരക്ഷാ ആനുകൂല്യങ്ങൾ മെച്ചപ്പെടുത്തുന്നു. ഒരു സ്റ്റാൻഡേർഡ് ഇമാസ് ഇൻസ്റ്റാളേഷന് വിമാനം റൺവേയിൽ നിന്ന് മണിക്കൂറിൽ 80 മൈൽ വേഗത്തിൽ നിന്ന് തടയാൻ കഴിയും. ഒരു സാധാരണ ആർ‌എസ്‌എ നീളത്തിൽ കുറവാണെങ്കിലും റൺ‌വേയെ മറികടക്കുന്ന വിമാനം മന്ദഗതിയിലാക്കാനോ തടയാനോ സഹായിക്കുന്നതിന് ഒരു ഇമാസ് അറസ്റ്റർ ബെഡ് ഇൻസ്റ്റാൾ ചെയ്താൽ സാധിക്കും.\n🌕 ഇമാസ് നിർമാതാക്കൾ\nറൺവേ സേഫ് ഗ്രൂപ്പും സഫ്രാൻ ഗ്രൂപ്പിന്റെ അനുബന്ധ സ്ഥാപനമായ എൻജിനീയേർഡ് അറസ്റ്റിംഗ് സിസ്റ്റംസ് കോർപ്പറേഷനും (ഇസ്‌കോ) റൺവേ സേഫിനായി എസ്‌കോ ഇമാസ് (എൻജിജിനീയേർഡ് മെറ്റീരിയൽ അറസ്റ്റിങ് സിസ്റ്റംസ്) ബിസിനസ് ഏറ്റെടുക്കുന്നതിന് കരാറിലെത്തിയത് 2020 ഫെബ്രുവരിയിലാണ്. ഇവരാണ് ഇപ്പോൾ ഇമാസ് നിർമിച്ചു നൽകുന്നത്. ഓരോ ഇമാസ് ഇൻസ്റ്റാളേഷനും എഫ്എഎ അവലോകനം ചെയ്യുകയും അംഗീകരിക്കുകയും വേണം.\nഎഫ്‌എ‌എ വികസിപ്പിച്ചതും സാങ്കേതികമായി അംഗീകരിച്ചതുമായ റൺ‌വേ സേഫിന്റെ ബ്ലോക്ക് അധിഷ്‌ഠിത ഇമാസിന്റെ ഏറ്റവും പുതിയതും മോടിയുള്ളതുമായ പതിപ്പാണ് ഇമാസ്മാക്സ്. റൺ‌വേകളെ മറികടക്കുന്ന വിമാനങ്ങളെ സുരക്ഷിതമായി നിർ‌ത്തുന്നതിന് രൂപകൽപ്പന ചെയ്‌തിരിക്കുന്ന ഭാരം കുറഞ്ഞതും തകർക്കാവുന്നതുമായ സെല്ലുലാർ സിമന്റ് മെറ്റീരിയലുകളാണ് ഇമാസ്മാക്സ് അറസ്റ്റർ ബെഡുകൾ.\nഎഫ്‌എ‌എ 500 ലധികം വാണിജ്യ വിമാനത്താവളങ്ങളിൽ ആർ‌എസ്‌എ മെച്ചപ്പെടുത്തി. ഇതിനർഥം, ഈ വിമാനത്താവളങ്ങളിൽ ഏകദേശം 1,000 റൺ‌വേ അറ്റങ്ങളിൽ ഇമാസ് സാങ്കേതികവിദ്യ ഉൾപ്പെടെ എല്ലാ പ്രായോഗിക മെച്ചപ്പെടുത്തലുകളും വരുത്തിയിട്ടുണ്ട് എന്നാണ്. ഈ ആർ‌എസ്‌എകൾ എഫ്‌എ‌എയുടെ ഉടമസ്ഥതയിലുള്ള നാവിഗേഷൻ ഉപകരണങ്ങൾ പുനഃസ്ഥാപിക്കുന്നതുൾ‌പ്പെടെ പൂർണ്ണ നിലവാരത്തിലേക്കോ അല്ലെങ്കിൽ പ്രായോഗികമാക്കുന്നതിനേക്കാളും മെച്ചപ്പെടുത്തി.\nMani K Easwaran Nair9August 2020 at 21:00\nഇത് കൂടാതെ അറസ്റ്റർ കാരിയർ എന്ന സാങ്കേതിക വിദ്യയും ഉപയോഗപ്പെടുത്താവുന്നതാണ്. റൺവേ അറ്റങ്ങളിലും വശങ്ങളിലും വല പോലെ ഉയർന്നു നില്ക്കുന്ന ഇത്തരം ബാരിയറുകളെ സ്പ്രിംഗ് ലോഡഡ് മോട്ടോർ മെക്കാനിസം ഉപയോഗിച്ച് ബന്ധിക്കുന്ന രീതി. പ്രതിരോധ മേഖലയിൽ ഉപയോഗിച്ച് വരുന്ന ഈ രീതിയിൽ റൺവേ വിട്ടു പോകുന്ന വിമാനങ്ങളെ വലയിൽ കുരുക്കി പിടിച്ചു നിർത്താൻ കഴിയും.\nനേര്‍രേഖ24X7: നിരവധി വിമാനങ്ങളെ രക്ഷിച്ച ആ ടെക്നോളജി കരിപ്പൂരിൽ ഇല്ലായിരുന്നു, മംഗലാപുരത്തും!


സംസ്ഥാനത്ത് ഇന്ന് 21,445 പേര്‍ക്ക് കോവിഡ്; മരണങ്ങള് 160; ടെസ്റ്റ് പോസിറ്റിവിറ്റി നിരക്ക് 14.73 - ഇ വാർത്ത | evartha\nസംസ്ഥാനത്ത് ഇന്ന് 21,445 പേര്‍ക്ക് കോവിഡ്; മരണങ്ങള് 160; ടെസ്റ്റ് പോസിറ്റിവിറ്റി നിരക്ക് 14.73\nEvartha Desk 12 August 2021\nകേരളത്തില് ഇന്ന് 21,445 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 3300, കോഴിക്കോട് 2534, തൃശൂര് 2465, എറണാകുളം 2425, പാലക്കാട് 2168, കൊല്ലം 1339, കണ്ണൂര് 1338, ആലപ്പുഴ 1238, കോട്ടയം 1188, തിരുവനന്തപുരം 933, വയനാട് 720, പത്തനംതിട്ട 630, ഇടുക്കി 589, കാസര്‍ഗോഡ് 578 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,45,582 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 14.73 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 2,90,53,257 ആകെ സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 160 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 18,280 ആയി.\nഇന്ന് രോഗം സ്ഥിരീകരിച്ചവരില് 73 പേര് സംസ്ഥാനത്തിന് പുറത്ത് നിന്നും വന്നവരാണ്. 20,316 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 945 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 3232, കോഴിക്കോട് 2491, തൃശൂര് 2441, എറണാകുളം 2381, പാലക്കാട് 1554, കൊല്ലം 1334, കണ്ണൂര് 1245, ആലപ്പുഴ 1224, കോട്ടയം 1130, തിരുവനന്തപുരം 832, വയനാട് 705, പത്തനംതിട്ട 613, ഇടുക്കി 579, കാസര്‍ഗോഡ് 555 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n111 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 19, പാലക്കാട് 16, തൃശൂര് 15, കാസര്‍ഗോഡ് 12, മലപ്പുറം 11, എറണാകുളം 9, വയനാട് 8, കോഴിക്കോട് 7, കൊല്ലം, പത്തനംതിട്ട4വീതം, തിരുവനന്തപുരം 3, ആലപ്പുഴ, കോട്ടയം, ഇടുക്കി 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 20,723 പേര് രോഗമുക്തി നേടി. തിരുവനന്തപുരം 1237, കൊല്ലം 690, പത്തനംതിട്ട 447, ആലപ്പുഴ 742, കോട്ടയം 1064, ഇടുക്കി 471, എറണാകുളം 2703, തൃശൂര് 2847, പാലക്കാട് 1850, മലപ്പുറം 3297, കോഴിക്കോട് 2442, വയനാട് 661, കണ്ണൂര് 1646, കാസര്‍ഗോഡ് 626 എന്നിങ്ങനേയാണ് രോഗമുക്തിയായത്. ഇതോടെ 1,76,518 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 34,36,318 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 4,83,172 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,54,689 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 28,483 പേര് ആശുപത്രികളിലും നിരീക്ഷണത്തിലാണ്. 2559 പേരെയാണ് പുതുതായി ആശുപത്രിയില് പ്രവേശിപ്പിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) അടിസ്ഥാനമാക്കി തദ്ദേശസ്വയംഭരണ പ്രദേശങ്ങളെ തരംതിരിച്ചിട്ടുണ്ട്. 87 തദ്ദേശസ്വയംഭരണ പ്രദേശങ്ങളിലായി 634 വാര്‍ഡുകളാണ് ഡബ്ല്യു.ഐ.പി.ആര്. എട്ടിന് മുകളിലുള്ളത്. ഇവിടെ കര്‍ശന നിയന്ത്രണമുണ്ടാകും.\nTopics: Latest Veena george


വര്‍ഗീയരാഷ്ട്രീയം അനാച്ഛാദനം ചെയ്ത് വെള്ളാപ്പള്ളി | Madhyamam\ndate_range 14 Dec 2015 12:22 AM GMT\nവര്‍ഗീയരാഷ്ട്രീയം അനാച്ഛാദനം ചെയ്ത് വെള്ളാപ്പള്ളി\nതിരുവനന്തപുരം: മുന് മുഖ്യമന്ത്രിയുടെ പ്രതിമ അനാച്ഛാദനത്തിന്‍െറ മറവില് സംസ്ഥാനത്ത് വര്‍ഗീയരാഷ്ട്രീയത്തിന്‍െറ തിരശ്ശീലയാണ് എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശന് ഉയര്‍ത്തുന്നത്.കെ.പി.സി.സി പ്രസിഡന്‍റും മുഖ്യമന്ത്രിയുമായിരുന്ന ആര്. ശങ്കറിനെ എസ്.എന്.ഡി.പി നേതാവായി മാത്രമല്ല പൊതുസമൂഹവും ഈഴവ സമുദായവും കാണുന്നത്. എന്നാല്, അദ്ദേഹത്തിന്‍െറ പേരിലുള്ള പരിപാടിയില് തെരഞ്ഞെടുത്ത ജനപ്രതിനിധികളെ പോലും വര്‍ഗീയമായി തരംതിരിക്കാനാണ് വെള്ളാപ്പള്ളി ശ്രമിച്ചതെന്നാണ് വ്യക്തമാകുന്നത്.\nമുഖ്യമന്ത്രി ഉമ്മന് ചാണ്ടിയെയും സ്ഥലം എം.എല്.എ എ.എ. അസീസിനെയും ക്ഷണിച്ചശേഷമാണ് ഒഴിവാക്കിയത്. അതേസമയം നായര് സമുദായാംഗമായ എന്.കെ. പ്രേമചന്ദ്രന് എം.പിയുടെയും സ്ഥലം എം.എല്.എ അല്ലാത്ത ഈഴവ സമുദായാംഗം പി.കെ. ഗുരുദാസന്‍െറയും പേര് ഉള്‍പ്പെടുത്തി. ചില കേന്ദ്രങ്ങളില്‍നിന്ന് എതിര്‍പ്പുണ്ട്, ഒഴിഞ്ഞുനില്‍ക്കണമെന്ന് വെള്ളാപ്പള്ളി അഭ്യര്‍ഥിച്ചതിനാലാണ് പങ്കെടുക്കാത്തതെന്ന് മുഖ്യമന്ത്രി കഴിഞ്ഞ ദിവസം പ്രസ്താവിച്ചു. തന്നെ പരിപാടിയിലേക്ക് ക്ഷണിച്ചിരുന്നെന്ന് എ.എ. അസീസും ‘മാധ്യമ’ത്തോട് പറഞ്ഞു. ‘എസ്.എന്.ഡി.പി നേതാവ് സുവര്‍ണകുമാറാണ് പരിപാടിയിലേക്ക് ക്ഷണിച്ചത്. എന്നാല്, പിന്നീട് നോട്ടീസില് പേര് വെക്കാതെ ഒഴിവാക്കി. എസ്.എന് വനിതാ കോളജിന്‍െറ വികസനപ്രവര്‍ത്തനങ്ങള്‍ക്ക് എം.എല്.എ ഫണ്ടില്‍നിന്ന് താന് തുക വിനിയോഗിച്ചിരുന്നെന്നും അദ്ദേഹം ചൂണ്ടിക്കാട്ടി. വിശദീകരണത്തിന് സുവര്‍ണകുമാറിനെ ‘മാധ്യമം’ ബന്ധപ്പെട്ടെങ്കിലും തിരക്കിലാണെന്നായിരുന്നു മറുപടി.\nപ്രധാനമന്ത്രിയുടേത് ഒൗദ്യോഗിക പരിപാടിയല്ല, മുഖ്യമന്ത്രി പങ്കെടുക്കേണ്ട പ്രോട്ടോക്കോള് ഇല്ല എന്ന വിശദീകരണത്തിന്‍െറ മറവിലാണ് വെള്ളാപ്പള്ളിയും ബി.ജെ.പിയും പ്രതിരോധം ഉയര്‍ത്തുന്നത്. പക്ഷേ, കുറച്ചുനാളായുള്ള വെള്ളാപ്പള്ളിയുടെ വര്‍ഗീയനിലപാടിന്‍െറ തുടര്‍ച്ചയാണ് മുഖ്യമന്ത്രിയെയും സ്ഥലം എം.എല്.എയെയും ഒഴിവാക്കിയതെന്നാണ് ആക്ഷേപം. ഇക്കാര്യം ചൂണ്ടിക്കാട്ടി സി.പി.എം സംസ്ഥാന സെക്രട്ടേറിയറ്റും രംഗത്തത്തെി. മുഖ്യമന്ത്രി ഉമ്മന് ചാണ്ടിയും സ്ഥലം എം.എല്.എ എ.എ. അസീസും പങ്കെടുക്കേണ്ടതില്ളെന്ന് പറയുകയും എന്.കെ. പ്രേമചന്ദ്രന് എം.പിയെയും പി.കെ. ഗുരുദാസന് എം.എല്.എയെയും പരിപാടിയിലേക്ക് സ്വാഗതം ചെയ്യുകയും ചെയ്തതിലൂടെ വെള്ളാപ്പള്ളിയുടെ പുതിയ രാഷ്ട്രീയനിലപാടിന് അനുസൃതമായ സന്ദേശമാണ് നല്‍കിയിരിക്കുന്നതെന്ന് സെക്രട്ടേറിയറ്റ് പ്രസ്താവിച്ചു.\nഎസ്.എന് ട്രസ്റ്റിന്‍െറ സ്ഥാപക ഡയറക്ടര് ബോര്‍ഡ് അംഗങ്ങളിലൊരാള് കൊല്ലം സ്വദേശിയായ തങ്ങള് കുഞ്ഞ് മുസ്ലിയാരാണെന്നിരിക്കെയാണ് വെള്ളാപ്പള്ളിയുടെ വര്‍ഗീയനടപടിയെന്ന ആക്ഷേപവും ഉയരുന്നുണ്ട്. വെള്ളാപ്പള്ളിയുടെ നീക്കം പുറത്തായതോടെ പ്രേമചന്ദ്രനും ഗുരുദാസനും വിട്ടുനില്‍ക്കുമെന്ന് പ്രഖ്യാപിച്ചു. വെള്ളാപ്പള്ളിക്കെതിരെ കക്ഷിഭേദം ഇല്ലാതെ കക്ഷികളും പൊതുസമൂഹവും രംഗത്തുവന്നു. ഇതോടെ വെട്ടിലായത് ബി.ജെ.പിയാണ്. പ്രധാനമന്ത്രിയുടെ പരിപാടിയുടെ ശോഭ കെടുത്താനുള്ള നീക്കമാണ് നടക്കുന്നതെന്ന ബി.ജെ.പി സംസ്ഥാന നേതാക്കളുടെ ആക്ഷേപം ഇത് വ്യക്തമാക്കുന്നതാണ്. പ്രധാനമന്ത്രിയുടെ പരിപാടി എന്നതില്‍നിന്ന് പ്രതിമാ അനാച്ഛാദനം ബി.ജെ.പി-വെള്ളാപ്പള്ളി പരിപാടിയായി ചുരുങ്ങിയെന്ന ആക്ഷേപം എസ്.എന് ട്രസ്റ്റിലും എസ്.എന്.ഡി.പിയിലും ഈഴവ സമുദായത്തിലുമുണ്ട്.\nTAGS:r shankar vellappally nateshan


പ്രായംകുറക്കുന്ന മന്ത്രം ഇതാണ്, അറിഞ്ഞിരിക്കൂ | Simple Homemade Tips For Anti-Aging - Malayalam BoldSky\nപ്രായം കൂടുന്നത് പലപ്പോഴും പല വിധത്തില് നമ്മളെ അലട്ടുന്ന ഒരു പ്രശ്‌നം തന്നെയാണ്. എന്നാല് ഇത്തരത്തിലുള്ള പ്രതിസന്ധികള്‍ക്ക് പരിഹാരം കാണാന് ബ്യൂട്ടിപാര്‍ലര് തോറും കയറിയിറങ്ങുന്നവര് ചില്ലറയല്ല. എന്നാല് ഇതിന്റെയെല്ലാം പാര്‍ശ്വഫലങ്ങള് പല വിധത്തിലാണ് അനുഭവിച്ച് കൊണ്ടിരിക്കുന്നത്. പ്രായം കൂടുന്തോറും അതെങ്ങനെ കുറക്കണം എന്ന് വിചാരിക്കുന്നവരാണ് പലരും. പ്രായം കൂടുന്തോറും നമ്മുടെ സൗന്ദര്യവും ഇല്ലാതായിക്കൊണ്ടിരിയ്ക്കുന്നു എന്ന കാര്യത്തെ പലരും അംഗീകരിയ്ക്കാന് തയ്യാറാകുകയില്ല.\nപ്രായം മുഖത്ത് ആദ്യം പ്രത്യക്ഷപ്പെടുന്നത് ചുളിവുകളുടെ രൂപത്തിലാണ്. എന്നാല് ഇത്തരത്തിലുള്ള പ്രശ്‌നങ്ങള് പ്രത്യക്ഷപ്പെട്ടാല് അതിന് പരിഹാരം കാണാന് ശ്രമിക്കേണ്ടത് എങ്ങനെയെന്ന് നമുക്ക് അറിയില്ല. മേക്കപ് ചെയ്യുന്നതിലൂടെ പ്രായത്തെ കുറക്കാന് സഹായിക്കുന്ന ചില മാര്‍ഗ്ഗങ്ങള് ഉണ്ട്. എന്നാല് ഇതെല്ലാം പലപ്പോഴും പല വിധത്തിലാണ് ചര്‍മ്മത്തിന് ദോഷകരമാവുന്നത്. അതുകൊണ്ട് തന്നെ ഇത്തരത്തിലുള്ള പ്രശ്‌നങ്ങള്‍ക്കെല്ലാം പരിഹാരം കാണാന് ചില കാര്യങ്ങള് നമുക്ക് ശ്രദ്ധിക്കാവുന്നതാണ്.\nഎന്നാല് നമ്മുടെ പ്രായം മുഖത്ത് അറിയാതിരിയ്ക്കാന് നമ്മള് ചെയ്യുന്ന പല കാര്യങ്ങളുണ്ട്. അകാല വാര്‍ദ്ധക്യം ഇല്ലാതാക്കുന്നതിന് സഹായിക്കുന്ന ചില പ്രകൃതിദത്ത മാര്‍ഗ്ഗങ്ങള് ഉണ്ട്. അതിനായി ചില കാര്യങ്ങള് നമ്മുടെ ദൈനം ദിന ജീവിതത്തില് ഉള്‍പ്പെടുത്തിയാല് മതി. ഇവയെല്ലാം ശരിയ്ക്കും പ്രായം കുറയ്ക്കുമോ ഇല്ലയോ എന്ന് നിങ്ങള്‍ക്ക് വെറും പത്ത് ദിവസം കൊണ്ട് തന്നെ മനസ്സിലാക്കാവുന്നതാണ്. പലപ്പോഴും അകാല വാര്‍ദ്ധക്യത്തെക്കുറിച്ച് നിലനില്‍ക്കുന്ന ചില കാര്യങ്ങള് നോക്കാം.\nവെള്ളം ധാരാളം കുടിയ്ക്കുന്നത് ചര്‍മ്മത്തിലെ ചുളിവുകളും മറ്റു പ്രശ്‌നങ്ങളും ഇല്ലാതാക്കും എന്നാണ് പറയുന്നത്. ഇത് ഉറപ്പ് നല്‍കുന്ന ചില മാര്‍ഗ്ഗങ്ങള് തന്നെയാണ്. ദിവസവും എച്ച് ഗ്ലാസ്സ് വെള്ളം എങ്കിലും കുടിക്കേണ്ടത് അത്യാവശ്യമാണ്. ധാരാളം വെള്ളം കുടിക്കുന്നത് എന്തുകൊണ്ടും നല്ലതാണ്. ഇത് എല്ലാ വിധത്തിലും ആരോഗ്യത്തിനും സഹായിക്കുന്നു. വള്ളം കുടിയ്ക്കുമ്പോള് ഇത് ചര്‍മ്മത്തെ ഫ്രെഷ് ആക്കുന്നു. മാത്രമല്ല ചര്‍മ്മത്തെ ഹൈഡ്രേറ്റഡ് ആക്കി നിര്‍ത്തുകയും ചെയ്യുന്നു. ഇതിലൂടെ ചര്‍മ്മത്തിന് എല്ലാ വിധത്തിലുള്ള പ്രതിസന്ധികളേയും നമുക്ക് പരിഹരിക്കാം. ചര്‍മ്മത്തിലെ ചുളിവകറ്റാന് വളരെയധികം സഹായിക്കുന്ന ഒന്നാണ് വെള്ളം കുടി.\nമുഖക്കുരു സാധാരണ ഉണ്ടാവുന്ന ഒന്നാണ്. പലപ്പോഴും അകാല വാര്‍ദ്ധക്യത്തിന് മുന്ന് മുഖക്കുരു എന്ന പ്രതിസന്ധി ഉണ്ടാവാറുണ്ട്. പക്ഷേ ഇത്തരത്തില് ചില കാര്യങ്ങള് അല്‍പംശ്രദ്ധിക്കേണ്ടതാണ്. ഹോര്‍മോണ് വ്യതിയാനമാണ് പലപ്പോഴും മുഖക്കുരുവിന്റെ പ്രധാന കാരണം. എന്നാല് മുഖത്തുണ്ടാവുന്ന അഴുക്കും മുഖക്കുരുവിന്റെ പ്രധാന കാരണങ്ങളില് ചിലതാണ്. അഴുക്ക് മാത്രമാണ് എന്ന ധാരണ പലരിലും ഉണ്ട്. എന്നാല് ഹോര്‍മോണ് വ്യതിയാനമാണ് പലപ്പോഴും മുഖക്കുരുവിന്റെ പ്രധാന കാരണം.\nവില കൂടുമ്പോള് ഗുണം കൂടും\nസൗന്ദര്യസംരക്ഷണത്തിന്റെ കാര്യത്തില് മാത്രമല്ല മറ്റ് പല കാര്യങ്ങള്‍ക്കും ഇത് തന്നെയാണ് എല്ലാവരുടേയും വിശ്വാസം. കാരണം വില കൂടുന്നതിനനുസരിച്ച് സൗന്ദര്യ വര്‍ദ്ധക വസ്തുക്കളുടെ ഗുണവും വര്‍ദ്ധിക്കും എന്നൊരു വിശ്വാസമുണ്ട്. എന്നാല് ഇത് തെറ്റായ വിശ്വാസമാണ്. കാരണം ഇവയുടെ സൗന്ദര്യവര്‍ദ്ധകക്കൂട്ടുകളാണ് ഗുണവും ദോഷവും നിശ്ചയിക്കുന്നത്. അതുകൊണ്ട് വില കൂടുതലുള്ള സൗന്ദര്യ വര്‍ദ്ധക വസ്തുക്കള് ഉപയോഗിക്കുന്നതിന് മുന്‍പ് ഇതിന്റെ ഗുണത്തെപ്പറ്റി ആലോചിക്കുക.\nസണ്‍സ്‌ക്രീന് ക്രീം വെയിലുള്ളപ്പോള് മാത്രം ഉപയോഗിച്ചാല് മതിയെന്നൊരു ധാരണയും ഉണ്ട്. എന്നാല് പുറത്തു പോകുമ്പോഴെല്ലാം സണ്‍സ്‌ക്രീന് ഉപയോഗിക്കണം എന്നതാണ് സത്യം. 80 ശതമാനത്തോളം ഉണ്ടാവുന്ന അള്‍ട്രാവയലറ്റ് രശ്മികളെ തടയാന് ഇതിനു കഴിയും. എന്നാല് എപ്പോഴും ഉപയോഗിക്കുമ്പോള് അത് പ്രതികൂല ഫലമാണ് ഉണ്ടാക്കുന്നത്. അതുകൊണ്ട് തന്നെ പലപ്പോഴും ഇത്തരം കാര്യങ്ങള് വളരെയധികം ശ്രദ്ധിച്ച് മാത്രം ഉപയോഗിക്കാം. പലപ്പോഴും സൗന്ദര്യത്തിന്റെത്തിന്റെ കാര്യത്തില് വളരെയധികം ശ്രദ്ധിക്കേണ്ടത് അത്യാവശ്യമാണ്.\nഭക്ഷണത്തിന്റെ കാര്യവും സൗന്ദര്യവും തമ്മില് വളരെയധികം ബന്ധപ്പെട്ട് കിടക്കുന്നതാണ്. എല്‌ലാ വിധത്തിലും ഇത് ആരോഗ്യത്തിനും സൗന്ദര്യത്തിനും സഹായിക്കുന്നു. ഭക്ഷണ ശീലവും സൗന്ദര്യവും പരസ്പരം ബന്ധപ്പെട്ടു കിടക്കുന്നതാണ്. കാരണം മധുരം അധികമുള്ള ഭക്ഷണങ്ങള് കഴിച്ചാല് പലപ്പോഴും അതുണ്ടാക്കുന്ന സൗന്ദര്യ പ്രശ്‌നങ്ങള് നിരവധിയാണ്. പഴങ്ങളും പച്ചക്കറഇകളും ധാരാളം കഴിയ്ക്കാന് ശ്രമിക്കുക. ഇത് അകാല വാര്‍ദ്ധക്യത്തെ ഒഴിവാക്കി സൗന്ദര്യ വര്‍ദ്ധനവിന് സഹായിക്കുന്നു. എല്ലാ വിധത്തിലും ചര്‍മ്മം ഫ്രഷ് ആയി നിലനിര്‍ത്താന് സഹായിക്കുന്നു.\nപലരും ഉറക്കത്തിന്റെ കാര്യത്തില് പിറകോട്ടാണ്. രാത്രി എത്ര വൈകി വേണമെങ്കിലും ഉറങ്ങും ചിലര്, എന്നാല് രാവിലെ എഴുന്നേല്‍ക്കുന്ന കാര്യത്തില് അല്‍പം പ്രശ്‌നം തന്നെയാണ്. ഉറക്കം വൈകിയാല് അത് നിരവധി തരത്തിലുള്ള ആരോഗ്യ പ്രശ്‌നങ്ങള് ഉണ്ടാക്കും. ഇത്തരം പ്രശ്‌നങ്ങളെല്ലാം തന്നെ പലപ്പോഴും അകാലവാര്‍ദ്ധക്യത്തിലേക്ക് എ്ത്തിയ്ക്കും.\nഒരു അളവിന് മധുരം എല്ലാവര്‍ക്കും കഴിയ്ക്കാം. എന്നാല് മധുരപ്രിയരാണെങ്കിലോ? മധുരപ്രിയരാണെങ്കില് ആരോഗ്യ പ്രശ്‌നങ്ങള് ഒഴിഞ്ഞ നേരമുണ്ടാവില്ല. ടൈപ്പ് ടു ഡയബറ്റിസിന് ഇപ്പോള് പ്രായം പ്രശ്‌നമല്ലെന്നത് തന്നെയാണ് പ്രധാന കാര്യം. അതുകൊണ്ട് മധുരത്തിന്റെ കാര്യത്തില് നിയന്ത്രണം അത്യാവശ്യമാണ്.\nഇന്നത്തെ ചെറുപ്പക്കാരില് ആരെങ്കിലും സമ്മര്‍ദ്ദം അനുഭവിയ്ക്കാത്തവരുണ്ടാകില്ല. കാരണം അത്രയേറെ സമ്മര്‍ദ്ദമാണ് ജോലിസ്ഥലത്തും കുടുംബ ജീവിതത്തിലും പലരും അനുഭവിയ്ക്കുന്നത്. ഇതും അകാല വാര്‍ദ്ധക്യത്തിന്റെ പ്രധാന കാരണമാണ്.\nRead more about: beauty skincare beauty care സൗന്ദര്യസംരക്ഷണം ചര്‍മസംരക്ഷണം സൗന്ദര്യം\nThere are several tips to fight all signs of anti ageing , read on.


പോലീസ് നിയമ ഭേദഗതി, ബന്ധപ്പെട്ടവർക്ക് ജാഗ്രതകുറവുണ്ടായി : എ. വിജയരാഘവൻ – Media Mangalam\nപോലീസ് നിയമ ഭേദഗതി, ബന്ധപ്പെട്ടവർക്ക് ജാഗ്രതകുറവുണ്ടായി : എ. വിജയരാഘവൻ\nതിരുവനന്തപുരം :കേരള പൊലീസ് നിയമ ഭേദഗതിയുമായി ബന്ധപ്പെട്ട് പാർട്ടിക്ക് ജാഗ്രതക്കുറവുണ്ടായെന്ന് സിപിഎം സംസ്ഥാന സെക്രട്ടറി എ വിജയരാഘവൻ. കേന്ദ്ര നേതൃത്വം കൂടി ഉൾക്കൊള്ളുന്നതാണ് പാർട്ടി. പാർട്ടി വ്യക്തിയല്ല. പൊലീസ് നിയമ ഭേദഗതിയിൽ വിമർശനം വന്നപ്പോൾ തിരുത്തുകയാണ് ചെയ്തത്. നിയമ ഭേദഗതിയുടെ ലക്ഷ്യം നല്ലതായിരുന്നുവെങ്കിലും നിയമം തയ്യാറാക്കിയപ്പോൾ പിഴവ് വന്നുവെന്നും അദ്ദേഹം പറഞ്ഞു.\nകേരളത്തിൽ തദ്ദേശ തെരഞ്ഞടുപ്പിൽ ബിജെപിയെ കോൺഗ്രസ് വിമർശിക്കുന്നില്ലെന്ന് അദ്ദേഹം ആരോപിച്ചു. തെരഞ്ഞെടുപ്പിൽ താഴേ തട്ടിൽ ബിജെപി പിന്തുണ നേടിയെടുക്കാനാണ് കോൺഗ്രസ് ലക്ഷ്യമിടുന്നത്. അപകടകരമായ രാഷ്ട്രീയ സഖ്യമാണിത്. സംസ്ഥാനത്ത് ഡിസംബർ മൂന്നിന് സർക്കാർ നേട്ടങ്ങൾ നിരത്തി വികസന വിളംബരം നടത്തും. ഓരോ പഞ്ചായത്തിലും പരിപാടി സംഘടിപ്പിക്കും. ഡിസംബർ അഞ്ചിന് വെബ് റാലി നടത്തുംമെന്നും അദ്ദേഹം അറിയിച്ചു.\nനിര്‍മ്മല സീതാരാമന്റെ നേതൃത്വത്തില് ഈ സാമ്പത്തിക വര്‍ഷത്തെ മൂലധനച്ചെലവ് അവലോകന യോഗം ചേര്‍ന്നു\nവരുന്ന 48 മണിക്കൂറിനുള്ളില് ബംഗാള് ഉള്‍ക്കടലിലെ തെക്ക് കിഴക്ക് മേഖലയില് പുതിയ ന്യൂനമര്‍ദ്ദം രൂപപ്പെടുമെന്ന് റിപ്പോര്‍ട്ട്


പഞ്ചായത്ത് ജീവനക്കാര് ഭീഷണിപ്പെടുത്തിയ സ്ത്രീ തലകറങ്ങി വീണു\nThu Apr 25 2019 05:28:48 GMT+0530 (IST)\nമാള: കെട്ടിട നികുതിയുമായി ബന്ധപ്പെട്ട് സ്ത്രീകള് മാത്രമുണ്ടായിരുന്ന സമയത്ത് വീട്ടിലെത്തി പഞ്ചായത്ത് ജീവനക്കാര് ഭീഷണിപ്പെടുത്തിയതിനെ തുടര്‍ന്ന് സ്ത്രീ തലകറങ്ങി വീണതായി പരാതി. കുഴൂര് ഗ്രാമപഞ്ചായത്തിലെ ഏഴാം വാര്‍ഡ് കൊച്ചുകടവ് കടവില്‍പറമ്പില് രാജീവിന്റെ ഭാര്യയാണ് തലകറങ്ങി വീണത്.\nപ്രസവം കഴിഞ്ഞ് ഒന്നര മാസം മാത്രമായ രാജീവിന്റെ ഭാര്യ മീര പ്രഷര് കൂടിയാണ് തലകറങ്ങി വീണതെന്നാണ് രാജീവ് പറയുന്നത്. ഇവര് ആശുപത്രിയില് ചികിത്സയിലാണ്. കുഴൂര് ഗ്രാമപഞ്ചായത്തിന്റെ ഔദ്യോഗിക വാഹനത്തില് എത്തിയ രണ്ട് വനിതാ ജീവനക്കാരാണ് കഴിഞ്ഞ ദിവസം ഉച്ചക്ക് ശേഷം രണ്ടരയോടെ വീട്ടിലെത്തി ഭീഷണിപ്പെടുത്തിയതെന്നാണ് രാജീവ് പരാതിയില് പറയുന്നത്. ഈമാസം 31 നകം അടക്കേണ്ട 2017-18 വര്‍ഷത്തെ കെട്ടിട നികുതി അടച്ചിട്ടില്ല എന്ന് പറഞ്ഞാണ് ഭീഷണിപ്പെടുത്തിയതത്രേ.\nനികുതി അടച്ചില്ലെങ്കില് കോടതി കയറ്റിക്കുമെന്ന് പറഞ്ഞുകൊണ്ട് ബഹളമുണ്ടാക്കുകയും ചെയ്തതായും പരാതിയില് പറയുന്നു. ഭാര്യയോടും ഭാര്യാമാതാവിനോടും കയര്‍ത്ത് സംസാരിച്ചതിനെ തുടര്‍ന്ന് ഓടി എത്തിയ അയല്‍പ്പക്കക്കാരിലൊരാള് പൈസ കൊടുത്തതിനെ തുടര്‍ന്ന് ജീവനക്കാര് തിരികെ പോയതായും ഈ നടപടികള്‍ക്കെതിരെ കര്‍ശ്ശന നടപടികള് ആവശ്യപ്പെട്ടുകൊണ്ടുമാണ് പരാതി നല്‍കിയത്. മാള പോലിസ്, ഡിഡിപി, ഗ്രാമപഞ്ചായത്ത് പ്രസിഡന്റ്, സെക്രട്ടറി എന്നിവര്‍ക്കാണ് പരാതി നല്‍കിയത്.\nഅതേസമയം അഞ്ച് തവണ ഇവരുടെ വീട്ടിലെത്തി നികുതി അടക്കണമെന്ന് പറഞ്ഞിരുന്നതായി ഗ്രാമപഞ്ചായത്ത് സെക്രട്ടറി പറഞ്ഞു. റവന്യൂ റിക്കവറിയുടെ ഭാഗമായാണ് ഹെഡ് ക്ലര്‍ക്കും വാര്‍ഡ് കണ്‍സെന്റ് ക്ലര്‍ക്കും നോട്ടീസ് കൊടുക്കാനായി പോയത്. വീട്ടിലെത്തിയ ഇവര്‍ക്കെതിരെ വീട്ടുകാരി മോശമായി സംസാരിച്ചു.\nഇതിനിടയില് തൊട്ടടുത്തുള്ള ബന്ധുവിനോട് വിവരം പറഞ്ഞപ്പോള് അവര് പണം തരികയും ജീവനക്കാര് തിരികെ പോന്നതുമല്ലാതെ മറ്റൊന്നും നടന്നിട്ടില്ല. സെപ്റ്റംബര് മാസത്തില് അടക്കേണ്ടതായതും കുടിശ്ശികയായതുമായ സംഖ്യയും മാര്‍ച്ചിലെ നികുതിയുമാണ് ഇവര് അടക്കേണ്ടിയിരുന്നത്.\nനൂറ് ശതമാനം നികുതി പിരിവിന്റെ ഭാഗമായാണ് പഞ്ചായത്ത് നടപടി. ഗ്രാമപഞ്ചായത്തില് ഇനിയും നികുതി അടക്കാത്തവര്‍ക്കെതിരെ സര്‍ക്കാരുത്തരവ് പ്രകാരമുള്ള റവന്യൂ റിക്കവറിയടക്കമുള്ള നടപടികളുമായി മുന്നോട്ട് പോകുമെന്നും ഇത്തരം നീക്കങ്ങള് അതിനൊന്നും തടസ്സമാകില്ലെന്നും സെക്രട്ടറി അറിയിച്ചു.


RR vs SRH Preview: പ്ലേ ഓഫിലേക്ക് ആരൊക്കെ? റോയല്‍സും ഹൈദരാബാദും നിര്‍ണായക മത്സരത്തിന്; സാധ്യതാ ടീം ഇങ്ങനെ - rajasthan royals vs sunrisers hyderabad ipl 2020 preview | Samayam Malayalam\nrajasthan royals vs sunrisers hyderabad ipl 2020 preview\nപ്ലേ ഓഫിലേക്ക് ആരൊക്കെ? റോയല്‍സും ഹൈദരാബാദും നിര്‍ണായക മത്സരത്തിന്; സാധ്യതാ ടീം ഇങ്ങനെ\nSamayam Desk | Lipi | Updated: 22 Oct 2020, 10:04:00 AM\nരാജസ്ഥാന് റോയല്‍സും സണ്‍റൈസേഴ്‌സ് ഹൈദരാബാദും എപിഎല്ലിലെ 40-ാം മത്സരത്തില് ദുബായ് അന്താരാഷ്ട്ര സ്‌റ്റേഡിയത്തില് ഏറ്റുമുട്ടും.\nരാജസ്ഥാനും ഹൈദരാബാദിനും നിർണായകം\nരാജസ്ഥാന് റോയല്‍സും സണ്‍റൈസേഴ്‌സ് ഹൈദരാബാദും നേര്‍ക്കുനേര്\nതുടര്‍ച്ചയായ മൂന്നു തോല്‍വികളോടെ എത്തുന്ന ഹൈദരാബാദിന് നിര്‍ണായകം\nമലയാളി താരം സഞ്ജു സാംസണ് തിളങ്ങുമെന്ന പ്രതീക്ഷയില് റോയല്‍സ്\nദുബായ്: ഐപിഎല്ലിലെ 40-ാം മത്സരത്തില് രാജസ്ഥാന് റോയല്‍സും സണ്‍റൈസേഴ്‌സ് ഹൈദരാബാദും തമ്മില് ഏറ്റുമുട്ടും. വ്യാഴാഴ്ച രാത്രി ഇന്ത്യന് സമയം 7.30ന് ദുബായ് അന്താരാഷ്ട്ര സ്‌റ്റേഡിയത്തിലാണ് മത്സരം. പ്ലേ ഓഫ് സാധ്യത നിലനിര്‍ത്താന് ഇരു ടീമുകള്‍ക്കും ജയം അനിവാര്യമാണ്. റോയല്‍സ് അവസാന മത്സരത്തില് ജയിച്ചപ്പോള് തുടര്‍ച്ചയായ മൂന്നു തോല്‍വികളോടെയാണ് ഹൈദരാബാദിന്റെ വരവ്.\nസീസണില് മികവുറ്റ പ്രകടനം നടത്താന് റോയല്‍സിന് ഇതുവരെ കഴിഞ്ഞിട്ടില്ല. രണ്ട് മത്സരങ്ങള് അവസാന നിമിഷം എതിരാളികള്‍ക്ക് മുന്നില് അടിയറവ് വെച്ചപ്പോള് രണ്ടു കളികളില് അപ്രതീക്ഷിത വിജയം നേടുകയും ചെയ്തു. ബൗളിങ്ങിലും ബാറ്റിങ്ങിലും സ്ഥിരതകാട്ടാന് ടീമിന് കഴിയുന്നില്ല. മലയാളി താരം സഞ്ജു സാംസണ് ഹൈദരാബാദിനെതിരെയെങ്കിലും തിളങ്ങുമെന്നാണ് പ്രതീക്ഷ. ക്യാപ്റ്റന് സ്റ്റീവ് സ്മിത്തും ജോസ് ബട്‌ലറും ഫോമിലേക്കുയര്‍ന്ന് ആശ്വാസമാണ്. കഴിഞ്ഞ മത്സരത്തില് കളത്തിലിറങ്ങിയ അതേ കളിക്കാര് ഹൈദരാബാദിനെതിരേയും കളിക്കും.\nതുടര്‍തോല്‍വികളില്‍നിന്നും കരയറാന് ശ്രമിക്കുന്ന ഹൈദരാബാദിന് റോയല്‍സിനെതിരെ ജയപ്രതീക്ഷയുണ്ട്. സീസണില് ആദ്യതവണ നേര്‍ക്കുനേര് വന്നപ്പോള് റോയല്‍സിനായിരുന്നു ജയം. ബാറ്റിങ് പോരായ്മ ഒഴിവാക്കാന് കഴിഞ്ഞ മത്സരത്തിലേതിന് സമാനമായി ബാറ്റിങ് ഓര്‍ഡറില് ക്യാപ്റ്റന് ഡേവിഡ് വാര്‍ണര് ഇറങ്ങിക്കളിച്ചേക്കും. മലയാളി താരം ബാസില് തമ്പിയെ മാറ്റാനും സാധ്യതയുണ്ട്. മറ്റു കളിക്കാരില് അഴിച്ചുപണി നടത്താന് ടീം മാനേജ്‌മെന്റ് തയ്യാറായേക്കില്ല.\nസണ് റൈസേഴ്‌സ് ഹൈദരാബാദ് സാധ്യതാ ടീം: ഡേവിഡ് വാര്‍ണര്, ജോണി ബെയര്‍സ്‌റ്റോ, മനീഷ് പാണ്ഡെ, കെയ്ന് വില്യംസണ്, പ്രിയം ഗാര്‍ഗ്, വിജയ് ശങ്കര്, അബ്ദുള് സമദ്, റാഷിദ് ഖാന്, സന്ദീപ് ശര്‍മ, ബാസില് തമ്പി, എന് നടരാജന്.\nIPL 2020: കൊൽക്കത്ത 8 വിക്കറ്റിന് തകർത്ത് ബാംഗ്ലൂർ, രണ്ടാം സ്ഥാനത്ത്! ആര്‍ട്ടിക്കിള് ഷോ\nസണ്‍റൈസേഴ്‌സ് ഹൈദരാബാദ് രാജസ്ഥാന് റോയല്‍സ് ഐപിഎല് Sunrisers Hyderabad RR vs SRH Preview Rajasthan Royals ipl 2020\nWeb Title : rajasthan royals vs sunrisers hyderabad ipl 2020 preview


“ഞങ്ങൾ തീർത്തും ദുരിതത്തിലാണ്” – ഈസ്റ്റ് കോംഗോയിൽ നിന്നുള്ള ബിഷപ്പ് | Catholic Church News Malayalam\nHome News “ഞങ്ങൾ തീർത്തും ദുരിതത്തിലാണ്” – ഈസ്റ്റ് കോംഗോയിൽ നിന്നുള്ള ബിഷപ്പ്\n“ഞങ്ങൾ തീർത്തും ദുരിതത്തിലാണ്” – ഈസ്റ്റ് കോംഗോയിൽ നിന്നുള്ള ബിഷപ്പ്\nകോംഗോയിൽ തുടരുന്ന ഗുരുതരമായ മനുഷ്യാവകാശ ലംഘനങ്ങളെ അപലപിച്ച് ഈസ്റ്റ് കോംഗോയിൽ നിന്നുള്ള ബിഷപ്പ് പലുകു സെകുലി മെൽക്കിസെഡെക്. എസി‌എൻ ഇന്റർനാഷണൽ പൊന്തിഫിക്കൽ ഫൗണ്ടേഷനുമായി സംസാരിക്കുകയായിരുന്നു അദ്ദേഹം.\n“രൂപതയുടെ വടക്കുഭാഗത്ത് അക്രമണസംഭവങ്ങളുടെ എണ്ണം വളരെ കൂടുതലാണ്. സായുധസംഘങ്ങൾ സ്കൂളുകളെയും ആശുപത്രികളെയും നശിപ്പിക്കുകയാണ്. അദ്ധ്യാപകരും വിദ്യാർത്ഥികളും കൊല്ലപ്പെടുന്നു. ആശുപത്രിക്കിടക്കയിൽ കിടക്കുമ്പോൾപോലും അവർ രോഗികളെ കൊല്ലുന്നു. ആളുകൾ കൊല്ലപ്പെടാതെ ഒരു ദിവസം പോലും കടന്നുപോകുന്നില്ല. ഇത് മാനസികമായി ആളുകളെ ദുർബലരാക്കുന്നു. ആളുകൾക്ക് മാനസികമായ പുന്തുണയും അതിനുള്ള സജ്ജീകരണങ്ങളും ഇവിടെ ആവശ്യമാണ്. നിരവധി ആളുകൾക്ക് ഹൃദയാഘാതം അനുഭവപ്പെടുന്നു. മാതാപിതാക്കൾ കൊല്ലപ്പെട്ടതിനാൽ പല കുട്ടികളും അനാഥരായി പോകുന്നു. ഇവിടെ അനാഥരും വിധവകളും ധാരാളമുണ്ട്. ഗ്രാമങ്ങൾ കത്തിനശിച്ചു. ഞങ്ങൾ തീർത്തും ദുരിതത്തിലാണ്” – ബിഷപ്പ് വേദനയോടെ വെളിപ്പെടുത്തുന്നു.\nവർഷങ്ങളായി കോംഗോയുടെ കിഴക്കൻ പ്രവിശ്യകളെ സൈനികഗ്രൂപ്പുകൾ ഉപരോധിച്ചു. വംശീയ സംഘർഷങ്ങൾ, ജനസംഖ്യാപരമായ സ്ഥാനചലനം, അസംസ്കൃത വസ്തുക്കളുടെ ശേഖരണം എന്നിവയാണ് ഈ ഉപരോധത്തിന്റെ കാരണം. കഴിഞ്ഞ കുറച്ചു വർഷങ്ങളായി ശക്തമായ ഒരു തീവ്ര ഇസ്ലാമിക സംഘടനയാണ് ഇവിടുത്തെ സ്ഥിതി കൂടുതൽ വഷളാക്കിയത്.\n2013 മുതൽ ബെനിയിൽ 6,000-ത്തിലധികം ആളുകൾ കൊല്ലപ്പെട്ടുവെന്നും 2020-ൽ ഇവിടെ രണ്ടായിരത്തിലധികം ആളുകൾ കൊല്ലപ്പെട്ടതായും ബിഷപ്പ് മെൽക്കിസെഡെക് പറയുന്നു. ഇതു കൂടാതെ, കുറഞ്ഞത്3ദശലക്ഷം പേർ കുടിയൊഴിപ്പിക്കപ്പെട്ടിട്ടുണ്ട്. 7,500-ഓളം പേരെ തട്ടിക്കൊണ്ടു പോയി. തദ്ദേശവാസികളെ ഇസ്ലാമികവൽക്കരിക്കാനോ പുറത്താക്കാനോ ഉള്ള പദ്ധതി നടക്കുന്നുവെന്നും അദ്ദേഹം ചൂണ്ടിക്കാട്ടി.\n“ഞങ്ങൾ തലസ്ഥാനത്ത് നിന്ന് 2,500 കിലോമീറ്റർ അകലെയാണ്. സർക്കാർ ഇവിടെ ഒന്നും ചെയ്യാത്തതിനാൽ നമ്മൾ സ്വയം രക്ഷ നോക്കണം. ഞങ്ങൾക്ക് ഒരു സഹായവും ലഭിക്കുന്നില്ല. പ്രതികൂല സാഹചര്യമാണെങ്കിലും സഭ ഈ പ്രദേശത്ത് സ്കൂളുകൾ നിർമ്മിച്ചിട്ടുണ്ട്” – അദ്ദേഹം കൂട്ടിച്ചേർത്തു.


'കമ്മ്യൂണിസ്റ്റ് പാര്‍ട്ടി അടിച്ചമര്‍ത്തപ്പെടുന്നവര്‍ക്കൊപ്പം'; സൂര്യയുടെ പ്രസ്താവനയെ പ്രശംസിച്ച് സിപിഐഎം | The CPI (M) praised Surya's statement\n'കമ്മ്യൂണിസ്റ്റ് പാര്‍ട്ടി അടിച്ചമര്‍ത്തപ്പെടുന്നവര്‍ക്കൊപ്പം'; സൂര്യയുടെ പ്രസ്താവനയെ പ്രശംസിച്ച് സിപിഐഎം\nപാര്‍വതി അമ്മാളിന് 10 ലക്ഷം രൂപ നല്‍കിയ വിവരം അറിയിച്ചപ്പോഴാണ് സൂര്യയുടെ പ്രസ്താവന\n15 Nov 2021 12:45 PM GMT\nകമ്മ്യൂണിസ്റ്റ് പാര്‍ട്ടി അടിച്ചമര്‍ത്തപ്പെടുന്നവര്‍ക്കൊപ്പമാണെന്ന സൂര്യയുടെ പ്രസ്താവനയെ പ്രശംസിച്ച് സിപിഐഎം. കസ്റ്റഡിയില് കൊല്ലപ്പെട്ട രാജാക്കണ്ണിന്റെ ഭാര്യ പാര്‍വതി അമ്മാളിന് 10 ലക്ഷം രൂപ നല്‍കിയ വിവരം അറിയിച്ചപ്പോഴാണ് സൂര്യ ഇത്തരത്തിലുള്ള പ്രസ്താവന നടത്തിയത്. തമിഴ് നാട് സംസ്ഥാന സെക്രട്ടറി കെ ബാലകൃഷ്ണന് പാര്‍വതി അമ്മാളിന്റെ വിഷയത്തില് സൂര്യക്ക് കത്തയച്ചിരുന്നുവെന്നും സിപിഐഎം ഫേസ്ബുക്കില് കുറിച്ചു.\n'തമിഴ് നടന് സൂര്യ സിപിഎമ്മിനെ പ്രശംസിക്കുകയും പാര്‍ട്ടി എന്നും അടിച്ചമര്‍ത്തപ്പെടുന്ന വിഭാഗത്തിന് ഒപ്പമാണെന്നും പറഞ്ഞു. തമിഴ് നാട് സംസ്ഥാന സെക്രട്ടറി സഖാവ് കെ ബാലകൃഷ്ണനോട് രാജാക്കണ്ണിന്റെ ഭാര്യയായ പാര്‍വതിയെ സഹായിക്കാമെന്ന് പറഞ്ഞിരുന്നു. സൂര്യ പാര്‍വ്വതിക്ക് 10 ലക്ഷം രൂപ നല്‍കി. ഇതിന് മുമ്പ് കെ ബാലകൃഷ്ണന് ഇക്കാര്യം പറഞ്ഞ് സൂര്യക്ക് കത്തയച്ചിരുന്നു.\nരാജാക്കണ്ണിന്റെയും പാര്‍വ്വതിയുടെയും ജീവതത്തെ ആസ്പദമാക്കിയൊരുങ്ങിയ ചിത്രമാണ് ജയ് ഭീം. 1995ലാണ് തമിഴ് നാട്ടിലെ വില്ലുപുരം ജില്ലയിലെ ഇരുള് വംശജന് കസ്റ്റഡി മര്‍ദര്‍ദനത്തിന് ഇരയാക്കപ്പെട്ട് കൊല്ലപ്പെട്ടത്. അതിനെതിര നിയമ പോരാട്ടം നടത്തിയ കമ്മ്യൂണിസ്റ്റ് പാര്‍ട്ടിയെക്കുറിച്ചും ജസ്റ്റിസ് ചന്ദ്രുവിനെക്കുറിച്ചുമാണ് സിനിമയില് പറയുന്നത്.\nപാര്‍വ്വതി അമ്മാളിന്റെ പേരില് 10 ലക്ഷം രൂപ സൂര്യ ബാങ്കില് നിക്ഷേപിച്ചത് വാര്‍ത്തയായിരുന്നു. താരം സ്ഥിര നിക്ഷേപമായി 10 ലക്ഷം രൂപ പാര്‍വതി അമ്മാളിന്റെ പേരില് ബാങ്കില് നിക്ഷേപിച്ചുവെന്നും അതിന്റെ പലിശ എല്ലാ മാസവും ഇവരുടെ കയ്യില് എത്തുമെന്നുമാണ് റിപ്പോര്‍ട്ട്. നേരത്തെ ഇരുളര് വിഭാഗത്തിലെ ജനങ്ങള്‍ക്ക് സഹായമൊരുക്കാന് ഒരു കോടി രൂപ സൂര്യ നല്‍കിയിരുന്നു.


ബി.ജെ.പി നേതാവിന്റെ മകനെ ഉള്‍ഫ മോചിപ്പിച്ചു • Suprabhaatham\nബി.ജെ.പി നേതാവിന്റെ മകനെ ഉള്‍ഫ മോചിപ്പിച്ചു\nSeptember 10, 2016 | 1:07 am IST\nഗുവാഹത്തി: അസമില് ഉള്‍ഫ തീവ്രവാദികള് തട്ടിക്കൊണ്ടുപോയ ബി.ജെ.പി നേതാവിന്റെ മകനെ മോചിപ്പിച്ചു. കഴിഞ്ഞ ഓഗസ്റ്റ് ഒന്നിനാണ് ബി.ജെ.പി നേതാവ് രത്‌നേശ്വര് മോറന്റെ മകന് കുല്‍ദീപിനെ ഉള്‍ഫാ തീവ്രവാദികള് തട്ടിക്കൊണ്ടുപോയത്. ഇയാളെ വിട്ടുകിട്ടുന്നതിന് മോചനദ്രവ്യമായി ഒരു കോടി രൂപ തീവ്രവാദികള് ആവശ്യപ്പെട്ടിരുന്നു. ഇന്നലെയാണ് യുവാവിനെ മോചിപ്പിച്ചത്.\nഎന്നാല് പണത്തിനു വേണ്ടിയായിരുന്നില്ല അപഹരണമെന്ന് ഉള്‍ഫ നേതാവ് പരേശ് ബറുവ അറിയിച്ചതായി ചില മാധ്യമങ്ങള് റിപ്പോര്‍ട്ട് ചെയ്തിരുന്നു.\nതന്നെ സ്വതന്ത്രമാക്കാന് മാതാപിതാക്കളോടും അമ്മാവനോടും മുഖ്യമന്ത്രി സര്‍ബാനന്ദ സോനോവാളിനോടും കുല്‍ദീപ് ആവശ്യപ്പെടുന്ന വിഡിയോ ഈയിടെ പുറത്തുവന്നിരുന്നു. കുല്‍ദീപിനെ മോചിപ്പിക്കുന്നതിന് പണം നല്‍കിയോ എന്ന കാര്യം വ്യക്തമായിട്ടില്ല. അസമിലെ കൊക്രജാറില് തീവ്രവാദികള് ഒരു ചന്തയില് നടത്തിയ ആക്രമണത്തില് ഈയിടെ നിരവധി പേര് കൊല്ലപ്പെട്ടിരുന്നു.


ഏതു വഴിപാട് നേക്കാളും ഉത്തമം ഭാഗ്യം തേടി വരും. പണം കുതിച്ചുയരും ഇത് ചെയ്താൽ.\nനമസ്കാരം എല്ലാവർക്കും ചാനലിലേക്ക് ഒരിക്കൽക്കൂടി സ്നേഹപൂർവ്വം സ്വാഗതം. നമ്മുടെ വീട് ആയാലും ഓഫീസ് ആയാലും നമ്മൾ നടത്തുന്ന കച്ചവടസ്ഥാപനം ആയിക്കോട്ടെ തൊഴിൽ ചെയ്യുന്ന ഇടം ആയിക്കോട്ടെ എവിടെയായാലും നമുക്ക് സാമ്പത്തികമായ അഭിവൃദ്ധിയുണ്ടാകുവാൻ വേണ്ടി ചെയ്യാവുന്ന ഒരു കർമ്മം ആണിത്. അല്പം റോസ് വാട്ടറും ഒരു ചില്ലു ഗ്ലാസും അല്പം പച്ച കർപ്പൂരവും അല്പം മഞ്ഞളും ഉണ്ടെങ്കിൽ ഈ കർമ്മം ആർക്കു വേണമെങ്കിലും ചെയ്യാം. വെറും ഏഴു ദിവസം കൊണ്ട് നിങ്ങൾ ആഗ്രഹിക്കുന്ന രീതിയിൽ നിങ്ങളുടെ കച്ചവടം മെച്ചപ്പെടും. അതല്ല നിങ്ങൾ വീട്ടിലാണ് ചെയ്യുന്നതെങ്കിൽ എങ്കിൽ നിങ്ങൾക്ക് ധനാഭിവൃദ്ധിയും ഉണ്ടാകും. ജീവിതത്തിൽ നിങ്ങൾക്ക് നേട്ടമുണ്ടാകും.\nനിങ്ങൾ ആഗ്രഹിക്കുന്ന കാര്യം സാധ്യമാക്കാൻ ഈ ഒരു കർമ്മം കൊണ്ട് വളരെ എളുപ്പത്തിൽ സാധ്യമാകും എന്നുള്ള കാര്യം വളരെ ഉറപ്പാണ്. ഇതു വെള്ളിയാഴ്ച ദിവസം ചെയ്യുക .എഴു ദിവസം കൊണ്ട് തന്നെ നമുക്ക് ഫലം അനുഭവിച്ചറിയാൻ സാധിക്കുന്നതാണ്. ഒരു ചില്ലു ക്ലാസ്സ് എടുക്കുക അതിൽ നിറയെ റോസ്‌വാട്ടർ എടുക്കുക. റോസ് വാട്ടർ എന്ന് പറയുമ്പോൾ പനിനീര് നന്നായി നിറച്ച് അതിനുശേഷം അതിലേക്ക് അല്പം നമ്മൾ വീട്ടിൽ ഉപയോഗിക്കുന്ന മഞ്ഞൾ എടുക്കരുത് കടയിൽ നിന്നും പുതിയത് വാങ്ങിയത് എടുക്കണം. എന്നിട്ട് ഒരു അല്പം മഞ്ഞൾപൊടി ഈ റോസ് വാട്ടറിൽ കലർത്തുക. അതിനുശേഷം നന്നായി മിക്സ് ചെയ്യുക.കൂടുതൽ വിവരങ്ങൾ അറിയുവാൻ വീഡിയോ മുഴുവനായി കാണുക.


കുളത്തൂപ്പുഴയില് വെടിയുണ്ട കണ്ടെടുത്ത സംഭവം; കോഴിഫാം ഉടമയെ ചോദ്യം ചെയ്തു - Janayugom Online\nFebruary 25, 2020, 9:53 pm\nകുളത്തൂപ്പുഴയില് വെടിയുണ്ട കണ്ടെടുത്ത സംഭവം; കോഴിഫാം ഉടമയെ ചോദ്യം ചെയ്തു\nകുളത്തൂപ്പുഴയില് വെടിയുണ്ട കണ്ടെടുത്ത സംഭവത്തില് തമിഴ്‌നാട്ടിലെ കോഴിഫാം ഉടമയെ പൊലീസ് ചോദ്യം ചെയ്തു. വെടിയുണ്ടകള്‍ക്കൊപ്പം തമിഴ്‌നാട്ടിലെ ഒരു വൈദ്യുതി ബില്ലും ലഭിച്ചിരുന്നു. അത് കോഴിഫാമിന്റേതാണെന്ന് കണ്ടെത്തിയതിനെ തുടര്‍ന്നാണ് ഇയാളെ ചോദ്യം ചെയ്യലിന് വിധേയമാക്കിയത്. ഫാം തമിഴ്‌നാട്ടിലാണെങ്കിലും ഇയാള് കുളത്തൂപ്പുഴയിലാണ് താമസം. എന്നാല് കൂടുതല് വിവരങ്ങള് വെളിപ്പെടുത്താന് എടിഎസ് വൃത്തങ്ങള് തയ്യാറായിട്ടില്ല.\nകുളത്തൂപ്പുഴ അന്തര്‍സംസ്ഥാന പാതയോരത്തിലൂടെ കഴിഞ്ഞ ഒന്നര മാസത്തിനുള്ളില് കടന്നുപോയ മുഴുവന് വാഹനങ്ങളുടെയും വിവരങ്ങള് അന്വേഷണസംഘം ശേഖരിച്ചു. തമിഴ്‌നാട്ടിലേയ്ക്ക് പോയതും തിരികെ വന്നതുമായ വാഹനങ്ങളാണ് പ്രധാനമായും പരിശോധിക്കുന്നത്. വെടിയുണ്ടകള് പൊതിഞ്ഞിരുന്നത് രണ്ട് മലയാള ദിനപത്രങ്ങളിലായിരുന്നു. വെടിയുണ്ടകള് നിക്ഷേപിച്ചത് ഈ മാസം നാലിന് ശേഷമായിരിക്കാമെന്നാണ് വിലയിരുത്തല്.\nറോഡിന്റെ വീതി കൂട്ടുന്നതുമായി ബന്ധപ്പെട്ട് നാലിനാണ് മണ്ണ് നിരത്തിയത്. മണ്ണിട്ടശേഷമാണ് നിക്ഷേപിച്ചതെങ്കില് ഇത് മണ്ണിനടിയില് പോകേണ്ടതായിരുന്നു. വെടിയുണ്ടകള് തീവ്രവാദികളുടെ പക്കല് നിന്ന് അബദ്ധത്തില് വീണതോ, അല്ലെങ്കില് വനത്തിലേയ്ക്കെറിഞ്ഞപ്പോള് റോഡരുകില് വീണതോ ആകാമെന്നും സംശയിക്കുന്നു. ഉന്നത ഉദ്യോഗസ്ഥര് തിങ്കളാഴ്ച രാത്രി കൊല്ലത്ത് യോഗം ചേര്‍ന്ന് അന്വേഷണ പുരോഗതി വിലയിരുത്തി. ആക്രമണം ഉണ്ടായിട്ടില്ലാത്തതിനാല് എന്‍ഐഎ കേസ് ഏറ്റെടുക്കില്ല.\nEnglish Summary; kulathupuzha bullets case\nകറൻസി തന്നെ രാജാവെന്ന് ആർബിഐ; ഡിജിറ്റൽ ഇന്ത്യ ഫലംകണ്ടില്ല


Uttarakhand Flood | ഉത്തരാഖണ്ഡില് പ്രളയം; പാറയിടുക്കില് കുടുങ്ങി കാര്; സാഹസികമായി പുറത്തെടുത്ത് രക്ഷാപ്രവര്‍ത്തകര് – News18 Malayalam\nതിങ്കളാഴ്ച നേപ്പാളില് നിന്നുള്ള മൂന്ന് തൊഴിലാളികള് അടക്കം അഞ്ചു പേരുടെ ജീവനാണ് നഷ്ടപ്പെട്ടത്.\nLast Updated : October 19, 2021, 14:48 IST\nഡെറാഡൂണ്: ഉത്തരാഖണ്ഡില് കനത്ത മഴ തുടരുകയാണ്. മഴക്കെടുതിയില് വന്‍തോതിലുള്ള നാശനഷ്ടങ്ങളാണ് റിപ്പോര്‍ട്ട് ചെയ്യുന്നത്. പ്രളയത്തില് ഏഴു പേരാണ് മരിച്ചത്. സ്റ്റേറ്റ് എമര്‍ജന്‍സി ഓപ്പറേഷന് സെന്റര് അറിയിച്ചു. തിങ്കളാഴ്ച നേപ്പാളില് നിന്നുള്ള മൂന്ന് തൊഴിലാളികള് അടക്കം അഞ്ചു പേരുടെ ജീവനാണ് നഷ്ടപ്പെട്ടത്.\nഉത്തരാഖണ്ഡില് നിന്നുള്ള മഴക്കെടുതിയും രക്ഷാപ്രവര്‍ത്തനത്തിന്റെയും നിരവധി ദൃശ്യങ്ങള് ഇപ്പോള് സോഷ്യല് മീഡിയയില് പ്രചരിക്കുന്നുണ്ട്. ഇപ്പോഴിതാ പാറക്കെട്ടുകള്‍ക്കിടയില് കുടുങ്ങിയിരിക്കുന്ന കാറിനെ അതിസാഹസികമായി രക്ഷാപ്രവര്‍ത്തകര് പുറത്തെടുക്കുന്നതാണ് ദൃശ്യങ്ങളാണ് പ്രചരിക്കുന്നത്.\nനൈനിറ്റാള് നദി കരവിഞ്ഞൊഴുകിയതിനാല് ചുറ്റും വെള്ളം നിറഞ്ഞതിനെ തുടര്‍ന്ന് നൈനിറ്റാളിലെ വിവിധ ഹോട്ടലുകളിലായി നൂറിലേറെ യാത്രക്കാര് കുടുങ്ങി കിടക്കുകയാണ്. ദുരന്തനിവാരണ സേനയുടെ നേതൃത്വത്തില് രക്ഷാപ്രവര്‍ത്തനങ്ങളും ദുരിതാശ്വാസ പ്രവര്‍ത്തനങ്ങളും പുരോഗമിക്കുകയാണ്.\nഉത്തരാഖണ്ഡിലെ വിവിധയിടങ്ങളിലായി മരിച്ച ഏഴ് പേരില് മൂന്ന് പേര് നേപ്പാളില് നിന്നുള്ള തൊഴിലാളികളും മറ്റുള്ളവര് പ്രദേശ വാസികളുമാണ്. പ്രളയത്തിന്റെ പശ്ചാത്തലത്തില് വിവിധ തീര്‍ത്ഥാടന കേന്ദ്രങ്ങളിലേക്കുള്ള യാത്ര സര്‍ക്കാര് വിലക്കിയിട്ടുണ്ട്.\nമല ഇടിഞ്ഞതിനെ തുടര്‍ന്ന് ദേശീയ പാതവഴിയുള്ള ഗതാഗതം തടസപ്പെട്ടതോടെ നിരവധി തീര്‍ത്ഥാടകര് ബദരീനാഥ് ക്ഷേത്രത്തില് കുടുങ്ങിയിരിക്കുകയാണ്.\nപടിഞ്ഞാറന് ഉത്തര്‍പ്രദേശിലും, തെക്കന് ബംഗാളിലും കനത്ത മഴക്ക് സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രം നല്‍കുന്ന മുന്നറിയിപ്പ്. മുഖ്യമന്ത്രി പുഷ്‌കര് സിംഗ് ധാമിയുമായി സംസാരിച്ച പ്രധാനമന്ത്രി നരേന്ദ്രമോദി എല്ലാ പിന്തുണയും വാഗദാനം ചെയ്തു.\nFirst published: October 19, 2021, 14:48 IST


ചെരുപ്പും രാജികത്തുമായി വോട്ടർമാരെ കാണാനെത്തി സ്ഥാനാർത്ഥി ; വീഡിയോ\nതെലങ്കാന തെരഞ്ഞെടുപ്പിന് ദിവസങ്ങൾ മാത്രം ബാക്കി നിൽക്കെ പുതിയ തെരഞ്ഞെടുപ്പ് തന്ത്രങ്ങളുമായി സ്ഥാനാർത്ഥികൾ രംഗത്ത്. തെലങ്കാനയിലെ സ്വതന്ത്ര സ്ഥാനാർത്ഥിയായ അകുല ഹനുമാന്താണ് ഇന്ന് ‘വെറൈറ്റി’ തെരഞ്ഞെടുപ്പ് പ്രചരണത്തിന്റെ പേരിൽ വാർത്തകളിൽ ഇടംനേടിയിരിക്കുന്നത്.\nജഗ്തിയാൽ ജില്ലയിലെ കൊറുത്‌ല മണ്ഡലത്തിലെ വോട്ടർമാരുടെ വീടുകളിലെല്ലാം ചെരുപ്പ് നൽകിക്കൊണ്ടായിരുന്നു അകുലയുടെ പ്രചാരണം. തെരഞ്ഞെടുപ്പിൽ വിജയിച്ച് അധികാരത്തിലെത്തിയ ശേഷം താൻ ഇപ്പോൾ നൽകിയ വാഗ്ദാനങ്ങളൊന്നും പാലിച്ചില്ലെങ്കിൽ ഈ ചെരുപ്പ് കൊണ്ടുതന്നെ തന്നെ അടിക്കാം എന്നാണ് അകുല പറയുന്നത്.\nമാത്രമല്ല തന്റെ രാജികത്തും ചെരുപ്പിനോടൊപ്പം അകുല വോട്ടർമാർക്ക് നൽകുന്നുണ്ട്. താൻ വാഗ്ദാനങ്ങൾ പാലിച്ചില്ലെങ്കിൽ ഈ രാജികത്ത് ഉപയോഗിച്ച് ജനങ്ങൾക്ക് എപ്പോൾ വേണമെങ്കിലും തന്നെ അധികാരത്തിൽ നിന്നും താഴെയിറക്കാമെന്നും അകുല പറയുന്നു.\nസമൂഹത്തിൽ മാറ്റങ്ങൾ കൊണ്ടുവരുന്നതിന്റെ ഭാഗമായാണ് ഈ വേറിട്ട പ്രചരണമെന്നും അകുല പറയുന്നു. സ്വതന്ത്ര സ്ഥാനാർത്ഥിയാണ് അകുല.\nRead more on: Election | Telengana\nതദ്ദേശ ഭരണ സ്ഥാപനങ്ങളിലേക്കുള്ള തെരഞ്ഞെടുപ്പ് മാറ്റിവയ്ക്കണമെന്ന ആവശ്യവുമായി എൽഡിഎഫും യുഡിഎഫും


സൗദി അറേബ്യ, ദമ്പതികൾ, സ്നേഹം\nസൗദി അറേബ്യ ഒരു വലിയ രാജ്യം ഒടുവില്. ഭരിച്ചിരുന്നത് ഒരു ഏകാധിപത്യം അനുസൃതമായി, ഐശ്വര്യത്തിന്റെയും. സൗദി അറേബ്യ ആണ്. വീട്ടിൽ ഏതാണ്ട് മുപ്പതു ലക്ഷം ആളുകളും, -; പാർടി. ഇസ്ലാം തീർച്ചയായും ആണ് പ്രധാന മതം, കമ്പനികൾ അടുത്ത മൂന്നു നാലു തവണ ഒരു ദിവസം പരമാവധി ഒരു മണിക്കൂർ വീതം സമയം അങ്ങനെ അവരുടെ ആചാരങ്ങൾ. അല്ലെങ്കിൽ അവര് ബുഖാരി സൗദി അറേബ്യ, മനോഹരമായ, പോസ്റ്ററുകൾ. എങ്കിലും, കീഴിൽ അനൗദ്യോഗിക ഏകാധിപതം സ ശരീഅത്ത്, മാനിക്കുന്നു വനിതാ ഇൻഫീരിയർ തിരഞ്ഞെടുക്കുക പെൺ ലൈംഗിക വളരെ പ്രധാനമാണ്. ഉം- ഉത്തരം. കാരണം ആയി പറഞ്ഞത്, സ്ത്രീകൾ ഇത് വളരെ അച്ചടക്കമുള്ള രാജ്യം. ഏത് കേൾക്കുമ്പോൾ ഒരു ചെറിയ യാഥാസ്ഥിതിക, അറേബ്യ പുറത്ത്. ഈ ലളിതമായ വസ്തുത. സ്വാഭാവികമായും വളരെ ആകർഷകമായ സ്ത്രീകൾ മാത്രം പറയട്ടെ തീയതി അവളെ, ജീവവായു വേണ്ടി സൗദി സ്ത്രീകൾ. ഉണ്ടായിട്ടും ഒരു ഉഗ്രനായ മത ഖബ്ർ, — ഒഴിയാബാധയായ. നിയന്ത്രണങ്ങൾ. എങ്കിലും, സൗദി അറേബ്യ. ഇതിനകം പരാമർശിച്ചു, മദ്യം എല്ലായിടത്തും.\nസൗദി അറേബ്യ ഒരു പദാനുപദമായ ബയാന്. നം പ്രധാനമായും ഇന്ത്യന്സ്, തുർക്കികൾ ഇന്ത്യക്കാര് നു, പ്രധാന വിഭവങ്ങൾ സൗദി അറേബ്യ റോസ്റ്റ്, ചില്ലി അല്ലെങ്കിൽ ചിക്കൻ, പുളിപ്പില്ലാത്ത അപ്പം. എല്ലാ മൃഗങ്ങളെ അറുത്തു അനുസൃതമായി കസ്റ്റംസ് നിരോധിച്ചിരിക്കുന്നു. അക്കരപ്പച്ച. -മുസ്ലിം, ഗ്രന്ഥം.\nസത്യത്തിൽ, മദീന പ്രവാചകന്, മുഹമ്മദ്, ഇസ്ലാമിലെ പഞ്ചസ്തംഭങ്ങൾ ആരുടെ അനുയായികളെ കീഴടക്കി ഏറ്റവും മിഡിൽ ഈസ്റ്റ്, ഏഷ്യ, വടക്കന് ആഫ്രിക്ക, സ്പെയിന്. നിയന്ത്രണങ്ങൾ, സൗദി അറേബ്യ, ഒരു അന്താരാഷ്ട്ര കൺവെൻഷൻ അല്ലെങ്കിൽ ഒരു ഉണരാത്തതോ ഡേറ്റിംഗ് സേവനം വിളിച്ചു അന്താരാഷ്ട്ര സ്നേഹം. ഡേറ്റിംഗ് പ്രൊഫൈൽ. വീണ്ടും, ലേഖനം, അല്ല ഒരു ഫോട്ടോ വാങ്ങിയ. ഓർക്കുക ദിവസം, നിങ്ങളുടെ സാധ്യതയുള്ള പങ്കാളികളുടെ നിങ്ങളുടെ ഡേറ്റിംഗ് സൈറ്റ്\n← അറബി ചാറ്റ്, സ്വതന്ത്ര ചാറ്റ്, ചാറ്റ്-ദേശം®, രജിസ്ട്രേഷൻ ഇല്ലാതെ\nഓൺലൈൻ ഡേറ്റിംഗ് സൈറ്റ് - സെക്സി ഇംഗ്ലീഷ് പെൺകുട്ടികൾ - ഡേറ്റിങ്ങ് ഉപയോഗിച്ച് ഗേൾസ് →


actor Fahad fazil ayal njanalla is new film - Malayalam Filmibeat\nഫഹദ് ഫാസില് ഇരട്ട വേഷത്തില് എത്തുന്നു\n| Published: Tuesday, December 9, 2014, 12:35 [IST]\nനസ്രിയ ജീവിതത്തിലേയ്ക്ക് കടന്നു വന്നതോടെ ഈ മൊട്ടത്തലയനു ഭാഗ്യം കൂടിയോ..? ഫഹസ് ഫാസിലിന്റെ കാര്യം തന്നെ .. കല്ല്യാണം കഴിച്ചതിനുശേഷം ഫഹദിന്റെ നല്ല കാലവും തെളിഞ്ഞതു പോലെ ആയി. പുതു വര്‍ഷം കൈനിറയെ ചിത്രങ്ങള് ആണ് യുവതാരത്തിനു ലഭിച്ചിരിക്കുന്നത്. പെണ്ണു കാലെടുത്തു വച്ചതോടെ അവന്റെ ശനിയും തുടങ്ങി എന്നും ഏതായാലും പറയില്ല. ബാംഗ്ലൂര് ഡെയ്‌സ് എന്ന സൂപ്പര് ഹിറ്റിനുശേഷം ഫഹദിന്റെ നിരവധി ചിത്രങ്ങള് ആണു അണിയറയില് ഒരുങ്ങുന്നത്.\nപുതു സംവിധായകന് വിനീത് കുമാറിന്റെ ആദ്യ ചിത്രത്തില് നായകനാകുന്നതും ഫഹദ് ആണ്. അയാള് ഞാനല്ല എന്നാണ് പുതിയ ചിത്രത്തിന്റെ പേര്. ഫഹദ് ഫാസില് ആദ്യമായി ഇരട്ട വേഷത്തില് എത്തുന്നു എന്ന പ്രത്യേകതയും ഈ ചിത്രത്തിനു ഉണ്ട്. സംവിധായകന് രഞ്ജിത്തിന്റെ തിരക്കഥയില് ആണ് ചിത്രം ഒരുങ്ങുന്നത്.\nഫഹദ് ഫാസിലിന്റെ നായിക ആയി എത്തുന്നത് പുതുമുഖ നടി ആയിരിക്കും. ദിവ്യ പിള്ള, മൃദുല മുരളി എന്നിവരും ചിത്രത്തില് അഭിനയിക്കുന്നുണ്ട്. ഗുജറാത്തില് താമസിക്കുന്ന ഒരു മലയാളിയുടെ കഥയാണ് ചിത്രം പറയുന്നത്. ബെംഗലൂരുവാണ് ചിത്രത്തിന്റെ പ്രധാന ഷൂട്ടിങ് കേന്ദ്രം. രണ്‍ജി പണിക്കര്, ചെമ്പന് വിനോദ്, ജോജു, ടി.ജി.രവി എന്നിവരാണ് മറ്റു താരങ്ങള്.\nഉത്തരേന്ത്യയില് നിന്നും കുടിയേറി പാര്‍ക്കുന്ന ഒരു മലയാളിയുടെ വേഷത്തില് ആണ് ഫഹദ് പ്രത്യക്ഷപ്പെടുന്നത്. അയാള് ഞാനല്ല എന്ന ചിത്രത്തിന്‍രെ ഷൂട്ടിങ് ഡിസംബര് 24ന് ആരംഭിക്കും.\nRead more about: fahad fazil film malayalam ഫഹദ് ഫാസില് സിനിമ മലയാളം\nFahad fazil double role getup in new film ayal njanalla. this film directed by new director Vineeth kumar\nStory first published: Tuesday, December 9, 2014, 12:35 [IST]


November 7, 2017 , പി.പി. ചെറിയാന്\nകണക്ക്റ്റിക്കട്ട്: ഇന്ത്യന് അമേരിക്കന് വംശജയും കണക്ക്റ്റിക്കട്ട് ഡമോക്രാറ്റിക്ക് പാര്‍ട്ടി വൈസ് ചെയറും, മുന് വാള് സ്ട്രീറ്റ് ബാങ്കറുമായ മുദിത ഭാര്‍ഗവ ഗവര്‍ണ്ണര് സ്ഥാനത്തേക്ക് മത്സരിക്കുന്നു. ഇതോടെ ഗവര്‍ണ്ണര് സ്ഥനത്തേക്ക് മത്സരിക്കാന് രണ്ട് ഇന്ത്യന് അമേരിക്കന് വംശജരായി. റിപ്പബ്ലിക്കന് പാര്‍ട്ടി സ്ഥാനാര്‍ത്ഥിയായി മലയാളിയായായ ഡോപ്രസാദ് ശ്രീനിവാസന് രംഗത്തുണ്ട്. അസംബ്ലി അംഗമാണു ഡോ. ശ്രീനിവാസന്.\nരണ്ടു പതിറ്റാണ്ടിലേറെയായി സാമ്പത്തിക മേഖലയില് പ്രവര്‍ത്തിച്ചു കഴിവു തെളിയിച്ച ഭാര്‍ഗവ, പൂര്‍ണ്ണമായും ഒരു രാഷ്ട്രീയക്കാരിയാണെന്ന് പറയുവാന് തയ്യാറല്ല. ഞാന് രാഷ്ട്രീയക്കാരിയായി അറിയപ്പെടുന്നതിനേക്കാള് വ്യവസായ അനുകൂലിയായി അറിയപ്പെടാനാണ് ആഗ്രഹിക്കുന്നതെന്ന് സ്ഥാനാര്‍ത്ഥിത്വം പ്രഖ്യാപിച്ചു നടത്തിയ പ്രസ്താവനയില് പറയുന്നു.\nകണക്ക്റ്റിക്കട്ടിലെ ജനസംഖ്യയില്3ശതമാനത്തിലേറെ ഏഷ്യന് വംശജരാണ്. ഞാനൊരു ഇന്ത്യന്-അമേരിക്കനാണെന്ന് പറയുന്നതില് അഭിമാനിക്കുന്നു. കൂടുതല് വ്യവസായങ്ങള് സംസ്ഥാനത്തേക്ക് ആകര്‍ഷിക്കുന്നതിനും, അതിലൂടെ തൊഴിലവസരങ്ങള് വര്‍ദ്ധിപ്പിക്കുന്നതിനുമാണ് ഞാന് മുന്‍ഗണന നല്‍കുന്നത്, ഭാര്‍ഗവ പറഞ്ഞു.\nഇന്ത്യന് മാതാപിതാക്കള്‍ക്ക് കാനഡയില് ജനിച്ച മകളാണ് ഭാര്‍ഗവ. 2004 ല് അമേരിക്കന് പൗരത്വം എടുത്ത് 2007 മുതല് കണക്ക്റ്റിക്കട്ടിലാണ് ഭര്‍ത്താവിനോടും, ആര്യ, കല്യാണ് എന്നീ രണ്ടു മക്കളോടൊപ്പം താമസിക്കുന്നത്.


ബിയര് കുപ്പിയില് മഹാത്മാ ഗാന്ധിയുടെ ചിത്രം; മാപ്പു പറഞ്ഞ് ഇസ്രയേല് കമ്പനി | Israeli company apologises for putting Mahatma Gandhi’s image on beer bottles\nബുധനാഴ്ചയാണ് ഇന്ത്യന് ജനതയോടും സര്‍ക്കാരിനോടും മാപ്പപേക്ഷിച്ച് കമ്പനി പ്രസ്താവനയിറക്കിയത്.\nന്യൂഡല്‍ഹി: ബിയര് കുപ്പിയില് രാഷ്ട്രപിതാവ് മഹാത്മാ ഗാന്ധിയുടെ ചിത്രം വന്നതിനെ തുടര്‍ന്നുണ്ടായ വിവാദത്തില് ഇസ്രായേല് കമ്പനി മാപ്പു പറഞ്ഞു. ഇസ്രായേലിന്റെ 71-ാം സ്വാതന്ത്യ ദിനഘോഷത്തിന്റെ ഭാഗമായാണ് മദ്യക്കമ്പനി ഗാന്ധിജിയുടെ ചിത്രം ബിയര് ബോട്ടിലില് ഉപയോഗിച്ചത്. മൂന്ന് ഇസ്രായേല് പ്രധാനമന്ത്രിമാരുടെ ചിത്രങ്ങളും ബിയര് കുപ്പികളില് ആലേഖനം ചെയ്തിരുന്നു. എന്നാല്, ഇസ്രായേലിന് പുറത്ത് നിന്നുള്ള ഏക വ്യക്തി ഗാന്ധിജി മാത്രമായിരുന്നു.\nബുധനാഴ്ചയാണ് ഇന്ത്യന് ജനതയോടും സര്‍ക്കാരിനോടും മാപ്പപേക്ഷിച്ച് കമ്പനി ബ്രാന്‍ഡ് മാനേജര് പ്രസ്താവനയിറക്കിയത്. മഹാത്മാ ഗാന്ധിയെ ഞങ്ങള് വളരെയധികം ബഹുമാനിക്കുകയും വിലമതിക്കുകയും ചെയ്യുന്നു. ഞങ്ങളുടെ തെറ്റായ നടപടിയില് ഖേദം പ്രകടിപ്പിക്കുന്നുവെന്നും പ്രസ്താവനയില് പറയുന്നു.\nഇസ്രായേലിലെ ഇന്ത്യന് എംബസി ഇക്കാര്യത്തിലുള്ള അതൃപ്തി അറിയിച്ചതിനെ തുടര്‍ന്ന് ഗാന്ധിജിയുടെ ഫോട്ടോ പതിച്ച ബിയറുകളുടെ വിതരണം നിര്‍ത്തിവെച്ചിട്ടുണ്ട്. വിപണയിലെത്തിയിട്ടുള്ള ഇത്തരം ബോട്ടിലുകള് പിന്‍വലിപ്പിക്കാനുള്ള നടപടികള് എടുത്തിട്ടുണ്ടെന്നും അവര് പറയുന്നു. മഹാത്മഗാന്ധിക്ക് ആദരവ് നല്‍കുക എന്നതായിരുന്നു ഞങ്ങളുടെ യഥാര്‍ഥ ലക്ഷ്യമെന്നും കമ്പനി അധികൃതര് പ്രസ്താവനയില് അവകാശപ്പെട്ടു.\nചൊവ്വാഴ്ച രാജ്യസഭയില് ചില അംഗങ്ങള് ഇക്കാര്യം ഉന്നയിച്ചതിനെ തുടര്‍ന്ന് ഉപരാഷ്ട്രപതി വെങ്കയ്യ നായിഡു വിദേശ കാര്യമന്ത്രി എസ്. ജയശങ്കറിനോട് വിഷയം അന്വേഷിക്കാനും അടിയന്തര നടപടി സ്വീകരിക്കാനും നിര്‍ദേശിച്ചിരുന്നു.\nContent Highlights: Israeli company apologises for putting Mahatma Gandhi’s image on beer bottles


Diesel Price Today: ഡീസൽ വിലയിൽ ഇടിവ്, പിടിതരാതെ പെട്രോൾ വില; ഇന്നും വർധന - petrol-diesel-rate-in-kerala-on-21st-february-2021 | Samayam Malayalam\nഡീസൽ വിലയിൽ ഇടിവ്, പിടിതരാതെ പെട്രോൾ വില; ഇന്നും വർധന\nAswathi V | Samayam Malayalam | Updated: 21 Feb 2021, 10:15:00 AM\nസംസ്ഥാനത്ത് തുടർച്ചയായ 13-ാം ദിവസവും പെട്രോൾ വിലയിൽ വർധന. ഡീസൽ വില കുത്തനെ ഇടിഞ്ഞു. കേരളത്തിൽ ഇന്ധന വില സർവകാല റെക്കോർഡിലാണ്. ചില്ലറ ഇന്ധന വില ഇപ്പോൾ 2018 ഒക്ടോബറിന് ശേഷമുള്ള ഏറ്റവും ഉയർന്ന നിരക്കിലും.\nതുടർച്ചയായ 13-ാം ദിവസവും പെട്രോൾ വിലയിൽ വർധന\nഡീസൽ വില കുത്തനെ ഇടിഞ്ഞു\nകൊച്ചി: കേരളത്തിൽ തുടർച്ചയായ 13-ാം ദിവസവും പെട്രോൾ വിലയിൽ വർധന. വിവിധ നഗരങ്ങളിൽ പെട്രോളിന് 45 പൈസയാണ് ഉയർന്നത്. കഴിഞ്ഞ 12 ദിവസംകൊണ്ട് പെട്രോളിന് മൂന്ന് രൂപ 68 പൈസയാണ് കൂടിയത്. ഒരു ലിറ്റർ പെട്രോളിന് ഇന്ന് 92.91 രൂപയാണ് വില. അതേസമയം ഡീസൽ വില കുത്തനെ ഇടിഞ്ഞു. 75 പൈസ ഇടിഞ്ഞ് ഇന്ന് ഒരു ലിറ്റർ ഡീസലിന് 86.22 രൂപയാണ് വില. കഴിഞ്ഞ 12 ദിവസമായി ഡീസൽ വില കുതിച്ചുയരുകയായിരുന്നു. മൂന്ന് രൂപ 74 പൈസയാണ് ഡീസലിന് ഇതുവരെ വർധിച്ചത്.\nകേരളത്തിൽ ഇന്ധന വില സർവകാല റെക്കോർഡിലാണ്. കൊച്ചിയിൽ പെട്രോളിന് 90.46 രൂപയാണ് വില. ഡീസലിന് 85.08 രൂപയും. കോഴിക്കോട് 90.84 രൂപയാണ് ഒരു ലിറ്റർ പെട്രോളിന് ഇന്നത്തെ വില. ഡീസലിന് 85.48 രൂപയും. അതേസമയം രാജ്യത്തെ ചില്ലറ ഇന്ധന വില ഇപ്പോൾ 2018 ഒക്ടോബറിന് ശേഷമുള്ള ഏറ്റവും ഉയർന്ന നിരക്കിലാണ്. പെട്രോളിന് അന്ന് 85 രൂപ 99 പൈസ ആയിരുന്നു. ഈ സർവകാല റെക്കോർഡാണ് ഇന്ന് മറികടന്നത്.\nപ്രധാന മെട്രോനഗരങ്ങളായ ഡൽഹി, മുംബൈ എന്നിവിടങ്ങളിലെല്ലാം ഇന്ധന വില റെക്കോർഡിലെത്തി. ഡൽഹിയിൽ ഒരു ലിറ്റർ പെട്രോളിന് 90.58 രൂപയാണ് വില. ഡീസലിന് 80.97 രൂപയാണ് വില. മുംബൈയിൽ പെട്രോളിനും ഡീസലിനും തീവിലയാണ്. ഒരു ലിറ്റർ പെട്രോളിന് 97 രൂപയാണ് ഇന്നത്തെ വില. ഡീസലിന് 88.06 രൂപയും.\nതിരുവനന്തപുരം 92.91 85.08\nകൊച്ചി 90.46 84\nകോഴിക്കോട് 90.84 85.48\nന്യൂഡല്‍ഹി 90.58 80.97\nമുംബൈ 97 88.06\nആഗോള വിപണിയിലെ ക്രൂഡ് ഓയിൽ വിലയും ഡോളർ രൂപ വിനിമയവും കണക്കാക്കിയാണ് രാജ്യത്തെ ഇന്ധനവില നിർണയിക്കുന്നത്. ആഗോള ക്രൂഡ് ഓയിൽ വിലയും ഡോളർ വിനിമയ നിരക്കും ഇടിഞ്ഞു. ഇന്ന് ഒരു ബാരൽ അസംസ്‌കൃത എണ്ണയ്ക്ക് (ക്രൂഡ് ഓയിൽ) ഇന്ന് 62.84 ഡോളറാണ് വില. 72.55 രൂപയിലാണ് ഇന്ന് ഡോളർ വിനിമയം നടക്കുന്നത്.\nകുതിച്ചുയർന്ന് പെട്രോൾ, ഡീസൽ വില; ഇന്നും വർധന ആര്‍ട്ടിക്കിള് ഷോ\nWeb Title : petrol-diesel-rate-in-kerala-on-21st-february-2021


അയോധ്യ കേസിൽ വിധി ഇന്ന്; രാജ്യത്ത് അതീവസുരക്ഷ |\nഅയോധ്യ കേസിൽ വിധി ഇന്ന്; രാജ്യത്ത് അതീവസുരക്ഷ\nSaturday, November 9, 2019 7:50 AM IST\nന്യൂഡൽഹി: അയോധ്യ കേസിലെ സുപ്രധാനവിധി സുപ്രീംകോടതി ഇന്ന് പ്രഖ്യാപിക്കും. ചീഫ് ജസ്റ്റീസ് രഞ്ജൻ ഗൊഗോയ് അധ്യക്ഷനായ അഞ്ചംഗ ഭരണഘടനാ ബെഞ്ച് രാവിലെ 10.30ന് വിധി പ്രസ്താവം നടത്തും. കേസിൽ 40 ദിവസം നീണ്ട തുടർ വാദത്തിന് ശേഷമാണ് വിധി പറയുന്നത്. ശനിയാഴ്ച അവധിദിനമായിട്ടും അയോധ്യ കേസില് വിധി പറയാന് ഭരണഘടനാ ബെഞ്ച് തീരുമാനിക്കുകയായിരുന്നു.\nബിഹാർ, മധ്യപ്രദേശ്, ഡൽഹി എന്നീ സംസ്ഥാനങ്ങളിലും അതീവജാഗ്രത ഏർപ്പെടുത്തിയിട്ടുണ്ട്. വിധി എന്തു തന്നെയായാലും സൗഹാർദം കാത്തുസൂക്ഷിക്കണമെന്ന് പ്രധാനമന്ത്രി നരേന്ദ്ര മോദി ആവശ്യപ്പെട്ടു. വിധി ആരുടെയും ജയമോ പരാജയമോ അല്ല. രാജ്യത്തിന്‍റെ ഐക്യമാണ് പ്രധാനമെന്നും അദ്ദേഹം ട്വിറ്ററിൽ കുറിച്ചു.\nഅയോധ്യ; സുപ്രീംകോടതി വിധി എല്ലാവരും ഉള്‍ക്കൊള്ളണമെന്ന് മുഖ്യമന്ത്രി\nഅയോധ്യ വിധിയെ ബഹുമാനിക്കുന്നുവെന്ന് മുസ്‌ലിം വ്യക്തിനിയമ ബോര്‍ഡ്\nതർക്ക ഭൂമി ആർക്കും വിട്ടുകൊടുക്കാതെ സുപ്രീംകോടതി\nരാമജന്മഭൂമി-ബാബറി മസ്ജിദ് കേസിന്‍റെ നാൾവഴികളിലൂടെ\nതർക്കഭൂമിയിൽ ക്ഷേത്രം, മസ്ജിദിന് പകരം ഭൂമി\nഅയോധ്യ കേസിലെ വിധി പ്രസ്താവം ആരംഭിച്ചു\nന്യൂഡൽഹി: കോവിഡ് സ്ഥിരീകരിച്ചതോടെ ആത്മഹത്യക്ക് ശ്രമിച്ച മലയാളി നഴ്സ് മരിച്ചു. പുനലൂർ സ്വദേശി ബിസ്മി സ...


വീണ്ടും വിദേശ യാത്രക്കൊരുങ്ങി മോദി; അടുത്തയാഴ്ച ആഫ്രിക്കന് രാജ്യങ്ങളിലേക്ക് പോകും; റുവാണ്ടയിലേക്ക് 200 പശുക്കളെയും നല്‍കും • ഇ വാർത്ത | evartha\nevartha Desk July 20, 2018, 5:26 pm July 20, 2018\nപ്രധാനമന്ത്രി നരേന്ദ്ര മോദി വീണ്ടും വിദേശ യാത്രക്ക്. മൂന്ന് ആഫ്രിക്കന് രാജ്യങ്ങളിലെ അഞ്ച് ദിവസത്തെ ഔദ്യോഗിക സന്ദര്‍ശനത്തിനായി അടുത്തയാഴ്ച മോദി യാത്ര തിരിക്കും. ആഫ്രിക്കന് രാജ്യങ്ങളായ ദക്ഷിണാഫ്രിക്ക, ഉഗാണ്ട, റുവാണ്ട എന്നിവിടങ്ങളില് ജൂലൈ 23 മുതല് 27 വരെയാണ് മോദി സന്ദര്‍ശനം നടത്തുക.\nആദ്യം റുവാണ്ടയില് എത്തുന്ന പ്രധാനമന്ത്രി തുടര്‍ന്ന് ഉഗാണ്ടയും ദക്ഷിണാഫ്രിക്കയും സന്ദര്‍ശിക്കും. റുവാണ്ടയിലെ ഇന്ത്യന് സമൂഹവുമായി പ്രധാനമന്ത്രി ആശയവിനിമയം നടത്തും. 200 പശുക്കളെയും രാജ്യത്തിന് കൈമാറും. റുവാണ്ട സന്ദര്‍ശിക്കുന്ന ആദ്യ ഇന്ത്യന് പ്രധാനമന്ത്രിയാണ് മോദി.\nഉഗാണ്ടയില് രണ്ട് ദിവസത്തെ സന്ദര്‍ശനമാണ് മോദി നടത്തുക. ഉഗാണ്ട പാര്‍ലമെന്റിനെയും ഇന്ത്യന് സമൂഹത്തെയും അഭിസംബോധന ചെയ്യുന്ന പ്രധാനമന്ത്രി പ്രസിഡന്റ് യൊവേരി മുസെവേനിയുമായി പ്രതിനിധിതല ചര്‍ച്ച നടത്തും. ദക്ഷിണാഫ്രിക്കയില് നടക്കുന്ന ബ്രിക്‌സ് ഉച്ചകോടിയില് മോദി പങ്കെടുക്കും.\nബ്രിക്‌സ് അംഗരാജ്യങ്ങളിലെ നേതാക്കളുമായി ഉഭയകക്ഷി ചര്‍ച്ചകള് നടത്തും. ഇതോടൊപ്പം ദക്ഷിണാഫ്രിക്കന് പ്രസിഡന്റ് സിറിള് റാമഫോസയുമായി കൂടിക്കാഴ്ച നടത്തുന്നുണ്ട്. വളര്‍ച്ച, ആരോഗ്യം, പ്രതിരോധ കുത്തിവെപ്പ്, സമാധാനപാലനം, സുസ്ഥിര വികസനം എന്നിവയാണ് ഇത്തവണത്തെ ബ്രിക്‌സ് ഉച്ചകോടിയുടെ മുഖ്യ വിഷയങ്ങള്.


വെളിച്ചത്തെ വെളിപ്പെടുത്തിയ സി.വി രാമൻ | 50 th death anniversary | C V Raman\nവെളിച്ചത്തെ വെളിപ്പെടുത്തിയ സി.വി രാമൻ\nമനോരമ ലേഖകൻ November 20, 2020 11:37 AM IST\nശാസ്‌ത്ര ഗവേഷണങ്ങൾ എപ്പോഴും മനുഷ്യനന്മയ്‌ക്കു വേണ്ടി\nശാസ്ത്രലോകത്ത് ‘രാമൻ പ്രഭാവത്തിലൂടെ’ ഇന്ത്യയുടെ പ്രഭ പരത്തിയ സി.വി. രാമൻ ഓർമയായിട്ട് നാളെ 50 വർഷം\nഅടങ്ങാത്ത അന്വേഷണ ത്വരയും പ്രതിഭയും സമന്വയിച്ച യാത്രയിലൂടെ ഭൗതികശാസ്ത്രത്തിന്റെ ഉന്നതികൾ കീഴടക്കിയ മഹാശാസ്ത്രജ്ഞനായിരുന്നു സി.വി.രാമൻ. ശാസ്‌ത്ര ഗവേഷണങ്ങൾ എപ്പോഴും മനുഷ്യനന്മയ്‌ക്കു വേണ്ടിയാകണമെന്ന് ആഗ്രഹിക്കുകയും പ്രവൃത്തിയിലൂടെ അതു കാണിച്ചുകൊടുക്കുകയും ചെയ്തു അദ്ദേഹം.\n1930ലെ ഭൗതിക ശാസ്ത്ര നൊബേൽ പുരസ്കാരം നേടിയത് രാമൻ പ്രഭാവത്തിന്റെ കണ്ടുപിടിത്തമാണ്.\nഒരു ഏക വർണ പ്രകാശം സുതാര്യമായ ദ്രാവകത്തിലൂടെ കടത്തിവിട്ടാൽ പുറത്തുവരുന്ന പ്രകാശത്തിന്റെ തരംഗദൈർഘ്യം വ്യത്യസ്‌തമായിരിക്കും. ദ്രാവകങ്ങളിലെ വിസരണമാണിതിനു കാരണം. കടൽ നീല നിറത്തിൽ കാണാൻ കാരണം സൂര്യപ്രകാശം ജലകണികകളിലൂടെ കടന്നുപോകുമ്പോൾ ഉണ്ടാകുന്ന വിസരണം മൂലമാണെന്ന് രാമൻ തെളിയിച്ചു. 1928 ഫെബ്രുവരി 28 നാണ് രാമൻ പ്രഭാവം എന്ന തന്റെ കണ്ടുപിടിത്തം അദ്ദേഹം ലോകത്തിനു മുന്നിൽ വെളിപ്പെടുത്തിയത്. ഇതിന്റെ സ്മരണയിലാണു ഫെബ്രുവരി 28 നാം ദേശീയ ശാസ്‌ത്രദിനമായി ആചരിക്കുന്നത്.\nബഹിരാകാശ വീട്ടിൽ മനുഷ്യന്റെ 20 കൊല്ലം\n1888 നവംബർ ഏഴിന് തമിഴ്‌നാട്ടിലെ തിരുച്ചിറപ്പള്ളിക്കടുത്ത് തിരുവണയ്ക്കാവൽ ഗ്രാമത്തിൽ ജനിച്ചു. വിശാഖപട്ടണത്തെ ഹിന്ദു ഹൈസ്‌കൂൾ, മദ്രാസ് പ്രസിഡൻസി കോളജ് എന്നിവിടങ്ങളിൽ പഠനം. 1907ൽ കൊൽക്കത്തയിൽ ഇന്ത്യൻ ഫിനാൻഷ്യൽ സർവീസിൽ ജോലിയിൽ പ്രവേശിച്ചു. 1917 മുതൽ കൊൽക്കത്ത സർവകലാശാലയിൽ പ്രഫസർ. 1933ൽ ഇന്ത്യൻ ഇൻസ്‌റ്റിറ്റ്യൂട്ട് ഓഫ് സയൻസിന്റെ ഡയറക്‌ടർ. 1934ൽ ഇന്ത്യൻ അക്കാദമി ഓഫ് സയൻസിനു തുടക്കമിട്ടു. 1948ൽ ഇന്ത്യൻ ഇൻസ്‌റ്റിറ്റ്യൂട്ട് ഓഫ് സയൻസിൽനിന്നു വിരമിച്ചശേഷം മൈസൂർ രാജാവു നൽകിയ പതിനൊന്ന് ഏക്കറിൽ രാമൻ റിസർച് ഇൻസ്‌റ്റിറ്റ്യൂട്ട് സ്‌ഥാപിച്ചു. ലെനിൻ പീസ് പ്രൈസ് തുടങ്ങി ഒട്ടേറെ ബഹുമതികൾ ലഭിച്ചു. മരണം 1970 നവംബർ 21ന്.\nEnglish summary : 50th death anniversary of C V Raman


ആരാധക പിന്തുണയില് റെക്കോഡിട്ട് കേരള ബ്ലാസ്‌റ്റേഴ്‌സ് | Kerala Blasters| isl\nആരാധക പിന്തുണയില് റെക്കോഡിട്ട് കേരള ബ്ലാസ്‌റ്റേഴ്‌സ്\nAug 5, 2019, 04:18 PM IST\nഏഷ്യയില് ഏറ്റവുമധികം ആരാധകരുള്ള ഫുട്‌ബോള് ക്ലബുകളിലൊന്നായി കേരള ബ്ലാസ്റ്റേഴ്സ്\nImage courtesy: Kerala Blasters/fb\nകൊച്ചി: ഇന്ത്യയില് ഏറ്റവുമധികം ആരാധകരുള്ള ഫുട്‌ബോള് ക്ലബ്ബ് എന്ന നേട്ടം സ്വന്തമാക്കി കേരള ബ്ലാസ്‌റ്റേഴ്‌സ്. ബ്ലാസ്‌റ്റേഴ്‌സിന്റെ ഔദ്യോഗിക ഇന്‍സ്റ്റാഗ്രാം പേജിലെ ഫോളോവേഴ്സിന്റെ എണ്ണം 10 ലക്ഷം കടന്നു. ഇതാദ്യമായാണ് ഇന്ത്യന് സൂപ്പര് ലീഗിലെ ഒടു ടീമിന്റെ ഇന്‍സ്റ്റാഗ്രാം ഫോളോവേഴ്സിന്റെ എണ്ണം 10 ലക്ഷം കടക്കുന്നത്.\n2014 മെയ് 14-ന് രൂപംകൊണ്ട കേരള ബ്ലാസ്‌റ്റേഴ്‌സിനെ ഫെയ്‌സ്ബുക്ക്, ട്വിറ്റര്, ഇന്‍സ്റ്റാഗ്രാം തുടങ്ങിയ സോഷ്യല് മീഡിയ പ്ലാറ്റ്‌ഫോമുകളില് പിന്തുടരുന്നത് 3.9 ദശലക്ഷം പേരാണ്. മാത്രമല്ല ഏഷ്യയില് ഏറ്റവും കൂടുതല് ആരാധകരുള്ള അഞ്ചാമത്തെ ഫുട്‌ബോള് ക്ലബ്ബാണ് കേരള ബ്ലാസ്റ്റേഴ്സ്.\nചില ഐ.പി.എല് ടീമുകളേക്കാള് ആരാധകരുണ്ട് കേരള ബ്ലാസ്റ്റേഴ്സിന് എന്നത് ക്ലബിനുള്ള മികച്ച പിന്തുണ വ്യക്തമാക്കുന്നു. ഐ.എസ്.എല്ലിലെ മൊത്തം കാഴ്ചക്കാരില് 45 ശതമാനവും ബ്ലാസ്റ്റേഴ്‌സിന്റെ കളികള്‍ക്കാനുള്ളത്.\nകേരളത്തിലെ ഏറ്റവും അധികം ആളുകള് കണ്ടിട്ടുള്ള ആദ്യം പത്തു പരിപാടികളില് സ്ഥിരമായി കേരള ബ്ലാസ്റ്റേഴ്‌സിന്റെ കളികള് ഉള്‍പ്പെടുന്നുണ്ട്. ഏറ്റവും അധികം ആരാധകര് സ്റ്റേഡിയത്തില് തിങ്ങികൂടുന്ന 10 യൂറോപ്പ് ഇതര ടീമുകളില് ഒന്നാണ് കേരള ബ്ലാസ്റ്റേഴ്സ്.\nകഴിഞ്ഞ അഞ്ചു വര്‍ഷക്കാലമായി ശരാശരി 40000 ആരാധകരാണ് ബ്ലാസ്റ്റേഴ്‌സിന്റെ കളി കാണാനായി എത്തുന്നത്. 2018-ലെ 'ഐ.എസ്.എല് ബെസ്റ്റ് പിച്ച് ഓഫ് ദി ഇയര് പുരസ്‌കാരവും' ബ്ലാസ്റ്റേഴ്‌സിനായിരുന്നു.\nContent Highlights: Kerala Blasters is one of the most popular football clubs in Asia\nബ്ലാസ്റ്റേഴ്സ് പ്രതീക്ഷിക്കുന്ന ആ ജയം ഇന്നു വരുമോ?\nഗ്രീസ്മാന്റെ ഇരട്ടഗോളില് രക്ഷപ്പെട്ട് ബാഴ്‌സ; റയലിനും വിജയം\nയുണൈറ്റഡിന് നാണക്കേട്; സ്വന്തം തട്ടകത്തില് ബേണ്‍ലിയോട് തോല്‍വി\nഗ്രൗണ്ടില് പൊടിപറത്തി സ്‌കൂള് കുട്ടികളുടെ ഫ്രീ കിക്ക്; അമ്പരന്ന് അന്താരാഷ്ട്ര താരങ്ങള്\nകൊല്‍ക്കത്ത ഡര്‍ബിയില് മോഹന് ബഗാന് വിജയം\nമാഞ്ചസ്റ്റര് യുണൈറ്റഡിനെ എതിരില്ലാത്ത രണ്ട് ഗോളുകള്‍ക്ക് തകര്‍ത്ത് ലിവര്‍പൂള്


docterude vivaham | ഇതാണ് ന്യൂജെന് കല്യാണം.. സംഭവം വേറെ ലെവലാണ്; കല്യാണമൊക്കെ ശരി തന്നെ... അരപ്പവന് പോയിട്ട് അണുമണി തൂക്കം സ്വര്‍ണം പോലും ദേഹത്ത് പാടില്ല... അല്ലെങ്കില് ഞാന് വിവാഹ വേദിയിലേക്കില്ല'; സോഷ്യൽമീഡിയയിൽ വൈറലായി ഒരു കല്യാണചിത്രങ്ങൾ - Malayalivartha.com Widgets Magazine\nഇതാണ് ന്യൂജെന് കല്യാണം.. സംഭവം വേറെ ലെവലാണ്; കല്യാണമൊക്കെ ശരി തന്നെ... അരപ്പവന് പോയിട്ട് അണുമണി തൂക്കം സ്വര്‍ണം പോലും ദേഹത്ത് പാടില്ല... അല്ലെങ്കില് ഞാന് വിവാഹ വേദിയിലേക്കില്ല'; സോഷ്യൽമീഡിയയിൽ വൈറലായി ഒരു കല്യാണചിത്രങ്ങൾ\n29 JANUARY 2020 10:04 AM IST\nമക്കളുടെ വിവാഹം ഏതു മാതാപിതാക്കളുടെയും സ്വപ്‌നമാണ്. വിവാഹ ദിവസത്തെക്കുറിച്ച് വലിയ സ്വപ്‌നവുമായി നടക്കുന്ന ചെറുപ്പക്കാരുമുണ്ട്. അതിനാല് തന്നെ വിവാഹം ആഡംബരപൂര്‍ണമാക്കാന് മാതാപിതാക്കളും മക്കളും ഒരുപോലെ ശ്രമിക്കാറുമുണ്ട്. അതിനാല് തന്നെ പല വിവാഹങ്ങളും പണക്കൊഴുപ്പിന്റെ മേളമായി മാറുന്നു. ഈ സാഹചര്യത്തിലാണ് ഒരു ന്യൂജന് വിവാഹം ശ്രദ്ധേയമാകുന്നത്. ഡോ. വേണു ഗോപാലിന്റേയും ഡോ. സുപ്രിയയുടേയും പ്രിയമകളാണ് ഡോ.നീതു . കല്യാണം ഉറപ്പിച്ചയുടന് അവള് മാതാപിതാക്കളുടെ മുന്നില് ഡിമാന്‍ഡ് വച്ചു - 'കല്യാണമൊക്കെ ശരി തന്നെ. അരപ്പവന് പോയിട്ട് അണുമണി തൂക്കം സ്വര്‍ണം പോലും ദേഹത്ത് പാടില്ല. അല്ലെങ്കില് ഞാന് വിവാഹ വേദിയിലേക്കില്ല'. വധുവിന്റെ അച്ഛന് ഡോ. വേണുഗോപാല് മുന്‍പും വാര്‍ത്തകളില് നിറഞ്ഞു നിന്നിരുന്നു, അപകടത്തില്‍പ്പെട്ട ജഗതി ശ്രീകുമാറിന്റെ ജീവന് രക്ഷിച്ച ഡോക്ടര് എന്ന പേരില്. ഇപ്പോള് മകളുടെ വിവാഹത്തിലൂടെ വീണ്ടും വാര്‍ത്തകളില് നിറയുമ്ബോള് ഒരുപാട് കുടുംബങ്ങള്‍ക്ക് മാതൃകയാവുകയാണ് അദ്ദേഹം.\nഅരപ്പവന് പോയിട്ട്, പേരിനു പോലും പൊന്നണിഞ്ഞ് കല്യാണ പന്തലില് എത്തില്ല എന്നുള്ളത് നീതുവിന്റെ സ്റ്റാന്‍ഡ് ആണ്. കേട്ടമാത്രയില് ഒന്ന് ഷോക്കായി. ഏറ്റവും കൂടുതല് ഞെട്ടിയത് അവളുടെ അമ്മ ഡോ. സുപ്രിയയാണ്. ബന്ധുക്കളെന്തു പറയും ആള്‍ക്കാര് എന്തു വിചാരിക്കും എന്നൊക്കെ. പക്ഷേ അവളുടെ തീരുമാനം ഉറച്ചതായിരുന്നു. ലാളിത്യത്തോടെ വിവാഹം നടത്തണം എന്ന അവളുടെ ഉദ്ദേശശുദ്ധി കൂടി അറിഞ്ഞപ്പോള് ആശങ്ക വഴിമാറി, പകരം അവളെക്കുറിച്ചോര്‍ത്ത് അഭിമാനം തോന്നി.- ഡോ. വേണുഗോപാല് പറയുന്നു. മകളുടെ സീനിയറും മിംസ് ഹോസ്പിറ്റലിലെ ഡോക്ടറുമായ കമലാണ് വരന്. മരുമകനും അവളുടെ ഇഷ്ടത്തിന് പൂര്‍ണ സപ്പോര്‍ട്ടായിരുന്നു. വരന്റെ വീട്ടുകാരുടെ ഭാഗത്തു നിന്ന് എതിര്‍പ്പൊന്നും വന്നില്ല. ആഗ്രഹപ്രകാരം താലികെട്ട് കാണണം എന്നുള്ള ഒരേ ഒരു ഡിമാന്റ് മാത്രമേ അവര് പറഞ്ഞുള്ളൂ. അല്ലെങ്കില് രജിസ്റ്റര് മാര്യേജ് ആയിട്ട് പിന്നേയും ചുരുങ്ങിയേനെ. കോഴിക്കോട് ശ്രീകണ്ഠേശ്വര ക്ഷേത്രത്തില് വെച്ച് രണ്ട് വീട്ടുകാര് മാത്രം പങ്കെടുത്ത വിവാഹം. മേക്കപ്പില് കുളിക്കാതെ സിമ്ബിളായി എന്റെ കുട്ടിയെത്തി. അവിടെ വച്ച് അതിലും സിമ്ബിളായി താലികെട്ട്, ശുഭം.\nപൊലീസിനു ഹെലികോപ്ടര് വാടകക്കെടുത്ത വകയില് കോടികളുടെ ബാധ്യത; ആറ് മാസത്തിനിടെ പറന്നത് അഞ്ച് തവണ മാത്രം (51 minutes ago)


യുവതി ഭർതൃവീട്ടിൽ തൂങ്ങിമരിച്ച നിലയിൽ; സ്ത്രീധന പീഡനമെന്ന് സംശയം | Inasuspected case of dowry harassment woman found hanging in hisbands home – News18 Malayalam\nയുവതി ഭർതൃവീട്ടിൽ തൂങ്ങിമരിച്ച നിലയിൽ; സ്ത്രീധന പീഡനമെന്ന് സംശയം\nസ്ത്രീധനത്തിന് വേണ്ടിയുള്ള പീഡനത്തിൽ മനംനൊന്താണ് റംസീന ജീവനൊടുക്കിയതെന്നാണ് വീട്ടുകാരുടെ ആരോപണം .\nLast Updated : September 17, 2020, 15:31 IST\nകാസർഗോഡ് : ചട്ടഞ്ചാൽ സ്വദേശിനിയായ യുവതിയെ പുല്ലൂരിലെ ഭർതൃവീട്ടിലെ കിടപ്പുമുറിയിൽ തൂങ്ങിമരിച്ചനിലയിൽ കണ്ടെത്തി. ഉദയ നഗറിലെ പ്രവാസി ഷുക്കൂറിൻ്റെ ഭാര്യ റംസീന (27) യെയാണ് കഴിഞ്ഞ ദിവസം അഞ്ചരയോടെ മരിച്ച നിലയിൽ കണ്ടെത്തിയത്.\nസ്ത്രീധനത്തിന് വേണ്ടിയുള്ള പീഡനത്തിൽ മനംനൊന്താണ് റംസീന ജീവനൊടുക്കിയതെന്നാണ് വീട്ടുകാരുടെ ആരോപണം . 2014ലാണ് വിവാഹം നടന്നത്. രണ്ടു ലക്ഷം രൂപയും 35 പവൻ സ്വർണ്ണവും നൽകിയിരുന്നു. ഇതിനുപുറമേ കൂടുതൽ സ്വർണവും പണവും ആവശ്യപ്പെട്ട് ഭർതൃവീട്ടിൽ നിന്നും നിരന്തരം ശല്യം ചെയ്തിരുന്നതായി വീട്ടുകാർ പറയുന്നു. ഇതിൻ്റെ പേരിൽ മർദ്ദനമേൽക്കേണ്ടിയും വന്നിരുന്നുവെന്നും ആരോപിക്കുന്നു.\nAlso Read-'ജലീലിന് വർഷങ്ങളായി സ്വപ്നസുരേഷുമായി ബന്ധമുണ്ട്'; ഖുറാന്‍റെ മറവിൽ സ്വർണം കടത്താൻ അറിഞ്ഞോ അറിയാതെയോ കൂട്ടുന്നുവെന്ന് കെ. സുരേന്ദ്രൻ\nരണ്ടുദിവസം മുമ്പാണ് ചട്ടഞ്ചാലിലെ സ്വന്തം വീട്ടിൽ നിന്നും തിരിച്ചു ഭർതൃവീട്ടിലേക്ക് റംസീന എത്തിയത്. ഭർതൃവീട്ടിലുള്ള പീഡനത്തെക്കുറിച്ച് വീട്ടുകാരോട് പറഞ്ഞിരുന്നു. വീട്ടിൽതന്നെ കഴിയാമെന്ന് പറഞ്ഞിരുന്നെങ്കിലും റംസീന പോവുകയായിരുന്നു എന്നാണ് കുടുംബം പറയുന്നത്. ഇന്നലെ അഞ്ചരയോടെ പുല്ലൂരിലെ വീട്ടിൽനിന്ന് വീട്ടുകാരെ വിളിച്ച് റംസീനക്ക് സുഖമില്ലെന്നും ഉടൻ വരണമെന്നും ആവശ്യപ്പെട്ടു. വീട്ടുകാർ എത്തുമ്പോഴേക്കും മാവുങ്കാലിലെ സ്വകാര്യ ആശുപത്രിയിലെത്തിച്ചിരുന്നു. ഇതോടെയാണ് തൂങ്ങി മരിച്ചതാണെന്ന് മനസ്സിലായത്.\nമുഹമ്മദ് കുഞ്ഞിയുടെയും റസിയയുടെയും മകളാണ്. മക്കൾ: നാലര വയസ്സുള്ള ഖജ് ഫാത്തിമ, രണ്ട് വയസ്സുള്ള സമാസ്. സഹോദരങ്ങൾ: ജംഷീന, റാഹിദ്, ശാലു. ഭർത്താവ് ഷുക്കൂർ ഗൾഫിലാണുള്ളത്.\nFirst published: September 17, 2020, 15:07 IST


കോട്ടയത്ത് ഭര്‍ത്താവ് ഭാര്യയെ വെട്ടിക്കൊന്നു :: Janmabhumi Daily\nMonday4June 2018 9:02 am IST\nതിങ്കളാഴ്ച പുലര്‍ച്ചെ നാലുമണിയോടെയാണ് സംഭവം. ആരോ വിളിച്ച് അറിയിച്ചതിന്‍റെ അടിസ്ഥാനത്തില് പോലീസ് എത്തുമ്പോള് തങ്കമ്മ കിടപ്പുമുറിയില് വെട്ടേറ്റ് മരിച്ചു കിടക്കുകയായിരുന്നു. കുമാരനെ വീടിനുള്ളില് നിന്ന് പോലീസ് പിടികൂടി.\nകോട്ടയം: എരുമേലിക്കടുത്ത് മഞ്ഞളാംകുരുവിയില് ഭര്‍ത്താവ് ഭാര്യയെ വെട്ടിക്കൊന്നു. ഈറ്റത്തോട്ടത്തില് കുമാരന്റെ ഭാര്യ തങ്കമ്മയാണ്(65) കൊല്ലപ്പെട്ടത്. ഭര്‍ത്താവ് കുമാരന് എരുമേലി പോലീസിന്റെ പിടിയിലാണ്.\nതെങ്ങുകയറ്റ തൊഴിലാളിയായ ഇയാള് മാനസിക രോഗത്തിന് അടിമയാണെന്ന് കരുതുന്നതായി പോലീസ് പറഞ്ഞു. ഉന്നത പോലീസ് ഉദ്യോഗസ്ഥര് എത്തിയ ശേഷമാണ് മൃതദേഹം ഇന്‍ക്വസ്റ്റ് നടത്തി പോസ്റ്റമോര്‍ട്ടത്തിനായി മാറ്റിയത്.


ബ്ലാസ്റ്റേഴ്സിലെ ആറാം വിദേശ താരം ക്രൊയേഷ്യയിൽ നിന്നെന്ന് സൂചന | Azchavattom Online USA\nകേരള ബ്ലാസ്റ്റേഴ്സിലെ ആറാം വിദേശ താരം ക്രൊയേഷ്യയിൽ നിന്നെന്ന് സൂചന. 30കാരനായ പ്രതിരോധ താരം മാർകോ ലെസ്കോവിച്ച് ആവും ബ്ലാസ്റ്റേഴിൻ്റെ ആറാം വിദേശ താരമെന്നാണ് റിപ്പോർട്ടുകൾ സൂചിപ്പിക്കുന്നത്. സെൻ്റർ ബാക്കായാണ് താരം കളിക്കുന്നതെങ്കിലും ഡിഫൻസീവ് മിഡ്ഫീൽഡർ റോളിലും തിളങ്ങാൻ ലെസ്കോവിച്ചിനു കഴിയും.\nPreviousനിപ സമ്പര്‍ക്കപ്പട്ടികയിലുള്ള3പേരുടെ പരിശോധനാ ഫലം കൂടി നെഗറ്റീവ്; വാക്‌സിനേഷൻ നാളെ മുതൽ\nNextശ്രീലങ്കൻ ക്രിക്കറ്റ് താരം ലസിത് മലിംഗ വിരമിച്ചു


KERALA TODAY – Kerala today breaking news\nKerala today isaSummery News Webportal in malayalam\nadmin 10:24, 15.Oct 2017\nവേങ്ങര ഉപതെരഞ്ഞെടുപ്പില് യുഡിഎഫ് സ്ഥാനാര്‍ഥി എന്‍എ ഖാദര് 20,000ത്തിലേറെ വോട്ടുകള്‍ക്ക് മുന്നിട്ടു നില്‍ക്കുന്നു. അതേസമയം എല്ലാ പഞ്ചായത്തുകളിലും യുഡിഎഫ് ഭൂരിപക്ഷം കുറഞ്ഞു. എആര് നഗര്, ഊരകം, വേങ്ങര, കണ്ണമംഗലം പഞ്ചായത്തുകളിലാണ് യുഡിഎഫ് ഭൂരിപക്ഷം കുറഞ്ഞത്. ആദ്യം വോട്ടെണ്ണിയ എആര് നഗര് പഞ്ചായത്തില് കഴിഞ്ഞ ലോകസഭാ ഉപതെരഞ്ഞെടുപ്പില് 6200 വോട്ടുകളുടെ ഭൂരിപക്ഷമാണ് യുഡിഎഫിന് ലഭിച്ചത്. ഇത് ഇത്തവണ\nവേങ്ങരയില് കെഎന്‍എ ഖാദര്; ലീഡ് ഇരുപതിനായിരം കടന്നു\nadmin 10:14, 15.Oct 2017\nമലപ്പുറം: രാഷ്ട്രീയകേരളം ആകാംക്ഷയോടെ കാത്തിരിക്കുന്ന വേങ്ങര നിയമസഭാ ഉപതെരഞ്ഞെടുപ്പില് യുഡിഎഫ് സ്ഥാനാര്‍ത്ഥി കെഎന്‍എ ഖാദര് വിജയം സുനിശ്ചിതമാക്കി. അഞ്ച് പഞ്ചായത്തുകളിലെ വോട്ടെണ്ണല് പൂര്‍ത്തിയാക്കിയപ്പോള് ഖാദറിന്റെ ലീഡ് 20,000 കടന്നു. ആറു പഞ്ചായത്തുകളിലായി ആകെ 166 ബൂത്തുകളാണ് ഉള്ളത്. 12 റൗണ്ടുകളിലായിട്ടാണ് വോട്ടെണ്ണല് നടക്കുന്നത്. ഒരു റൗണ്ടില് 14 ബൂത്തുകളാണ് എണ്ണുന്നത്. ഇതുവരെ 141 ബുത്തുകളിലെ വോട്ടെണ്ണലാണ്\nവേങ്ങരയിലെ ജനവിധി ഇന്നറിയാം; പ്രതീക്ഷയോടെ മുന്നണികള്\nadmin 07:00, 15.Oct 2017\nമലപ്പുറം : വേങ്ങര ഉപതെരഞ്ഞെടുപ്പിന്റെ ഫലം ഇന്നറിയാം. തിരൂരങ്ങാടി പിഎസ്എംഒ കോളേജില് രാവിലെ എട്ടിന് വോട്ടെണ്ണല് ആരംഭിക്കും. പകല് പതിനൊന്നോടെ ഫലം അറിയിക്കാനുള്ള ക്രമീകരണമാണ് തെരഞ്ഞെടുപ്പ് അധികൃതര് ഏര്‍പ്പെടുത്തിയിട്ടുള്ളത്. trend.kerala.gvo.in ല് വോട്ടെണ്ണലിന്റെ വിവരങ്ങള് തത്സമയം അറിയാം. പോസ്റ്റല് ബാലറ്റാണ് ആദ്യം എണ്ണുക. ഒരു പോസ്റ്റല് ബാലറ്റേയുള്ളൂ. സൈനികര്‍ക്കുള്ള സര്‍വീസ് വോട്ടിന് 25 പേര്‍ക്കാണ് അര്‍ഹതയുണ്ടായിരുന്നത്.\nവേങ്ങരയില് 71.9 ശതമാനം പോളിങ് ; ചരിത്രത്തിലെ ഏറ്റവും ഉയര്‍ന്ന പോളിങ്ങില് ഇരു മുന്നണിക്കും പ്രതീക്ഷ\nadmin 07:01, 13.Oct 2017\nവേങ്ങര : ചരിത്രത്തില് ആദ്യമായി വേങ്ങരയില് 71.9 ശതമാനം പോളിങ് രേഖപ്പെടുത്തി. ഉയര്‍ന്ന പോളിങ് ശതമാനം ഇരു മുന്നണിക്കും വലിയ പ്രതീക്ഷയാണ് നല്‍കുന്നത്. ലീഗ് വോട്ടുകള് പരമാവധി പോള് ചെയ്തതാണ് വോട്ടിങ്ങ് ശതമാനം കൂടാന് കാരണമെന്ന് യുഡിഎഫ് പറയുമ്പോള്, സംഘപരിവാര് വിരുദ്ധ വോട്ടുകള് തങ്ങള്‍ക്ക് ലഭിച്ചെന്നാണ് ഇടതു പക്ഷത്തിന്റെ അവകാശ വാദം. 2016 ലെ നിയമസഭ\nവികസന പ്രവര്‍ത്തനങ്ങളുടെ പോസ്റ്റ്‌മോര്‍ട്ടമാണ് വേങ്ങരയില് നടക്കുകയെന്ന് ഇടതു സ്ഥാനാര്‍ത്ഥി പി പി ബഷീര്\nadmin 07:06, 2.Oct 2017\nവേങ്ങര: മണ്ഡലത്തില് ഇതുവരെ നടന്ന വികസന പ്രവര്‍ത്തനങ്ങളുടെ പോസ്റ്റ്‌മോര്‍ട്ടമാണ് തെരഞ്ഞെടുപ്പില് നടക്കുകയെന്ന് ഇടതു സ്ഥാനാര്‍ത്ഥി പി പി ബഷീര്. ഇപ്പോഴും തനിക്ക് മണ്ഡലത്തിലെ വോട്ടര്‍മാരെ പൂര്‍ണ്ണ വിശ്വാസമാണെന്നും സ്ഥാനാര്‍ത്ഥി റിപ്പോര്‍ട്ടറോട് പറഞ്ഞു. സിപിഐഎം തിരൂരങ്ങാടി ഏരിയാ കമ്മിറ്റി അംഗമാണ് അഡ്വ. പിപി ബഷീര്. അഖിലേന്ത്യാ ലോയേഴ്‌സ് യൂണിയന് സംസ്ഥാന കമ്മിറ്റി അംഗം കൂടിയാണ് ഇദ്ദേഹം. 2016\nവേങ്ങര തെരഞ്ഞെടുപ്പ്; മുസ്‌ലീം ലീഗിന് കെ എം മാണിയുടെ പിന്തുണ\nadmin 07:04, 2.Oct 2017\nകോട്ടയം: വേങ്ങര ഉപതെരഞ്ഞെടുപ്പില് മുസ്‌ലീം ലീഗിന് പിന്തുണ പ്രഖ്യാപിച്ച് കെ എം മാണി രംഗത്ത്. പിന്തുണ നല്‍കുന്നത് ലീഗുമായി ദീര്‍ഘകാലമായുള്ള ആത്മബന്ധത്തിന്റെ ഭാഗമായിട്ടാണെന്നും മാണി പറഞ്ഞു. മുന്നണി പ്രവേശനത്തിനുള്ള പാലമായി ഇതിനെ ആരും വ്യാഖ്യാനിക്കേണ്ടെന്നും മുന്നണി പ്രവേശനം സംബന്ധിച്ച തീരുമാനം ഡിസംബറില് നടക്കുന്ന പാര്‍ട്ടി സംസ്ഥാന സമ്മേളനത്തില് ഉണ്ടാകുമെന്നും മാണി പറഞ്ഞു. വേങ്ങര ഉപതെരഞ്ഞെടുപ്പില് യുഡിഎഫ്\nadmin 14:16, 18.Apr 2017\nadmin 14:14, 18.Apr 2017\nadmin 16:34, 17.Apr 2017\nadmin 16:33, 17.Apr 2017